EDITORIAL 


POMENIREA 
MITROPOLITULUI NICOLAE CORNEANU AL 
BANATULUI 


Cu prilejul împlinirii a cinci ani de la trecerea în veşnicie a Înaltpreasfinţitului Părinte Nicolae, Mitropolitul 
Banatului, Academia Română - Filiala Timişoara, în colaborare cu Arhiepiscopia Timișoarei, a organizat joi, 26 
septembrie, în Aula Filialei, Simpozionul comemorativ „Mitropolitul Nicolae Corneanu - Trepte spre veșnicie”. 

La eveniment au participat Preasfinţitul Părinte Paisie Lugojanul, Episcop-vicar al Arhiepiscopiei Timişoarei, 
clerici, oameni de cultură, precum și credincioși care l-au cunoscut şi admirat. 

După cuvântul de salut, adresat de conf. univ. CS II, dr. loan David, Directorul Institutului de Studii Banatice, Titu 
Maiorescu” al Academiei Române, Filiala Timişoara, care a vorbit despre opera Mitropolitului Nicolae, ca membru 
de onoare al Academiei Române, au urmat o serie de mărturisiri despre viaţa şi activitatea pastoral-misionară a 
celui ce a fost întâistătătorul Mitropoliei Banatului, mai bine de 50 de ani. Moderatorul evenimentului a fost conf. 
univ. dr. Claudiu T. Arieşan de la Universitatea de Vest din Timişoara. 

Vineri 27 septembrie, în Parcul Central din orașul Timișoara a avut loc ceremonia dezvelirii bustului 
Mitropolitului Nicolae Corneanu al Banatului, la cinci ani de la trecerea sa la cele veșnice. Bustul a fost ridicat 
pe aleea personalităţilor de către familia Dorina și Karl Nowak, cu sprijinul Primăriei Municipiului Timișoara și cu 
binecuvântarea Mitropoliei Banatului, de către maestrul sculptor Aurel Gheorghe Ardeleanu. 

Ceremonia afost moderată de dl. conf.univ.dr.ClaudiuT. Arieşan şi a început cu intonarea rugăciunii domneşti de 
către un grup coral din Timişoara dirijat de maestrul Diodor Nicoară. La momentul din Parcul Central a fost prezent 

= Înaltpreasfinţitul Mitropolit loan 
al Banatului însoţit de clerici din 
administraţia Centrului eparhial, 
profesori de la Facultatea de 
"4 Teologie din Timişoara, slujitori 
ai catedralei mitropolitane, clerici 
4 şi credincioşi din Timişoara şi din 
i cuprinsul eparhiei. De faţă a fost 
şi domnul primar al Timişoarei, 
dl. loan Robu. După slujba de 
sfințire a bustului au avut loc 
o serie de alocuţiuni, care au 
readus în memorie personalitatea 
mitropolitului dr. Nicolae 
Corneanu şi rolul covârşitor al 
acestuia în dezvoltarea spirituală 
a Banatului şi a Timişoarei. 

Imediat după acest moment, 
în cripta de sub altarul catedralei 
mitropolitane, la mormântul mitropolitului Nicolae, Înaltpreasfinţitul Mitropolit loan a săvârşit împreună cu mai 
mulţi clerici o slujbă de pomenire. Şi aici Chiriarhul eparhiei a rostit un emoţionant cuvânt de aducere aminte a 
mitropolitului Nicolae al Banatului, cel care a păstorit Mitropolia Banatului vreme de 52 de ani. 

Astfel a fost cinstit în oraşul de reşedinţă al Mitropoliei Banatului, vrednicul de pomenire Mitropolitul Nicolae 
Corneanu al Banatului, cu o zi înainte de împlinirea a cinci ani de la trecerea la cele veşnice. 

Chipul său blând şi pilda vieţuirii în Hristos vor rămâne peste veacuri model pentru tinerele generaţii şi pentru 
toţi următorii Domnului. Veşnică să îi fie pomenirea din neam în neam! 

UN GÂND DE ALEASĂ RECUNOŞTINŢĂ ŞI 
DEOSEBITĂ PREȚUIRE PENTRU 
MITROPOLITUL NICOLAE CORNEANU AL 
BANATULUI 


Dr. STELIAN GOMBOȘŞ 


Cuprins fiind de emoție, respect și recunoștință m-am tot gândit, preţ de mai multe ore, cum să-mi pot ex- 
prima, cât mai bine, în câteva rânduri, aceste stări și sentimente faţă de viaţa, opera, activitatea și personalitatea 
complexă și completă a Înaltpreasfinţitului Părinte Dr. Nicolae Corneanu - Arhiepiscopul Timişoarei şi Mitropolitul 
Banatului, acum, cu prilejul împlinirii a cinci ani de la mutarea sa la cereșştile și veşnicele lăcașuri... a unui distins 
ierarh, cu peste nouăzeci de ani de viaţă și peste cincizeci de ani de slujire apologetică, arhierească și mitropolita- 
nă, jertfelnică și mărturisitoare, cu timp și fără timp, în spiritul bunei noastre înţelepciuni și cuminţenii tradiţiona- 
le și autentice a Poporului nostru Românesc, din partea de Vest a Ţării!... 

Constat, cu oarecare strângere de inimă, că nu este ușor să faci un asemenea lucru, mai ales pentru unul ca 
mine care l-am cunoscut de, relativ, puţină vreme adică de numai douăzeci și trei de ani, în condiţiile în care a 
fost slujitorul și arhipăstorul duhovnicesc, a preoţilor și credincioșilor ce viețuiesc în cuprinsul teritorial canonic al 
Arhiepiscopiei Timișoarei și Mitropoliei Banatului, de peste cincizeci de ani (de peste o jumătate de veac). 


În viziunea, în mintea şi în inima mea personalitatea Înaltpreasfinţitului Părinte Arhiepiscop şi Mitropolit Dr. 
Nicolae Corneanu s-a conturat și s-a identificat prin câteva trăsături şi calităţi distincte și anume: în primul rând 
prin maturitatea și bogata experienţă sau înţelepciune pastorală și duhovnicească, prin atașamentul faţă de va- 
lorile spirituale, perene ale poporului nostru, prin felul său de a fi, unul foarte calm, blând și așezat, și, totodată, 

foarte firesc şi mai puţin sofisticat sau complicat; după aceea prin tenacitatea, fermitatea și perseverenţa, prin 
dispoziţia pe care o avea spre intensificarea eforturilor în vederea rezolvării unei probleme, atunci când situaţia o 
reclama; prin cultura teologică, duhovnicească, și nu numai, cu care a fost înzestrat, datorită muncii și tenacităţii 
Înaltpreasfinţiei Sale — deoarece era un erudit, un cult și un autodidact înnăscut, precum şi foarte consecvent cu 
el însuși, de-a lungul întregii sale vieţi; prin luciditatea și spiritul critic însoţit de foarte multă înţelegere și con- 
descendență; apoi prin spiritul de disciplină și bună rânduială, în primul rând cu propria sa persoană, revelat cu 
fiecare slujire ori cu fiecare predică sau cuvântare, susţinute într-un mod foarte accesibil și înţelept, coerent (dar) 
şi consistent, în diferite împrejurări ori cu diferite prilejuri sau ocazii!... 

De asemenea, mai avea și calitatea de a fi un om de o sinceritate, discreţie, modestie și nobleţe spirituală, inte- 
rioară, ieșite din comun, care îţi inspira foarte multă încredere, confort sufletesc sau lăuntric, precum și dragoste 
faţă de valorile eterne ale spiritualităţii noastre românești și ortodoxe... 

Părintele Arhiepiscop și Mitropolit Dr. Nicolae Corneanu a ajuns la o vârstă şi la o maturitate sau experienţă la 
care, probabil, s-a gândit mai mult la ce a fost în urmă, făcându-și tot felul de bilanţuri cu privire la aspectele și va- 
lenţele, diverse și variate ale activităţii sale, care a fost una foarte folositoare multor oameni — slujitori ai altarelor 
sau credincioşi ai Bisericii noastre dreptmăritoarel!... 

Cugetând la activitatea şi la personalitatea Înaltpreasfinţiei Sale, care a fost una foarte bine conturată şi cât se 
poate de autentică și de firească, mă gândesc la darul omului providenţial cu care l-a înzestrat Creatorul și Stăpâ- 
nul nostru al tuturor - Domnul Dumnezeu și Mântuitorul nostru lisus Hristos — Marele Arhiereu, pe care Înaltprea- 
sfinţia Sa l-a cinstit şi l-a slujit întotdeauna cu toată sinceritatea, dragostea și abnegaţia!... 

M-aş bucura să știu că atât contemporanii cât și posteritatea îi vor acorda, neîncetat și întotdeauna, cinstea, 
recunoştinţa și prețuirea cuvenită pentru tot ce a făcut, pentru ceea ce a fost și a însemnat în conștiința și în me- 
moria noastră colectivă, care, mă rog lui Dumnezeu să nu fie alterată și o spun aceasta cu mare înfrigurare fiindcă, 
din păcate, noi cam avem „darul” acesta de a ne uita, foarte repede binefăcătorii și înaintașii noştri dar încerc, 
totuşi, să-mi fac un act de încurajare și de optimism și să cred că ori de câte ori va fi pomenit numele său va fi 
pronunţat cu venerație și respect pentru tot binele pe care l-a făcut atâtor oameni și care fapte sunt consemnate 
de către Mântuitorul nostru lisus Hristos — Arhiereul Cel Veşnic în Împărăţia Sa cea cerească şi veșnică de care, ne 
rugăm Lui, să aibă parte... 

Aşadar, sunt deplin încredinţat, că sunt foarte mulţi oameni de rând, credincioși și slujitori ai Bisericii noastre 
strămoșești, care se roagă Bunului Dumnezeu, și acum, după cinci ani, ca să-i dăruiască iertarea păcatelor și așe- 
zarea lui cu drepţii și cu aleșii Săi, răsplătindu-i pentru faptul că i-a făcut pe ei sau pe copiii lor oameni cu școală 
teologică înaltă, încheiată, și pe care, apoi i-a hirotonit ierarhi, preoţi și diaconi, după care i-a instalat în eparhiile 
și parohiile încredințate lor spre păstorirea turmei celei cuvântătoare, spre Slava lui Dumnezeu - Păstorul cel Bun; 
apoi a târnosit și binecuvântat atât de multe biserici și lăcașuri de închinare - fapt care nu poate fi uitat în istoria 
acestor locuri - marcate de prezenţa şi activitatea Înaltpreasfinţiei Sale, atât de prodigioasă (şi) care s-a desfăşurat 
pe parcursul atâtor ani; rugăciuni cărora mă alătur și eu, dorindu-i, încă odată, să aibă parte de lăsarea și dezle- 
garea de toate cele pământeşti și trupești precum şi de așezarea în comuniunea și comunitatea, cea cerească şi 
veşnică a Preasfintei Treimi!... 

În altă ordine de idei, vom afirma și reţine faptul, referindu-ne la câteva date biografice ale Înaltpreasfinţitului 
Părinte Arhiepiscop şi Mitropolit Nicolae Corneanu, că, Duhul Domnului a împărţit păstorilor sufleteşti ai neamului 
nostru românesc diferite daruri duhovniceşti. Unii au fost buni şi renumiţi Părinţi Spirituali, îndreptând pe cei 
greşiţi, alţii au suferit pentru turma lor greutăţile vremurilor şi nu au părăsit-o la necaz. Unii au fost tari în credinţă, 
alţii au fost pildă de smerenie. Unii au luminat prin ştiinţa lor, iar alţii prin dreaptă cârmuire. Dragostea de carte şi 
credinţă l-a chemat devreme pe Înaltpreasfinţia Sa Dr. Nicolae Corneanu - Mitropolitul Banatului. 

Căci, este binecunoscut atașamentul și devotamentul dedicat și închinat slujirii lui Dumnezeu, prin renunțarea 
la bucuriile personale, exemplar reprezentat de Înaltpreasfinţitul Părinte Arhiepiscop şi Mitropolit Nicolae, cu atât 
mai mult cu cât a fost considerat şi recunoscut sau acreditat ca fiind cel mai longeviv Arhiereu și lerarh al Bisericii 
Ortodoxe Române, contemporane, căci a fost de cincizeci și doi de ani în această funcţie, slujire și demnitate. 
Foarte iubit de credincioși, Părintele Arhiepiscop și Mitropolit Nicolae a continuat să uimească prin puterea cu care 
a suportat și îndurat toate nevoinţele trupului, și care au fost deloc uşoare, seninătatea chipului, a glasului ce a 
păstrat aceleași inflexiuni și peste care timpul nu s-a îndurat să lase urme, precum și nealterata sa încredere în 
puterea lui Dumnezeu pe care a insuflat-o permanent acelora care i s-au adresat. Cuvintele sale blânde dar pline 
de conţinut, mesaj și miez au fost un sincer și adevărat îndemn spre a merge mai departe, înfruntând vicisitudinile 
acestor vremuri tulburi, când oamenii se simt oarecum dezrădăcinaţi. Şi-a înţeles misiunea de la bun început, știa 
că a urma acest drum al credinţei înseamnă a fi frământat, a-ţi pune întrebări, a învăţa mereu, a o lua iar și iar de 

la capăt... 

Înaltpreasfinţia Sa Nicolae Corneanu - Mitropolitul Banatului, s-a născut la data de 21 noiembrie anul 1923 la 
Caransebeș, judeţul Caraș-Severin, într-o familie de preoţi. Tatăl său era Preot la Biserica Sfântul loan Botezătorul 
din orașul Caransebeș, iar unchiul a fost Secretarul Episcopului Miron Cristea. Pentru că tatăl său a murit de tânăr, 
copilăria Înaltpreasfinţitului Părinte Nicolae a fost marcată de dragostea pentru cele sfinte pe care mama sa i-a 
insuflat-o. Între anii 1934 - 1942 a urmat Şcoala elementară și Liceul în orașul Caransebeș, alegând să urmeze la 
Bucureşti cursurile Facultăţii de Teologie. Încă din anul | publică articole pe teme patristice. La Crăciunul anului 
1943 este hirotonit Diacon celibatar de către Episcopul Veniamin Nistor al Caransebeșului, în Biserica Parohiei 
Obreja, judeţul Caraș-Severin. Licenţiat în Teologie, după absolvirea facultăţii își concentrează eforturile în 
vederea pregătirii tezei sale de doctorat, iar la 30 iunie 1949 își va susţine teza cu titlul: “Viaţa și petrecerea Sfântului 
Antonie cel Mare. Începuturile monahismului creştin pe Valea Nilului” sub coordonarea regretatului Părinte Profesor 
de Patrologie şi literatură Patristică loan G. Coman. 

Revenind pe plaiurile natale, este numit Profesor suplinitor la Academia Teologică din Caransebeș și după 
desfiinţarea istoricei Episcopii de aici merge la Timișoara, unde este numit în anul 1949 Secretar, apoi Referent 
principal la Centrul Eparhial, iar între anii 1952 - 1956 ocupă funcţia de Consilier Cultural al Arhiepiscopiei 
Timişoarei și Caransebeşului. Din anul 1956 reia activitatea în învăţământul teologic ca profesor la Seminarul 
Teologic din Caransebeș, unde predă greaca şi franceza până la 1 martie 1959 când devine Conferenţiar Universitar 
la Catedra de Îndrumări Misionare a Institutului Teologic de grad Universitar din Sibiu, predând Teologia simbolică 
şi Limba greacă. Dascăl de elită, cu o temeinică pregătire, dublată de un larg orizont de cultură generală, profil de 
enciclopedist, a format generaţii întregi, toţi cei care i-au audiat cursurile având mereu în minte și în inimă chipul 
profesorului de vocaţie. Prelegerile sale atrăgeau îndeosebi prin claritate și eleganţă în ceea ce priveşte stilul şi 
maniera de prezentare. Ţinuta sa sobră și dragostea faţă de studenţi au lăsat urme de neșters în sufletele acestora. 

În anul 1960 este hirotonit Preot de către viitorul şi de pie memorie Patriarh Teoctist Arăpaşu, pe atunci 
Episcop Vicar Patriarhal, iar la 15 decembrie este ales Episcop al Aradului, lenopolei şi Hălmagiului. Se călugăreşte 
la Mănăstirea Cernica de lângă Bucureşti, la data de 12 ianuarie anul 1961, păstrând numele de Nicolae. Este 
hirotonit Arhiereu în Biserica “Sfântul Spiridon Nou” din București la 15 ianuarie 1961, de către Patriarhul Justinian 
Marina, împreună cu alţi doi ierarhi, instalarea în funcţia de Episcop al Aradului având loc la 22 ianuarie același an, 
în Catedrala Episcopală din municipiul Arad. 

La 17 februarie 1962, același Colegiu Electoral al Patriarhiei Române, îl alege în scaunul vacant de Arhiepiscop al 
Timișoarei și Caransebeșului și Mitropolit al Banatului. A fost instalat la 4 martie 1962 în Catedrala Mitropolitană din 
municipiul Timişoara, de către Patriarhul Bisericii Ortodoxe Române Justinian Marina și alţi membri ai Sfântului 
Sinod. În anii '80 a colaborat cu Institutul Ecumenic "Pro Oriente” din Viena - Austria susținând mai multe prelegeri 
şi comunicări. Între anii 1978 - 1981 a activat ca Membru în Comitetul Central al Consiliului Ecumenic al Bisericilor 
şi, de asemenea, Delegatul Patriarhiei Române la instalarea Papilor loan Paul | şi loan Paul al II - lea. 

A răspuns o vreme de comunităţile ortodoxe române de peste hotare. Ca ierarh s-a îngrijit de problemele 
administrative și gospodărești din eparhie, având numeroase iniţiative printre care sprijinirea ridicării și pictării a 
zeci de noi lăcașuri de cult, restaurarea unor monumente istorico - bisericeşti din eparhie, sprijinirea mănăstirilor 
şi înfiinţarea Facultăţii de Teologie din Timişoara. Urmare neobositelor preocupări cărturăreşti, Înaltpreasfinţia Sa 
este ales, în anul 1992, Membru de Onoare al Academiei Române și Membru al Uniunii Scriitorilor din România. 
Este “Cetăţean de Onoare” al orașelor Timişoara, Lugoj și Caransebeș. 

În anul 1997 i s-a înmânat Premiul Grupului pentru Dialog Social “Pentru întreaga viaţă închinată adevărului, 
dreptăţii şi libertăţii”. În anul 2000 i s-a conferit Ordinul Naţional “Pentru Merit” în grad de Mare Cruce conferit de 
Preşedinţia României. În anul 2008 a primit din partea Majestății Sale Regele Mihai | Ordinul "Crucea Casei Regale 
a României”, de asemenea între anii 1975 - 2012 a fost Membru în Asociaţia Internaţională de Studii Patristice. 

„Porunca cea mai mare pe care ne-a lăsat-o lisus Hristos este să iubeşti pe Dumnezeu și pe aproapele ca pe 
tine însuţi. Atunci, dacă ai îndatorirea să-ţi ajuţi semenul, Biserica nu poate lipsi din această relaţie, are menirea s-o 
pună în practică, în viaţa de fiecare zi”, a spus, la un moment dat, Înaltpreasfinţitul Părinte Arhiepiscop şi Mitropolit 
Nicolae Corneanu, a cărui viaţă, biografie, carieră și carte de vizită, impresionante, ne face să ne gândim că viaţa și 
activitatea Înaltpreasfinţiei Sale cu siguranţă va necesita cel puţin o amplă lucrare, cel puţin o teză de doctorat, o 
monografie cuprinzătoare, complexă și completă, spre folosul duhovnicesc al credincioșilor și ca exemplu, pildă 
şi reper pentru oamenii și vremurile ce vor veni!... 

Dumnezeu să-l ierte și să-l odihnească! Veşnică să-i fie pomenirea! Amin! 

CĂLDUROASĂ ADUCERE AMINTE DE PĂRINTELE 
MITROPOLIT NICOLAE AL BANATULUI 


DORINA NOWAK 


Înaltpreasfinţite Părinte Mitropolit, 
Domnule Primar, 
Onorată asistenţă, 


Va rugăm să ne permiteţi, soţului meu şi mie, să mulţumim în primul rând cu sinceră recunoştinţă 
Înaltpreasfinţitului Părinte Mitropolit loan Selejan pentru binecuvântarea necondiționată şi imediată pe care 
ne-a dat-o cu atâta generozitate deja în luna iunie a acestui an, când i-am mărturisit intenţia noastră de a dona 
oraşului Timişoara un bust al Mitropolitului Nicolae. Bunăvoinţa Înaltpreasfinţiei Sale ne-a impresionat şi ne-a 
mişcat profund. 

De aceeaşi înţelegere şi bunăvoință ne-am împărtăşit imediat şi din partea Domnului Primar Nicolae Robu 
şi din partea Domnului Director al Casei de Cultură, Pavel Deheleanu. Le mulţumim şi pe această cale din toată 
inima pentru sprijinul acordat demersului nostru de suflet. 

Mulţumirile noastre profunde le îndreptăm însă în primul rând înspre Maestrul Gheorghe Aurel Ardeleanu, 
care a creat acest bust, aşa cum îl vedem cu bucurie azi, aici, încărcat de viaţă şi de carismă. 


Onorată asistenţă, 

În decurs de aproape 40 de ani 
am conlucrat din când în când cu 
Mitropolitul Nicolae. Ne-am înţeles |. 


exclusiv armonios şi efectiv în toate îX $a-4 E i 
micile şi mai marile noastre idei şi +”, Ș. i 
osteneli comune. Atât de armonios şi ) [ Y 

efectiv am lucrat de fiecare dată, încât |, 
n-am apucat să ne adresăm niciodată | 
până acum întrebarea: „oare de ce?“ 

În aceste zile, aici, în Parcul a 
Central din Timişoara, aşteptând 
meşteri şi ciment, bucurându-ne 
de prima lopată de pământ care s-a 
ridicat şi apoi de toţi paşii următori 
ai devenirii soclului, având timp să 
povestim şi să rememorăm multe, 
ne-am dat seama că totul s-a datorat, în toţi aceşti ani, sufletului şi personalităţii de rară excepţie a Mitropolitului 
Nicolae. Emana o bucurie aparte la fiecare nouă perspectivă a unei cât de mici înfăptuiri. Dar - atenţie! - nu a 
unei înfăptuiri în folosul său! Ci a unei înfăptuiri întotdeauna pentru binele altora, al Timişoarei, al enoriaşilor, al 
semenilor săi. 

La începutul anilor 80, ceasul din turnul catedralei nu mai mergea de multă vreme. Când, cu ajutorul bunului 
meu socru, care, ca şi tatăl meu, era preot, dar preot evanghelic-luteran în satul nostru din nordul Germaniei, 
am reuşit să adunăm - nu chiar uşor - suma necesară şi să aducem pentru catedrală un ceas nou, complet, cu 
mecanismul dirijat electric, bucuria Înaltului a fost pe măsură! L-a trimis grijuliu pe părintele secretar Popeţi cu 
un teanc de acte şi aprobări la frontieră, la Nădlac - aşa era pe atunci! - şi după ore întregi de pură birocraţie şi 
control minuţios - bănuitor, ni s-a dat, în fine, trecere liberă. 

La fel s-a întâmplat cu staţia de amplificare a catedralei, în 1984, prima staţie - azi există una performantă, 
la nivelul tehnicii actuale! A noastră, atunci, modernă şi nemaipomenită pentru vremea aceea, a stârnit însă o 
bucurie aproape copilarească Mitropolitului Nicolae. Soţul meu, desi, evident, nu era de meserie, se căţărase 

în catedrală, pe scări de lemn, la înalțimi ameţitoare şi se străduia să o monteze cu ajutorul a doi meşteri ai 
Arhiepiscopiei, iar Înaltul, cu părintele Popeţi şi cu părintele consilier economic Blaj veneau pe rând în inspecţie 
şi se temeau grozav pentru viaţa lui Karli, devenită pentru două zile absolut acrobatică. Sunt 35 de ani de-atunci! 

După 1989, când ni s-a permis în sfârşit şi nouă, celor din afara ţării, să ajutăm şi altfel decât cu teama şi mai 
mult pe ascuns, bucuria cea mai mare a Înaltului a devenit proiectul nostru pentru Clinica de Pediatrie, un proiect 
de anvergură şi îndrăzneţ, care a durat mai mulţi ani şi care desigur, nu s-ar fi derulat până la urmă cu succes fără 
ajutorul foarte discret, dar permanent al Înaltului. Prea puţini ştiu că ideea construcţiei unui nou bloc operator, ca şi 
ideea restaurării complete a clădirii Spitalului de Copii, veche de un secol, s-a născut la ... reşedinţa mitropolitană, 
în ziua de 28 decembrie 1989, când noi tocmai soseam la Timişoara cu primul transport de ajutoare, pe când 
afară se mai tragea încă, lângă clădirea Operei mai trona un tanc imens şi bucuria euforică a Revoluţiei îşi flutura 
steagurile cu stema de la mijloc decupată, prin vârtejul fulgilor de zăpadă. 

O lună mai târziu, tot la Mitropolie, s-a semnat deja, în februarie 1990, prima înţelegere cu asociaţia noastră 
germană, înfiinţată în acest scop imediat după Revoluţie. Păstrăm cu pietate acest act, care poartă, pe lângă 
semnătura preşedintei asociaţiei noastre, Principesa Donata de Prusia, semnăturile Înaltului, Rectorului Eugen 
Todoran, Doctorului Babusceag şi Primarului de atunci, Pompiliu Alămoreanu. Dumnezeu să-i odihnească pe toţi 
cei enumeraţi aici, pentru că toţi au trecut de acum în veşnicie! 

Tot puţini sunt cei care ştiu că majoritatea ostenitorilor pentru realizarea proiectului, veniţi din Germania în 
aceşti mulţi ani au fost, pentru o zi sau două sau o săptămână, oaspeţii Înaltpreasfinţitului — de la şoferi de tir 
şi tehnicieni, care aduceau noua aparatură medicală, până la secretari de stat şi muzicieni de renume mondial, 
care au lucrat cu minunata Filarmonică timişoreană pentru mari concerte caritative în beneficiul proiectului, 
susţinute în Timişoara şi apoi în Germania. 

Ceea ce mai rar se întâmplă în viaţa unui mitropolit, iarăşi puţini ştiu — o ştiu însă membrii Filarmonicii de 
atunci, o ştiu maestrul Remus Georgescu şi maestrul Diodor Nicoară, prezenţi azi aici: Mitropolitul Nicolae a 
însoţit personal Filarmonica în câteva turnee de beneficiu în Germania, a ţinut cuvântări elevate şi eficiente 
pentru strângerea de fonduri, s-a întâlnit cu donatori importanţi şi ... s-a împărtăşit de bucuria muzicii. Poate 
această bucurie a muzicii a fost singurul element în folosul propriei persoane! Dumnezeu nu l-a înzestrat cu o 
voce monumentală ca cea a Înaltpreasfinţitului Mitropolit loan Selejan, dar, după cum se ştie, el a prețuit vocile 
de excepţie şi s-a înconjurat de-a lungul anilor la catedrală de diaconi şi preoţi cu voci minunate. Aş aminti aici pe 
clericii: Bâtea, Horeanu, Micu, Vana şi alţii. Mitropolitul Nicolae avea însă o memorie muzicală de excepţie, fiind şi 
un mare iubitor şi cunoscător al muzicii simfonice şi de operă. Cu muzica se întâlnise din copilărie, mama sa cânta 
la pian şi apoi, de mic copil luase el însuşi, o vreme, ore de pian. 

Îmi amintesc cum odată, internat fiind în spitalul de cardiologie de la Pădurea Verde (Înaltul zicea în glumă 
„ Pădurea lui Verdi“ ), i-am dus cu maicile de la reşedinţă DVD-playerul, un CD trimis recent Î.P.S. Sale de Angela 
Gheorghiu şi un DVD cu Tosca, filmul de cinema al lui Benoit Jacquot, proaspăt aparut. Bucurie mai mare nu i-am 
fi putut face în acele zile de spitalizare! 

Tot în contextul muzicii, permiteţi-ne încă o mică, dar semnificativă aducere aminte: într-o seară, în ultimul 
său an de viaţă, prin 2013, la obişnuita cină modestă, sus, la etajul |, de unde nu mai cobora deja demult, i-am 
povestit ca fapt divers despre un interviu al lui Valery Giscard d'Estaing, fostul preşedinte al Franţei, pe care tocmai 
îl vizionaserăm la TV şi în care acesta spunea, printre altele, atât de frumos: „Noi, oamenii, suntem o particică 
minusculă a cosmosului şi avem doar două posibilităţi de a comunica cu acest cosmos: rugăciunea şi muzica". 
Răspunsul Înaltului a venit prompt, în momentul imediat următor: „Eu ştiu şi simt acest lucru, de-o viaţă!” 


Onorată asistenţă, 

Sesiunea comemorativă de ieri, de la filiala Academiei, acompaniată şi ea de muzică, datorită bunăvoinţei 
unor membri ai Filarmonicii, aşa cum şi festivitatea de acum e acompaniată de muzică, tot datorită lor, a fost 
un eveniment absolut sublim, nu numai prin numărul impresionant de mare al celor veniţi pentru a cinsti cu 
prezenţa lor memoria Mitropolitului Nicolae. Alocuţiunile competente, în mare parte încărcate de atâta căldură 
sufletească, ne-au reamintit complexitatea personalităţii Mitropolitului. 

Ne-au reamintit, între altele, că Înaltpreasfinţitul Nicolae a fost în multe privinţe un vizionar: 

A fost un european „născut, iar nu făcut“, care a trăit firesc ideea europeană dintotdeauna, cu convingere 
profundă. 

A fost un luminat şi distins patriot, dar unul fără cea mai mică urmă de naționalism sau populism. 

A fost un mare şi statornic stâlp al credinţei, teologiei şi culturii noastre ortodoxe. 

Afostun ecumenist cu mult tact şi afecţiune faţă de ceilalţi fraţi creştini şi necreştini, un ecumenist convingător, 

activ în ţară şi în Biserica noastră, fiind deosebit de respectat în lumea întreagă. De altfel, este îndeobşte cunoscut 
că ani de zile a fost şi membru în conducerea Consiliului Ecumenic al Bisericilor cu sediul la Geneva. 

Noi l-am comparat adesea cu Athenagoras. Şi dacă cineva va fi contrariat de această comparaţie, permiteţi-ne 
să destăinuim pe scurt temeiul ei: 

Marele Athenagoras, Patriarhul Ecumenic al Constantinopolului (între 1947 şi 1972) mărturisea undeva, 
cu amărăciune, că profesorii săi greci ortodocşi de la Academia teologică din Halki niciodată nu le-au vorbit 
studenţilor teologi despre unire, ci doar mereu şi cu tot apăsul despre deosebire: despre deosebire în dreptul 
canonic, despre deosebire în dogmatică, despre deosebire în exegeză, ş.a.m.d., drept care diploma obţinută a ... 
pierdut-o, zicea Athenagoras, evident în spirit de glumă. 

Odată studiile teologice încheiate, viaţa Patriarhului Ecumenic Athenagoras a devenit, cum e bine să ne 
amintim, o perpetuă pledoarie şi luptă pentru unitatea creştină şi pentru înţelegerea dintre aparţinătorii tuturor 
religiilor. 

De neuitat rămâne istorica sa întâlnire cu Papa Paul al VI-lea (Montini) la lerusalim, în 1964 şi rugăciunea lor 
comună în Grădina Gheţimani, care a inaugurat o nouă era în speranţele ecumenice, speranţe care dăinuie vii şi 
astăzi şi care vor deveni încet, dar absolut sigur, realitate - cu toate urcuşurile şi coborâşurile prin care mai trecem! 

De-aceea, deci, îndrăznim azi şi aici să afirmăm că Părintele Mitropolit Nicolae este un demn urmaş al 
Patriarhului Athenagoras, un urmaş atât întru marea, adânca şi nestrămutata sa credinţă ortodoxă, cât şi întru 
deschiderea ecumenică, profund vizionară, spre toate celelalte culte religioase. 

Banatul naşterii sale, Banatul ostenelilor sale de-o viaţă, a fost, desigur, un pământ fertil al acestei deschideri. În 
plus, perioada de timp trăită la Sibiu, ca foarte tânăr profesor de Teologie („doi ani cât un deceniu“ - mărturisea 
adesea) a consolidat sensibil acest fundament. Profesori străluciți de Teologie, care i-au devenit colegi şi care erau 
prin formaţie şi cultură ecumenişti convinşi, precum Milan Şesan, Grigorie Marcu, Nicolae Mladin, Isidor Todoran, 
Nicolae Neaga, lorgu Ivan şi viitorul rector Constantin Voicu, i-au devenit sfătuitori, prieteni apropiaţi sau pur şi 
simplu prieteni pe viaţă. 

Dar mai ales apropierea de Mitropolitul de-atunci al Ardealului, Nicolae Colan, despre care Mitropolitul 
Corneanu afirma mereu, cu recunoştinţă, că l-a salvat într-un moment greu al vieţii sale, chemându-l la catedră la 
Sibiu, în 1959, a consolidat şi a potenţat acest fundament al deschiderii sale ecumenice. 


Onorată asistenţă, 

Dincolo de toate aceste gânduri şi aduceri aminte, însă, întrebarea cea mare, astăzi, este alta: ce-ar zice 
Mitropolitul Nicolae acum, aici, în Parcul Central, la dezvelirea unui bust al său? Soţul meu şi cu mine nu avem 
dubii: pe noi ne-ar certa cu siguranţă, şi nici măcar nu ne-ar certa cu proverbiala sa blândeţe. Tot trecând şi 
stăruind în preajma săpăturilor şi a lucrărilor la soclu, ne gândeam la întrebarea care ar urma firesc: oare ce i-am 
răspunde noi? L-am ruga de iertare, i-am mărturisi, cât mai convingător posibil, că am donat acest bust oraşului 
său drag Timişoara, nicidecum ca„monument“ întru slava propriei sale persoane, pentru că prea bine ştim cât de 
mult îi displăcea aşa ceva. l-am mărturisi că am împlinit totul numai în nădejdea neuitarii şi în speranţa ca cei care 
trec prin faţa acestui bust să-şi amintească sau să aibă curiozitatea să afle, şi pe această cale, mai multe despre 
altruismul său, despre respectul său adânc faţă de fiecare suflet de om, să afle despre cumpătarea şi modestia 
sa de excepţie şi despre lucrarea sa de-o viaţă, numai şi numai în folosul semenilor săi, a Bisericii, a Teologiei, a 
culturii. l-am mai mărturisi că am donat acest bust nu în ultimul rând în nădejdea firavă , dar posibilă, că vreunuia 
sau altuia dintre trecători Mitropolitul Nicolae îi va deveni pildă de urmat pentru propria viaţă. 

L-am ruga să se bucure că în această zi atât de însorită ne-am adunat aici întru amintirea şi pomenirea sa, la 
cinci ani de la mutarea sa la Domnul. Că ne-am adunat aici nu oricum, ci în spirit ecumenic şi european, tineri 
şi vârstnici de toate etniile şi religiile Timisoarei, ducând mai departe flacăra dragostei față de aproapele nostru, 
negreşit în spiritul unităţii creştine, care îi stătea atât de mult la inimă! l-am spune că ne-am rugat aşa cum 
am făcut-o, de exemplu, la punerea pietrei de fundaţie a blocului operator al Spitalului de Copii, în anul 1995, 
la inaugurarea acestui bloc în anul 1996 şi la inaugurarea clădirii mari a Pediatriei, dupa restaurarea totală, la 
standarde europene, în anul 2004. Ne-am rugat, aflându-ne alături de reprezentanţii celorlalte culte din Timişoara. 
Şi chiar dacă azi nu mai sunt fizic prezenţi, ca atunci, nici prietenii săi buni, trecuţi deja în veşnicie, Prim-Rabinul 
Neumann, Episcopul Krăuter şi atâţia alţii, noi ne-am rugat cu rugăciunea domnească - fie cu voce tare sau în 
tăcere - împreună, aşa cum ne-a învăţat el. 

ADNOTĂRI TEOLOGICE (VI) 


t DANIIL Arhiereul 


Literare: Moise la piramide: Aflându-se la vârsta celei de-a treizeci şi treia rotații a vieţii sale în jurul soarelui şi 
ajugând împreună cu fiica lui faraon, cea prin care Dumnezeu i-a salvat viaţa din apele Nilului, în faţa străvechilor 
piramide din Egipt, Moise ar fi putut avea înalte trăiri duhovniceşti lăuntrice. Astfel, în faţa unei piramide, lui Moise 
i se descoperă vedenia rugului aprins, de care va avea parte în realitate peste patruzeci şi şapte de ani, pe când 
păştea oile socrului său letro, preotul din Madian, în pustiul Sinai. În faţa altei piramide Moise ar fi putut vedea 
cu mintea minunea despărțirii şi a trecerii Mării Roşii, cu poporul ales al lui Istael. În faţa celei de-a treia piramide, 
lui Moise i se descoperi cea mai mare minune a Vechiului Testament: primirea Legii pe muntele Sinai. În sfârşit, 
în faţa celei de-a patra piramide, Moise contemplă cu ochii minţii Ţara Canaanului de pe vârful muntelui Nebo 
şi despărţirea şi trecerea minunată a lordanului de către poporul dezrobit, sub călăuzirea lui losua, urmaşul său; 
lucru care se va întâmpla abia peste optzeci şi şapte de ani. 

Nu ştim dacă aceste descoperiri şi trăiri au fost sau nu, cu adevărat; dar cu siguranţă ar fi putut fi! Pecetluite 
în cartea tainelor lui Dumnezeu, acestea ne-au străfulgerat prin minte în raza de lumină a unui gând literar. Cu 
adevărat însă, minunile lui Moise şi minunile din viaţa lui Moise sunt piramide ale spiritului, mai înalte şi mai 
durabile decât piramidele Egiptului. 

Piramida lui Deceneu: Ridicată pe pământul binecuvântat numit „Lazuri”, între Calea Mare şi Calea Ţarinii, 
dincolo de Crucea de astăzi a Vasilonilor, din porunca lui Deceneu, la vârsta maturității sale spirituale, şi isprăvită 
prin osârdia celor doisprezece discipoli ai săi şi prin osteneala şi sudoarea sutelor de truditori, piramida dacică din 
pietre mari de râu şi pietre cu fosile multimilenare, avea pe fiecare din cele patru laturi ale sale o lungime de câte 
40 de picioare, iar înălţimea acesteia ajungea la 153 de coţi (după loan 21, 11). Cele patru feţe ale piramidei lui 
Deceneu sunt îndreptate înspre cele patru puncte cardinale: înspre Cetățile Dacice la răsărit, exprimând veşnicia, 
înspre biserica de la Densuş la asfinţit, simbolizând trecutul, înspre vârful Retezat la miazăzi, închipuind viitorul şi 
înspre Prislop la miazănoapte simbolizând prezentul. 

În vârful piramidei dacice tronează piatra de culoarea cerului, cu o cruce albă pecetluită în ea, chiar de la 
Facerea lumii, piatră sprijinită pe alte trei pietre mari: o piatră roşie vulcanică, un cuarţ galben din Galbena şi un 
granit albastru din Râul Mare. O alee din 77 de pietre mari de moară, adunate din Ţara dinozaurilor, duce dinspre 
asfinţit înspre baza piramidei, care aşteaptă ca umbra vârfului Retezat, să-i atingă latura dinspre miazăzi în locul 
însemnat de o piatră cu luna nouă plămădită în ea. 

Între pietrele mari de râu din piramida dacică suflarea de veacuri a vântului aduse seminţele feluritelor flori, 
care, prinzând rădăcini în ţărâna adunată între pietre, îmbrăcau în fiecare primăvară cele patru triunghiuri ascuţite 
ale piramidei în neasemuite covoare vii, ţesute din margarete şi romanie, sânziene şi fori de măceş, iar în vârf 
strălucea şi lumina Floarea de Colț, simbolul ancestral al Daciei spirituale. 

Fiecare piatră din piramida lui Deceneu ascundea şi ascunde o rațiune divină sau un gând al lui Dumnezeu, 
Creatorul cerului şi al pământului, iar înlăuntrul piramidei ardea şi arde încă rugul aprins al Rugăciunii neîncetate, 
având în semnul crucii din piatra din vârful piramidei, o limbă de foc a Sfintelor Rusalii. În toate nopţile senine, 
câte 24 de stele ale cerului, împletesc, rând pe rând, câte o cunună de raze tainice deasupra Piramidei lui Deceneu, 
cunună care, în zorii fiecărui răsărit de soare, se contopeşte cu lumina marelui astru al zilei. 

În pietrele din piramida dacică sunt pecetluite rugăciunile şi nădejdile tuturor dacilor şi ale urmaşilor lor, 
precum şi viziunile şi visele preoţilor daci şi descoperirile marelui lor preot, Deceneu, care încă aşteaptă să fie 
dezvăluite şi înţelese de către contemporani. 

Epistola (necanonică) a lui Saul din Tars către concetăţenii săi: Temniţa din Roma, 15 iunie, anul 67. Saul 
din Tarsul Ciliciei, zis şi Pavel, făcător de corturi din tată-n fiu, evreu dintre evrei, după lege fariseu, răsărit din 
seminţia lui Veniamin, ucenic oarecând al lui Gamaliel din lerusalim şi împreună ucenic cu Ştefan; ales, chemat şi 
rânduit, pe drumul Damascului, pentru a fi apostol al lui lisus Hristos, Fiul lui Dumnezeu, în slujirea Duhului Sfânt 
şi în propovăduirea Evangheliei Sale, cu binecuvântarea şi spre slava lui Dumnezeu Tatăl şi spre zidirea Bisericii 
Lui; înlănţuit de credinţa şi dragostea lui Hristos — Mesia Cel făgăduit şi aşteptat de veacuri să vină în lume; fiind 

întemnițat acum din pricina vestirii Evangheliei şi aşteptând din zi în zi să fiu eliberat din cortul acesta pământesc, 
prin sabia împăratului, la voia lui Dumnezeu; către voi, cei de o seminţie şi de un neam cu mine, credincioşi în 
Legea şi evanghelia lui Moise şi către voi toţi cei de alte neamuri rătăciţi în credinţele voastre: Fost-a om trimis de 
la Dumnezeu - numele lui era Ştefan, Arhidiaconul şi cel dintâi martir creştin, la a cărui ucidere cu pietre, pentru 
propovăduirea şi mărturisirea descoperirii lui Hristos Cel mort şi Înviat, şezând de-a dreapta Tatălui, mi-am dat şi eu 
consimţământul, cerând şi primind apoi scrisori arhiereşti din lerusalim, pentru ca să aduc aici, legaţi din Damasc, 
pe cei ce-i voi găsi mărturisind credinţa în lisus Hristos Fiul 
lui Dumnezeu. Dar călătorind pe drumul Damascului, într-o 
zi pe la amiază, s-a petrecut minunea minunilor din viaţa 
mea, descoperindu-mi-se în negrăită slavă dumnezeiască 
chiar Cel pe ai Cărui ucenici mă grăbeam să-i prind şi să-i 
leg în Damasc. Lumina dumnezeiască a Celui Înviat m-a 
orbit trupeşte, trei zile şi trei nopţi — dar m-a luminat pentru 
veşnicie — până când binecredinciosul ucenic Anania din 
Damasc, trimis de Însuşi Cel ce mi S-a arătat pe Cale şi şi-a 
pus mâinile peste mine, făcând să cadă solzii de pe ochii | 
mei, primind apoi Botezul în Numele lui lisus Hristos. Scăpat 
din Damasc într-o coşniţă, răpit am fost până la al treilea cer, | 
în trup sau fără trup, nu ştiu, Dumnezeu ştie, unde am auzit 
cuvinte de nespus şi cântări cereşti de negrăit, pe care le- 
am turnat apoi, rând pe rând, în potirul celor patrusprezece | 
Epistole ale mele, scrise până acum; prin aceasta, adresată 
vouă, celor din Tarsul Ciliciei, să pecetluiesc numărul lor, 
după numărul celor cincisprezece zile petrecute de mine 
împreună cu Chefa, zis şi Petru, în lerusalim, după cei trei 
ani în care m-am retras în Horebul meu din Arabia. 

Întărit şi purtat de Duhul lui Dumnezeu, am străbătut 
de cinci ori Imperiul Roman, al cărui cetăţeam încă sunt, 
de-a lungul şi de-a latul împărăției cezarului, vestind, precum loan Botezătorul în pustia Iordanului, Împărăţia 
lui Dumnezeu şi întemeind comunităţi şi Biserici creştine prin cetăţile şi oraşele provinciilor romane, din Siria 
până în Spania, din lerusalim până la Roma, din Efes până în Atena, din Colose până în Corint şi din Filipi până în 
Tesalonic. Am fost în Asia şi în Ahaia, în Macedonia şi în Dalmația, în Galatia şi în Creta, în Cipru şi în Italia. Peste tot 
şi tuturor L-am descoperit şi L-am făcut cunoscut pe lisus Hristos, Fiul lui Dumnezeu, Mântuitorul şi Judecătorul 
tuturor oamenilor. Am învăţat şi am scris, am îndreptat şi am mustrat, m-am rugat şi am îndrumat căutând să 
risipesc norul întunericului din lume şi să aduc împreună cu ceilalţi apostoli seninul credinţei creştine şi lumina 
Învierii „Soarelui Dreptăţii”. Nu puţine au fost piedicile şi obstacolele, fraţii mincinoşi şi păgânii necredincioşi, dar 
pe oriunde am trecut, am lăsat câte un Timotei sau câte un Tit, câte un Filimon sau câte un Dionisie Areopagitul, 
câte o Lidia sau Damaris, câte un Acvila şi o Priscila. Eu am sădit, Apolo a udat, iar Dumnezeu a făcut şi va face să 
crească! 

Doar în Tarsul Ciliciei n-am mai fost de zeci de ani. Dar mă întorc la voi acum prin această Epistolă, scrisă în 
lanţuri, aducându-mi aminte de voi, pomenindu-vă şi îndemnându-vă şi pe voi, evrei şi neamuri, să credeţi în 
lisus Hristos, să cunoaşteţi şi să citiţi Evanghelia Lui, să iubiţi cuvântul Lui, să vă scăldaţi în apa Botezului Lui, să 
vă zidiţi în Biserica Lui, să vă curăţiţi în lacrimile pocăinţei voastre, să vă cununaţi cu cununia din Cana Galileii, să 
vă cuminecaţi cu Trupul şi Sângele Lui, să nu vă despărțiți de Cina Liturghiei Lui, să vă însemnați cu semnul crucii 
Lui, să vă spălaţi picioarele unii altora, sporind şi adâncindu-vă întru smerenie, înflăcărâdu-vă întru dragoste de 
Dumnezeu și de oameni, întărindu-vă în credinţă, îmbogăţindu-vă întru cunoştinţă şi mântuindu-vă prin Harul 
Lui. 

Această epistolă, citită tuturor celor din Tarsul Ciliciei, locul meu de naştere, să o aşezaţi la temelia templului 
bisericesc pe care îl veţi zidi cândva, punând-o într-o amforă de lut pecetluită cu semnul crucii, după ce o 
veţi înmulţi şi răspândi prin copiere, căci n-am căutat altceva în viaţă, decât să aduc lumea înteagă pe drumul 
Damascului, sau să duc drumul Damascului până la marginile pământului. Acum a venit rândul vostru, iubiţi 
concetăţeni din Tars! Amin. 

Vă îmbrăţişează întru Hristos Domnul, al vostru Saul din Tars, zis şi Pavel, Apostolul lui Hristos. 

PLEDOARIE PENTRU DIALOG 
ŞI TOLERANȚĂ ÎNTRE OAMENI 


Prof. univ. dr. ing. VIDU BIDILEAN 
Membru de onoare al Academiei de Ştiinţe Agricole şi Silvice 
„Gheorghe lonescu Şişeşti” 


Dumnezeu ne-a lăsat pe acest pământ ca să trăim, toţi laolaltă, împreună. Într-adevăr, aceasta este o realitate 
cotidiană că ne găsim într-o lume a interdependenţelor. Receptăm această sintagmă nu numai la dimensiunea 
ei obișnuită ci și la cea cerească. Căci ce poate fi mai normal decât să acceptăm interdependenţa ca premiză a 
toleranţei în orice dialog. 

Ideea de interdependenţă nu este nouă. încă de la începutul secolului al XVIII-lea, filosoful german G.WE. 
Hegel emitea, desigur pe un plan mai larg, conceptul „sein fur Anders» (fiinţarea pentru altul), ceea ce însemna 
o implicare mai activă a individului sau grupului în „viaţa cetăţii», cum spuneau grecii antici, adică în slujba 
intereselor sociale omeneşti. Această implicare nu poate da roade, numai tolerând ascultarea și a altor idei, astfel 
ca sumum-ul acestora să conducă la progres şi pace. În aceeași ordine logică, gânditorul francez Maurice Duverger 
îndemna la„dialog și toleranţă, prin respectarea fiecăruia de a-și exprima liber opiniile“, căci spunea el mai departe, 
„democraţia nu înseamnă debandadă ci libertatea de a te disciplina tu însuţi“. 

Câtă actualitate au aceste idei în România de astăzi! Dar câţi se apleacă oare, asupra lor, în această lume a 
interdependenţelor? Mai asistăm încă, din păcate, la defulări de tot felul, unii considerându-se deţinătorii 
adevărului absolut, sfidând normalitatea. 

Recunoscând necesitatea dialogului social, inclusiv între partide, socotim că cel ce este abilitat să poarte 
discuţii trebuie să respecte cu stricteţe principiile generale care guvernează acest dialog. Căci, așa cum ne învaţă 
și Scriptura, cel ce îmbracă straiul obştesc, se impune să uite de propria lui persoană. De aceea, el trebuie să fie 
bine pregătit și documentat. Un emisar bun este tot atât de important pentru o cauză, ca un luptător încercat pe 
câmpul de luptă. Cel învestit să poarte dialog se impune să fie pătruns de idealul în care crede și să aibă puterea 
de a stârni interesul partenerului de discuţie pentru convingerile sale. 

În acelaşi timp, ţinuta religioasă, morală şi sufletească înaltă trebuie să fie însoţitoare permanentă. Partenerul de 
dialog se impune să fie conciliant şi răbdător, dar și exigent. Cel ce rabdă nu poate fi înfrânt cu ușurință, dimpotrivă, 
victoria va fi de partea lui. Să nu uităm dictonul după care „răbdarea este o floare ce nu creşte în grădina oricui”. 
In același timp, nu este niciun secret să spunem că în dialog avem nevoie să învăţăm chiar şi din incisivitatea 
partenerului. Dar în anumite limite, căci această incisivitate poate degrada în necuviinţă, aşa cum se întâmplă în 
ultimii ani, în viaţa social-politică din ţara noastră. La rândul ei, paradoxal, această necuviință exacerbată naşte 
teamă, nelinişte, agitaţie, răbufnire din partea unor segmente ale populaţiei. Se mizează probabil pe faptul că 
toate acestea la un loc, alternate cu promisiuni de tot felul, de cele mai multe ori nefondate sau ilogice pot da 
rezultate neaşteptate. Poate fi şi asta o filosofie a gândirii social-politice din zilele noastre până la cele mai înalte 
niveluri. 

Abordând problematica incisivităţii într-un dialog, credem că nu este chiar necesar să răspundem cu aceeaşi 
monedă, deși trebuie spus că nici bunul simţ exagerat nu dă rezultate. Oricâte sfaturi am da, nu-1 putem învăţa pe 
fiecare om să se comporte civilizat. Reușita în asemenea situaţii rezidă mai degrabă în fermitatea și dezinvoltura 
cu care oferim răspunsuri când o cere situaţia, ele putând fi chiar zeflemiste (scuze pentru expresie). Până la 
urmă, vorbele frumoase nu ţin de foame. A fi și puţin „fanatic“ în susţinerea unei idei de adevăr și dreptate bine 
argumentate, credem că nu-i nici un păcat. Așadar, este preferabil să spunem adevărul pe faţă, așa cum este el, 
decât să se mintă cu meșteșug, deși multe adevăruri se spun chiar și în glumă și au același efect. 

Asistăm în prezent la prea multe tactici de acuzare în dialogul ce-1 purtăm, ceea ce ne pune mereu în postura 
de a fi mereu într-o poziţie de apărare. Judecând puţin tactica partenerului de dialog, se pare că până la urmă este 
mai ușor să stai la pândă, să nu te implici în rezolvarea problemelor promise dificile cu care se confundă cetatea 
iar în momentul oportun, ales cu migală, să ataci cu hotărâre. Această tactică se pare că dă roade până la cele 

mai înalte niveluri dar oricum nu pe termen lung. Avem de-a face cu ceea ce se cheamă campanie permanentă 
asistând la acuze grave pe orice temă minoră reală sau inventată. Activitatea unora se rezumă la fel de fel de 
întâlniri în ţară și străinătate, plâng și deplâng situaţia „jalnică, disperată, dezastruoasă, moştenită” etc., în care a 
ajuns ţara, fără a pune un deget la zidirea ei. Bine spunea cineva că cel ce nu face nimic, învaţă să facă rău. 

Mai departe. Într-un dialog trebuie să ştim să detestăm vanitatea și ambiția neargumentată sau chiar ridicolă a 
unor parteneri. Cel ce are menirea să reprezinte o temă oarecare, în relaţiile cu alte entităţi, trebuie să fie înzestrat 
cu temperament echilibrat și puternic, pătruns de o vocaţie autentică a demnităţii permanente și a lucidităţii. 
(Când m-am referit la entităţi m-am gândit și la partide). 

Desigur, într-un dialog se pot face și concesii de moment sau chiar pe termen lung. Dar niciodată nu vom acorda 

concesii de principiu care încalcă identitatea și obiectivele fundamentale ale entității. Orice compromis trebuie 
să fie în deplină concordanţă cu conștiința datoriei de împlinite. Se cunoaște că, în sinea lui, compromisul nu este 
de lepădat, deși trebuie menţionat că sensul pe care-1 îmbracă uneori poate fi dăunător. De aceea, compromisul 
trebuie dublat de prudenţă, căci graba, ca și mânia de altfel, sunt contrare unui dialog autentic, civilizat și eficient. 
Practica multor echipe de conducere a demonstrat că avem datoria să fim mereu prudenţi în orice act. S-a instalat 
la noi, din păcate, o suspiciune permanentă, ca să nu folosim o expresie mai dură, care aduce mult rău ţării. Ca 
rațiune practică, fondată pe nevoia de prevedere, prudenţa aduce uneori foloase mai mari decât lupta deschisă, 
oarbă chiar, dacă ea este un fel de boală a acestei raţiuni practice. Nu în zadar se spune că „prudenţa este mama 
înţelepciunii“. 

Ca ideal și misiune a celor ce conduc dialogul trebuie să aibă atracţie și valoare cu totul aparte, atribuindu-i 
și alte însușiri cum ar fi: cultură generală aleasă, politețe, abordare metodică a chestiunilor invocate, puterea 
judecății limpezi, flexibilitatea asociată cu consecvență, putere de adaptare, tact, temperament, stăpânire de 
sine, rezistenţă fizică și nu în ultimul rând, respect mutual. Să nu uităm că în orice relaţie respectul și încrederea 
reciprocă este o sursă a succesului. 

În general, dintre entităţi sunt o realitate a vremurilor de astăzi. Şi dacă este aşa, promovarea lor ca stil şi 
metode de muncă, trebuie să fie consemnate în strategii, programe, oferte, inclusiv electorale, şi, nicidecum 
invective. Unele comportamente recente sunt exemple în acest sens. 

În fine, pe un plan mai precis, miza succesului României este prea mare pentru orice viitor dialog, într-o 
manieră civilizată, reală şi constructivă în faţa unor probleme cu care se confruntă lumea de astăzi, inclusiv 
România: suveranitate, independenţă, unitate și indivizibilitate, așa cum se consemnează în legea supremă a ţării, 
Constituţia României. 

A vorbi civilizat într-o lume bulversată nu e niciun păcat. 

CREDINCIOȘI BĂNĂŢENI ÎN 
GEORGIA ŞI ARMENIA 


Preot dr. IONEL POPESCU 


Cu ajutorul lui Dumnezeu și binecuvântarea Părintelui Mitropolit loan al Banatului, un grup de credincioși 
bănăţeni, însoţiţi de preoţii lonel Popescu, Eugen Babescu și arhidiaconul dr. Ștefan loan Stratul, a efectuat o 
călătorie spirituală în Georgia și Armenia, țări care impresionează prin istoria, cultura, viața bisericească, tradiţiile 
străvechi, bisericile și mănăstirile ctitorite cu multe secole în urmă și păstrate în forma lor originală, unele fiind 
înscrise în patrimoniul mondial UNESCO. 

Georgienii și armenii fac parte din rândul celor mai vechi și mai năpăstuite popoare ale lumii. Situate în zone 
râvnite de marile puteri din răsărit și apus, din miazăzi și miazănoapte, Georgia și Armenia au fost atacate, jefuite şi 
stăpânite, de-a lungul vremii, de perși și arabi, de turcii selgiucizi și mongoli, de macedonieni, romani și bizantini, 
de Imperiul țarist și de Uniunea Sovietică, dar au reușit să-și păstreze credinţa, identitatea naţională și culturală. 

Georgia, numită în izvoarele antice și bizantine, Iberia sau Iviria (sovieticii au numit-o Gruzia, denumire 
neacceptată de georgieni), astăzi cu o populaţie de aproximativ 3,5 milioane locuitori, se află sub patronajul 
spiritual al Sfântului Mare Mucenic Gheorghe, purtătorul de biruinţă şi, potrivit tradiţiei, a fost încreștinată de 
către Sfântul Apostol Andrei. Misiunea sfântului Andrei de răspândire a Evangheliei a fost continuată de către 
Sfânta Nina (Nino), „cea întocmai cu apostolii și luminătoarea Georgiei”, pomenită de Biserica noastră la 14 
ianuarie. Născută la sfârșitul secolului al III-lea, în Capadocia, Sfânta Nina, verișoara sfântului Gheorghe, s-a format 
duhovnicește la lerusalim, fiind ucenica bătrânei monahii Niofora. 

Cu ajutorul Maicii Domnului, de la care a primit, în vis, o cruce făcută din tulpini de viţă de vie pe care a 
împodobit-o cu o șuviţă din părul său, păstrată acum în biserica Sioni din Tbilisi, tânăra Nina a plecat din Cetatea 
Sfântă în ţara sa de origine, Iviria, cu dorinţa fierbinte de a se închina cămășii Mântuitorului, cumpărată de un 
evreu și adusă în capitala țării, Mtskheta. Din anul 315 și până la 14 ianuarie 338, când a trecut la Domnul, sfânta 
Nina, având darul săvârșirii de minuni, a propovăduit Evanghelia poporului georgian, convertindu-l și pe regele 
Mirian al III-lea. Astfel, la anul 337, creştinismul a devenit deja religie de stat în Georgia. 

Armenia, ţară cu aproximativ 3 milioane de locuitori (cca 8-10 milioane de armeni locuiesc în diaspora), și cu o 
istorie străveche, a primit cuvântul Evangheliei de la Sfinţii Apostoli luda Tadeul și Bartolomeu. 

Un rol esenţial și providenţial în răspândirea credinţei creştine pe meleagurile Armeniei a avut sfântul Grigorie 
supranumit Lusavoriţ (Luminătorul) care a introdus limba armeană în predică și în cultul bisericesc, l-a botezat 
pe regele Tiridate al II-lea (261-317), armata și pe sfetnicii acestuia. Sfântul Grigorie a organizat Biserica armeană, 
i-a stabilit centrul la Ecimiadzin, a înfiinţat 12 eparhii și a hirotonit episcopi pe fiii foștilor preoţi păgâni, catehizaţi 
şi botezați de el. Datorită misiunii evanghelizatoare a sfântului lerarh Grigorie Luminătorul (pomenit la 30 
septembrie), Arhiepiscopul Armeniei celei Mari, țara sa este primul stat din lume care a adoptat creștinismul ca 
religie de stat, în anul 301. 

Inventarea de către arhimandritul Mesrop a alfabetului armean, a favorizat traducerea Bibliei în limba armeană, 
la anul 410, după versiunea siriană Peșito (simplă), iar în anul 432 după Septuaginta. 

Din cauza luptelor cu perșii, Biserica armeană nu a fost reprezentată la Sinodul IV ecumenic de la Calcedon 
(451) și, în anul 506 a respins hotărârile acestuia. 

Încercările făcute de Biserica Ortodoxă pentru a-i convinge pe armeni să accepte doctrina hristologică de la 
Calcedon au rămas fără rezultat, așa încât Biserica Armeniei face parte din rândul bisericilor necalcedoneene sau 
monofizite, numite și Biserici vechi-orientale. 

Patrimoniul bisericesc ctitorit de georgieni şi armeni de-a lungul celor peste 17 secole de la încreştinarea 
oficială este impresionant. Bisericile și mănăstirile Georgiei și Armeniei, care au scăpat de distrugerile survenite în 
urma multelor invazii ale popoarelor păgâne și a tăvălugului sovietic, ridicate pe locuri înalte, sunt construite din 
piatră în formă de cruce, cu boltă centrală, unele având turnul clopotniţă separat, însă pe alocuri se mai păstrează 

lăcașuri de cult în stilul basilical. 

Vizitarea lăcașurilor de cult ale Georgiei, printre cele mai vechi ale lumii creștine, a început cu catedrala Bagrati 
din Kutaisi și cu mănăstirile Motsameta (a martirilor), construită în secolul X pe locul unde au fost martirizaţi 
georgienii care au refuzat să accepte islamul şi biserica Gelati (sec. XII), ridicată de regele David „constructorul”. 

O scurtă oprire în orașul istoric Gori, locul natal al lui losif Visarionovici Stalin, ne oferă prilejul de a vorbi despre 
atrocitățile săvârşite din ordinul său la adresa ierarhilor, preoţilor, monahilor și credincioșilor din URSS și despre 
distrugerea bisericilor ori transformarea lor în depozite și săli de petreceri. 

Deplasarea la Uplistsikhe („fortăreaţa lui Dumnezeu”), orașul săpat în stâncă ne familiarizează cu locuinţele 
şi tunelele subterane din secolul al VII-lea î.Hr., cunoscute datorită stilurilor diferite de cioplire a pietrei specifice 
Anatoliei și Iranului, îmbinate, mai târziu, cu elemente din ahitectura creştină. De altfel, în secolul al IX-lea, în acest 
loc a fost ridicată și o biserică. 

Mtskheta, fostă capitală a Regatului Iberiei, locul convertirii georgienilor la creştinism în anul 337, este un 
complex bisericesc intrat, ă „Adata 
din 1994, în patrimoniul | ee - 
mondial UNESCO. 

Catedrala  Svetitskhaveli 
de la Mtskheta a fost fă 
finalizată în anul 1029, 
peste ruinele unei 
biserici din secolul al IV- 
lea, ridicată de regele 
Mirian al III-lea. Potrivit 
tradiţiei georgiene, 
această biserică a fost 
ridicată la dorinţa Sfintei 
Nina, deasupra locului 
unde a fost îngropată 
credincioasa Sidonia cu 
cămașa Mântuitorului, 
pentru care  soldațiiț 

Mtskheta, datează din secolul al VI-lea și a devenit un important lăcaş de pelerinaj pentru credincioșii georgieni. 
Edificarea bisericii s-a făcut pe locul unde era un templu păgân, deasupra căruia Sfânta Nina a ridicat o sfântă 
cruce. 

Vizita la biserica ortodoxă Gergeti (Tsminda Sameba - Sfânta Treime), monument remarcabil de arhitectură 
georgiană, a lăsat impresii de neuitat în sufletele noastre. 

Situată într-un cadru natural de excepţie, nu departe de muntele Kazbeh (5033 m), la o altitudine de 2170 
m (am urcat cu mașini de teren), biserica a fost ridicată în secolul al XIV-lea, în formă de cruce greacă înscrisă şi 
păstrează în interior fragmente de frescă, iar în exterior basoreliefuri cu motive florale şi geometrice. 

Clipe de adevărată înălțare duhovnicească am trăit la mănăstirea „Sfântul Gheorghe” din localitatea Bodbe, loc 
de pelerinaj pentru credincioșii georgieni și pentru numeroșii pelerini veniţi să se închine la moaștele sfintei Nina, 
cea întocmai cu Apostolii. 

Construită în secolul al IX-lea, peste mormântul Sfintei Nina (prăznuită la 14 ianuarie), păstrat în biserică, 
mănăstirea Bodbe a găzduit, de-a lungul vremii o Școală teologică și o Școală de cântăreţi bisericești. Puterea 
sovietică a închis-o și a transformat-o în spital, viaţa monahală fiind reluată la Bodbe abia după 1990. 

La întoarcerea spre Tbilisi, vizităm orașul istoric Sighnaghi, unul dintre cele mai frumoase ale Georgiei, apoi 
poposim la catedrala Sfânta Treime din capitala ţării, cunoscută și sub numele de Sameba. 

Impunătoarea biserică patriarhală din Tbilisi (84 m înălțime), simbol al remașterii naţionale giorgiene, a fost 
construită între anii 1995-2004, și este o sinteză a stilului tradițional georgian conturat în epoca bizantină și în 
celelalte etape istorice, până în actualitate. 

Complexul bisericesc din Tbilisi este format din catedrală (cu nouă capele și subsol), clopotniţă, reședința 
patriarhală, o mănăstire, corp de chilii, seminar și academie teologică. 

De la admirabila catedrală patriarhală, ne îndreptăm spre biserica „Adormirea Maicii Domnului”, cunoscută cu 
numele Sioni, fostă catedrală, unde ne închinăm în faţa raclei cu capul sfântului apostol Toma și a crucii Sfintei 
Nina, dăruită de Maica Domnului — așezată în partea dreaptă a iconostasului. Construcţia acestei minunate biserici 
a început în secolul al V-lea și a fost finalizată în anul 639. 

În frumosul şi dinamicul oraș Tbilisi, așezat pe malurile rîului Mtkvari, fondat în veacul V d.Hr., vizităm în 
continuare, biserica Meteki, zidită în secolul al XII-lea, de către regele Vakhtang Gorgasali, a cărui statuie ecvestră 


domină împrejurimile, trecem prin orașul vechi, urcăm cu telecabina pe o colină, de unde admirăm minunata 
panoramă a capitalei georgiene și vizităm fortăreața Narikala. 

Cu sufletul înmiresmat de bucuria călătoriei efectuate pe meleagurile binecuvântate ale Georgiei, ne îndreptăm 
spre Armenia, ţară cu istorie zbuciumată și cu un patrimoniu bisericesc, cultural și spiritual inestimabil. 

Primul obiectiv al vizitei noastre în Armenia este mănăstirea Goshavank, unul dintre cele mai importante 
aşezăminte monahale, culturale și educaționale ale ţării. 

Construită în secolele XII-XIII, peste ruinele unei mănăstiri din secolul VI, mănăstirea Goshavank (vank înseamnă 
mănăstire), cu biserica sfântul Grigorie Luminătorul, a avut un rol important în viaţa bisericească și culturală a 
Armeniei. Printre altele, aşezământul monahal, azi fără vieţuitori, a găzduit o școală şi a rămas în memoria colectivă 
ca locul în care Kirakos Gandzaketsi, om de ştiinţă armean, a scris Istoria Armeniei. 

Următoarea noastră destinaţie este mănăstirea Haghpat (Haghpatvank), ridicată în secolul X, de către sfântul 
Nishan. Fiind o capodoperă a arhitecturii religioase armene și un centru important de educaţie religioasă în Evul 
Mediu, mănăstirea Haghpat a fost inclusă în patrimoniul UNESCO (1996). 

Cele trei biserici ale complexului monahal, două închinate sfântului Nishan și una sfântului Grigorie Luminătorul, 
au fost construite între anii 966-967 şi 967-991, respectiv 1005. De altfel, una dintre particularităţile așezămintelor 

monahale este aceea că pe lângă fiecare a fost ridicată și o biserică închinată Sfântului Grigorie Luminătorul. 
De asemenea, bisericile și mănăstirile armene sunt împodobite cu aproximativ 8000 de sfinte cruci sculptate în 
piatră, foarte vechi și noi deopotrivă, fiecare având o altă broderie sculptată, care impresionează prin frumuseţea 
şi prin fineţea execuţiei. 

Prima zi a periplului nostru misionar prin Armenia se încheie cu vizita la mănăstirea Sevan (Sevanavank), 
situată pe o mică peninsulă a lacului cu același nume. Iniţial, această mănăstire a fost construită în anul 874 pe o 
mică insulă a lacului Sevan (1900 m deasupra nivelului mării), însă în anii 30 ai secolului trecut, la ordinul lui Stalin, 
lacul cu cea mai mare întindere din regiunea Armeniei și a Caucazului, a fost parțial secat prin folosirea apei la 
irigaţii, ceea ce a condus la scăderea nivelului acestuia și la formarea peninsulei actuale. Urcușul spre mănăstire 
este destul de anevoios, însă osteneala acumulată după urcarea sutelor de trepte abrupte ne este răsplătită pe 
deplin, panorama care se deschide asupra lacului și a împrejurimilor fiind încântătoare. 

Ziua următoare este consacrată deplasării la mănăstirile Haghartsin şi Geghard. 

Mănăstirea Haghartsin a fost ridicată în secolele X-XIII şi este situată într-un cadru natural superb. Frumusețea 
aşezământului înconjurat de păduri a atras atenţia unui şeic din Emiratele Arabe Unite, care a donat o sumă 
impresionantă de bani pentru restaurarea sa și construirea unui drum de acces până la mănăstire. Complexul 
monahal este format din trei biserici, o trapeză și câteva capele. 

Biserica principală, închinată Maicii Domnului, numită și Astvasatsin, a fost construită în anul 1201. Biserica 
sfântul Grigorie Luminătorul și biserica sfântul Ștefan au fost ridicate în secolele X-XI și, respectiv, la 1244. 

Mănăstirea Geghard, a celor 7 biserici sau mănăstirea celor 40 de altare, este cel mai vechi așezământ monahal 
din Armenia, aflat pe lista patrimoniului mondial UNESCO. Numită și „mănăstirea suliţei”, pentru că aici a fost 
păstrată vreme de 500 de ani lancea cu care a fost străpunsă coasta Mântuitorului (păstrată acum la Ecimiadzin), 
mănăstirea a fost fondată de către sfântul Grigorie Luminătorul, pe la anul 305. Paraclisul săpat în stâncă, în care 
se ruga sfântul Grigorie Luminătorul a fost distrus de arabi în secolul al IX-lea, fiind refăcut în secolul al XIII-lea. 

În continuare, vizităm oraşul Dilijan, una din cele mai cunoscute staţiuni turistice din Armenia, în apropierea 
căreia se află mănăstirea Agarţin, ctitorită în Evul Mediu. 

Vizita la complexul de la Garni, construit de către regele Tiridat |, în anul 77 d.Hr., ne familiarizează cu istoria 
regilor Armeniei. Reședință a regalității armene, pentru o lungă perioadă de timp, complexul de la Garni 
adăpostește unul din vechile temple păgâne (greco-roman), foarte bine conservat, unicul din perioada precreştină 
a acelor locuri, închinat zeului soarelui, Mithra. În acest loc se mai păstrează ruinele palatului şi ale băilor regale, 
împodobite cu mozaicuri lucrate, cu măiestrie, în piatra de diferite nuanţe. Lângă templu pot fi văzute și ruinele 
vechii biserici, construită în formă de cruce. 

Programul zilei următoare cuprinde deplasarea la KhorVirap („fântână” sau,„groapă adâncă”), străveche așezare 
monahală și loc de pelerinaj pentru credincioșii armeni, situată în câmpia Ararat (azi, în Turcia), la câţiva kilometri 
de muntele pe care s-a oprit corabia lui Noe, lângă graniţa închisă cu Turcia. 

Istoria acestui aşezământ monahal începe cu sfântul Grigorie Luminătorul, întemnițat de regele păgânTiridates 
al III-lea vreme de aproape 14 ani într-o grotă adâncă de pe vârful dealului din valea Ararat. Chinuit mulţi ani de o 
boală gravă, regele a fost nevoit să apeleze la sfântul Grigorie și acesta, prin puterea lui Dumnezeu, l-a vindecat, 
l-a convertit și, astfel, Armenia a devenit primul stat creștin din lume, la anul 301. Peste grota înspăimântătoare în 
care a fost întemnițat sfântul Grigorie, vizitată de mii de închinători, a fost ridicată o biserică de tip basilical. În anul 
642, la Khor Virap a fost zidită prima capelă cu hramul sfântul Grigorie Luminătorul, iar în anul 1662 a fost ridicată 
biserica „Sfânta Maică a lui Dumnezeu”. 

Acest loc binecuvântat, de mare însemnătate pentru istoria Bisericii ortodoxe, ne impresionează profund, 
aşa după cum ne impresionează, de asemenea, muntele biblic Ararat, muntele sfânt al tuturor armenilor, cu 
altitudinea de 5137 m, pe care-l privim la plecare, cu atenţie, cu interes și, mai ales, cu multă emoție. 

Ne îndreptăm apoi spre complexul monahal de la Noravank, situat într-un canion de stânci înalte, prăpăstioase, 
de culoare roşie-cărămizie. Călătoria pe o şosea nu foarte bine întreţinută este destul de dificilă, însă este 
compensată de peisajele montane, cu satele armene înşirate pe văi și înălțimi ameţitoare. 

Ctitorit în anul 1205, complexul mănăstiresc Noravank, reședință episcopală și princiară în secolele XIII-XIV, 
este format din două biserici și un paraclis. Biserica Astavatsatsin (închinată Maicii Domnului), finalizată în anul 
1339, este opera cunoscutului sculptor și miniaturist Siranes Momik, înmormântat în apropierea ei. Lăcașul de 
cult are parter şi etaj, urcarea și coborârea din biserică făcându-se pe treptele de piatră înguste ale unei scări zidite 
pe fațada exterioară a naosului. 

Mănăstirea Noravank, împodobită cu sfinte cruci sculptate în piatră, adevărate comori ale artei sculpturale 
armene, a avut, multă vreme, un rol însemnat în viaţa bisericească și culturală a Armeniei. 

Următoarea destinaţie a călătoriei noastre spirituale prin Armenia este capitala ţării, Erevan, unul dintre cele 
mai vechi orașe ale lumii locuite continuu (a fost fondat cu 29 de ani înaintea Romei). 

Fondat în secolul VIII î.Hr., orașul a supravieţuit multor cuceriri și stăpâniri străine şi a cunoscut o dezvoltare 
semnificativă în veacul al XX-lea, având azi peste un milion de locuitori, este o capitală modernă, cu bulevarde 
largi și curate, flancate de clădiri cu arhitectură veche şi actuală și cel mai important centru politic, administrativ, 
cultural şi economic al ţării. 

Turul de oraș include centrul vechi, Piaţa Republicii, Universitatea, Parlamentul, Palatul Prezidenţial, Opera, 
Muzeul de Istorie al Armeniei. Admirăm, de asemenea, catedrala Sfântului Grigorie Luminătorul, construită în 
anul 2001, cea mai mare catedrală armeană din lume și biserica Avan, cea mai veche din Erevan. 

Ultima zi a șederii noastre în Armenia este consacrată vizitei la ruinele templului păgân al zeului armean Tir din 
Zvartnots (sec. VII) și la Ecimiadzin („locul în care lisus a coborât din ceruri”). 

Complexul bisericesc din Ecimiadzin, reședința Patriarhiei (Catolicosatului) Armene, numit de locuitori 
„Vaticanul Armeniei”, este considerat, pe bună dreptate, capitala spirituală a acestei străvechi ţări creștine. 

Vizita la reşedinţa Catolicosului armean este precedată de închinarea în biserica sfintei muceniţe Ripsimia 
(Hripsimia), prăznuită și de Biserica noastră la 30 septembrie, împreună cu sfântul Grigorie Luminătorul, cu sfânta 
Gaiani şi cu alte 32 de muceniţe. Biserica a fost sfinţită în anul 618 şi adăposteşte sub Sfântul Altar mormântul 
sfintei Ripsimia, martirizată în anul 290 din ordinul regelui Tiridat, la dorinţa împăratului Dioclețian, căruia a 
refuzat să-i fie soţie. 

Impresionaţi de viaţa curată, de credinţa și jertfa acestei fecioare creștine, ne îndreptăm spre impunătorul 
sediu al Patriarhiei Armene condusă, între anii 1955-1994, de catolicosul Vasken |, născut în România, foarte 
apreciat și iubit de către conaţionalii săi (ghidul preciza că portretul său se află aproape în toate casele armenilor). 

În incinta generoasă a patriarhiei se află cea mai veche catedrală din lume construită, potrivit tradiţiei, între 
anii 303-301, de către sfântul Grigorie Luminătorul, inclusă în patrimoniul UNESCO. Lăcașul de închinare a fost 
distrus în timpul numeroaselor invazii și reconstruit, așa încât astăzi încorporează diferite stiluri ale arhitecturii 
armene și este împodobit cu picturi ce datează din secolele V-VI. Mâna dreaptă a sfântului Grigorie Luminătorul 
se află în catedrala din Ecimiadzin, capul și mâna stângă la mănăstirea Marea Lavră din Muntele Athos, o părticică 
din sfintele sale moaște odihnește la biserica „Sfântul Gheorghe Vechi” din București, iar celelalte moaște au fost 
duse la Napoli. 

Complexul catolicosatului mai cuprinde reşedinţa oficială a patriarhului armean, seminarul teologic și muzeul 
cunoscut în toată lumea pentru obiectele de cult, miniaturile și manuscrisele sale inestimabile, între care se află 
„Evanghelia de la Ecimiadzin”. 

Cuprinşi de negrăite emoţii, ne închinăm în faţa suliței folosite pentru a străpunge coasta Mântuitorului, în faţa 
icoanelor cu lemn din corabia lui Noe și cu un fragment din dantura Sfântului loan Botezătorul. 

Prin purtarea de grijă a bunului Dumnezeu, am avut, aşadar, bucuria de a vizita două ţări Georgia și Armenia - 
cu o'istorie, viață politică, socială și culturală captivantă și nu de puţine ori zbuziumată și însângerată. Leagăm al 
unor străvechi civilizaţii, Georgia și Armenia au, de asemenea, un patrimoniu bisericesc, spiritual și artistic demn 
de toată admiraţia, pe care-l păstrează și-l îngrijesc cu respect şi cu dăruire. 

Monumentele străvechi, bisericile și mănăstirile zidite cu multe secole în urmă - unele incluse în patrimoniul 
mondial UNESCO - grăiesc de la sine despre lupta acestor popoare pentru apărarea credinţei, a valorilor și a 
identităţii naţionale. 

Înnegrite de fumul lumânărilor, cu puţinele fragmente de frescă scăpate de la distrugere, cu iconostase având 
doar registrul cu icoanele împărătești (la armeni, fără iconostas), bătrânele biserici zidite din blocuri de piatră, cu 
pardoseala originală din piatră, fără ferestre, sisteme de iluminat și de încălzire, transmit miilor de pelerini, turiști, 
vizitatori, un minunat simțţământ de simplitate și smerenie, un duh de viaţă creștină autentică, specifică Bisericii 
primare. 

Pe lângă acestea, farmecul călătoriei noastre prin Georgia și Armenia a fost sporit de frumuseţile naturale, 
de produsele gustoase ale cunoscutei lor gatronomii, de podgoriile care ne-au oferit spre degustare apreciatele 
vinuri, de bogăţia tradiţiilor și a folclorului lor, bucuria și emoția acestei neuitate călătorii spirituale fiind amplificate 
de rugăciunile dimineţii și ale serii, de acatistele citite și cântările noastre bisericeşti, precum și de explicaţiile 
teologice oferite grupului de credincioși. 

ÎNTÂLNIREA TINERILOR ORTODOCȘI 
LA CRAIOVA 


Preot NICHIFOR TĂNASE 


În primele zile ale anului nou bisericesc, peste 4000 de tineri ortodocşi, reprezentanți ai fiecărei eparhi din 
cuprinsul Patriarhiei Române, precum şi ai comunităţilor ortodoxe din Republica Moldova, Grecia, Albania, 
Germania, Franţa, Belgia, Italia, Spania, Portugalia, s-au reunit, în duh de comuniune, în capitală Olteniei, la cea 
de-a șasea ediție a celui mai mare eveniment anual dedicat tinerilor ortodocşi din toată lumea. Și Arhiepiscopia 
Timişoarei a fost reprezentată de o delegaţie formată din părinţii consilieri Zaharia Pereș, și Nichifor Tănase, prof. 
Daniela Buzatu, inspector la disciplina religie — ISJ Timiș, și 40 de tineri, aflaţi sub îndrumarea preoţilor Florin loan 
Băran de la Parohia Şag, Florin Avram de la Parohia Visag şi a diaconului Marius Rumega de la Parohia Timişoara- 
losefin. 

Nenumărate au fost gândurile și impresiile tinerilor bănăţeni cu privire la cele patru zile petrecute în Cetatea 
Băniei. Bucuria şi entuziasmul lor i-au însoţit pretutindeni, manifestându-se mai ales la ceremonia de predare a 
torței ITO, atunci când torţa a fost preluată, în prezenţa Mitropoliţilor Irineu al Olteniei și loan al Banatului, de 
tinerii din Timişoara, care vor organiza anul viitor cea de-a șaptea ediţie. 

„Le mulțumim fraților noştri pentru ospitalitate şi găzduire în cetatea Băniei. ITO ne-a readus trăirea rugăciunii 
în comun, făcându-ne părtași ai aceluiași potir. Suntem onoraţi să primim ștafeta ITO, este un moment plin de 
emoție. Cu acest prilej vă așteptăm cu deosebită bucurie în primul oraș liber de comunism din România, orașul 
luminii, capitala Banatului, TIMIȘOARA. Veniţi în oraşul de pe Bega, pentru a-L vedea pe Hristos strălucind cu 
neapropiata lumină a Învierii!” a fost mesajul tinerilor bănăţeni. 

lată câteva impresii ale acestora: 

„Am preluat torța și ne-am luminat drumul înapoi spre casă. A mai trecut o ediţie de ITO A șasea ediţie care 
beneficiază de indiferența presei naţionale, în ciuda celor 4000 de tineri veniţi din toate colțurile lumii într-un 
singur gând: acela de a fi în comuniune cu oameni ca ei, colegi, modele de viaţă, tineri de toate vârstele. Încă o 
ediție care evidenţiază tânărul nu ca pe un individ depresiv și pierdut în valurile consumerismului, ci ca pe o flacără 

vie, verticală spiritual și în echilibru cu 
„ sine şi cu lumea care-l înconjoară. Noi 
ne-am încărcat sufletele și-am plecat 
mai departe. Timișoara își deschide 
braţele pentru următoarea ediţie. ITO 
2019, mulţumiri! Povestea continuă”, a 
„ mărturisit tânăra Anastasia Coste. 

„ITO este un eveniment mult așteptat 
de tinerii ortodocşi din toată lumea, 


este o trăire în care credinţa, nădejdea 
şi dragostea se unesc pentru a ne oferi 
o bucurie pe care cu greu o putem 
descrie în cuvinte. Mulțimea de tineri 
care se veseleşte, care se roagă şi care 
mărturisește credinţa creştin-ortodoxă, 
la fiecare colţ, pe fiecare stradă, în fiecare 
oraș, ne dăruieşte speranţa unui viitor 
mai bun, un viitor clădit pe temelia Hristos. Într-o zi de mare sărbătoare, de Naşterea Maicii Domnului, am preluat 
torța cu flacăra ITO la Craiova. Cu multă emoție, șoptind imnul, cu lacrimi în ochi și mâinile tremurânde, ţineam 
torța strâns, că pe cel mai sfânt obiect. Priveam spre mulţime. Am zărit zâmbete largi, ochi înecaţi în lacrimi, priviri 
blânde și în acel moment am simţit că am fost părtași ai aceluiași potir”, a declarant Ana Căbulea din Recaș. 

„Întâlnirea Tinerilor Ortodocși ne-a făcut mereu să trăim rugăciunea în comun, iar în acest an ne-am simțit 
părtași ai aceluiași potir de credinţă și bucurie. Acest eveniment reprezintă un pas în plus pentru dezvoltarea mea 
morală şi spirituală, deoarece, cu toate că nu cunoșteam mulţi participanţi, ne-a făcut să ne simţim că niște fraţi, 
mărturisindu-L împreună pe Domnul Hristos. ITO 2019 a fost o ediţie specială pentru mine, prin prisma faptului 
că am fost printre reprezentanţii orașului care va găzdui următoarea ediţie. Fraţii noștri din Cetatea Băniei ne-au 
primit cu dragoste şi ne-au înconjurat cu căldura, iar aceste sentimente mă fac să aștept cu nerăbdare momentul 
în care voi fi voluntar ITO 2020! a mărturisit Răzvan Homeag. 

„Întâlnirea Tinerilor Ortodocși de la Craiova a fost pentru mine un punct culminant al anului acesta. Am 
participat şi anul trecut la ITO Sibiu, și mi-am dorit extrem de mult să resimt acea bucurie a unităţii și comuniunii 
cu alţi tineri din toată lumea, care deși ar părea că îmi sunt străini, mi-au fost ca nişte frați. M-am bucurat la Craiova 
că l-am putut mărturisi, din nou, pe Mântuitorul prin toate acţiunile noastre, de la simple plimbări pe străzile 
orașului, până la sfintele slujbe. În ciuda faptului că, mass-media a ascuns cu totul acest eveniment, oamenii au 
fost foarte încântați de întâlnirea noastră, văzând în noi bucuria și frumuseţea tinereţii trăită alături de Hristos. 
Aştept cu nerăbdare întâlnirea de anul viitor, ce va avea loc în Timişoara! Îmi doresc foarte mult să particip că 
voluntar și să îi ajut pe toţi participanţii să se simtă ca acasă în minunatul nostru oraş”, a spus Sorin Marian Budai. 

Și Tudor Muntean a dat mărturie despre frumusețea evenimentului. El a spus: „Această esditie a fost una 
fumoasa din multe puncte de vedere. Câteva dintre lucrurile care m-au determinat să rămân plăcut surprins au 
fost: spectacolul de lumini, dar și spectacolele muzicale din fiecare seară. Consider că programul întâlnirii a fost 
făcut astfel încât tinerii participanţi să reușească să se cunoască între ei. Un alt lucru minunat a fost participarea 
din ultima zi la sfinţirea mănăstirii de la Maglavit. În concluzie pot spune că această ediţie ITO a fost una minunată 
şi deosebită”! 

Interesantă este și mărturia tinerei Maria Lăcrămioara Rotărescu:,„<<Săracii de voi!>> ne-a strigat un om care a 
trecut pe un trotuar din centrul Craiovei pe lângă rândul nostru semiordonat de liceeni și studenţi care pălăvrăgeau 
veseli, cu ecusoane pe care scria <<ITO 2019>>, prinse la gât cu șnur albastru. <<Săracii de noi>>. Cuvintele lui 
mi-au răsunat repetitiv în minte. Le citisem până atunci în privirile sceptice sau de-a dreptul acuzatoare ale multor 
trecători, fie de vârsta noastră, fie mai trecuţi prin viaţă. Le intuisem în șușotelile femeilor din stația de autobuz 
sau în ferestrele care au fost închise cu zgomot pe măsură ce șirul nostru trecea prin dreptul blocurilor aflate la 
stradă. <<Săracii de noi!>> N-a spus-o doar un om care s-a întâmplat să treacă pe un trotuar la un moment dat. 
Au spus-o, indirect, toți cei care au râs de noi. Dacă ne-ar fi abordat, în loc să aibă prejudecăţi, era foarte probabil 
să râdă cu noi. Fiindcă noi am făcut-o. Am râs până ne-au dat lacrimile, am cântat şi am strigat cât ne-au ţinut 
plămânii, am dansat cu oameni pe care nu-i văzuserăm vreodată într-o piață cu fântâni arteziene și muzică bună. 
Am bătut din palme, am sărit cât de sus am putut cu mâinile ridicate, am făcut hore moldoveneșţi sau oltenești 
sau de oricare ar fi fost ele — fiecare în felul său -— în cercuri concentrice, am chiuit și-am lovit cu foc pământul cu 
piciorul. <<Săracii de noi>>! Am auzit o chitară pe o pajiște dintr-un parc şi-am fugit într-acolo că să cântăm şi 
noi cu necunoscuții aceia piese cunoscute, apoi ne-am prins în Ciuleandra în mijlocul parcului și i-am învăţat și 
pe străinii entuziaști cum să o danseze. Am fluturat steaguri, ne-am strigat cu bucurie, din tot sufletul, numele 
judeţelor din care venim, de parcă România însăși, această fată frumoasă, dar nefericită, s-ar fi făcut atunci auzită. 
Le-am făcut cu mâna și le-am zâmbit celor ieșiţi la balcoane că să ne vadă. Pentru că, desigur, au fost şi ferestre 
care au rămas deschise. Au fost și oameni care ne-au făcut cu mâna și ne-au zâmbit înapoi. Sau care ne-au ieșit în 
cale cu un lighean mare plin de gogoși calde, pe motiv că așa se cuvine să-ţi întâmpini oaspeţii. Au fost oameni 
care ne-au îmbrățișat, care ne-au felicitat, care ne-au încurajat și ne-au spus că ei cred în noi. Şi au fost mulți, 
mulţi oameni care ne-au întrebat ce-i cu noi. Ce facem? Cine suntem? Ce ne-a unit? Ce căutăm în orașul lor? 
Ne-au întrebat pe noi, fiindcă de la TV sau de pe facebook n-au aflat nimic despre asta. Așa cum nu află de șase 
ani, de când ITO este organizată. E periculos să arăţi adevărata faţă a ortodoxiei. E periculos să riști să schimbi 
percepţia asupra atât de blamaţilor creștini ortodocși. E periculos să arăţi că mulţi dintre tinerii României sunt 
tot <<niște spălaţi pe creier>>, tot nişte <<învechiţi>> ori niște <<manipulaţi>>. Unii care, culmea, se distrează 
normal. Tinerii ortodocși sunt tot tineri. Oamenii ne-au întrebat ce ne-a unit. Credinţa, nădejdea, dragostea în şi 
de Dumnezeu, neam, ţară. Acestea ne-au unit. Și vor continuă să o facă întreaga viaţă, fiindcă ni le-am asumat 
în urmă unei analize critice și a unui filtru suprem, pe care îl recomand cu drag: simţirea. Și da, ne definim prin 
ele. Fiecare e liber să creadă ce vrea. Eu v-am spus ce-am trăit. Şi vă mai spun și că ne-ntoarcem de acolo cu mulți 
prieteni noi, oameni faini, răspândiţi prin toată ţara, care ne așteaptă la ei cu drag, oricând. Fiindcă ortodoxia, 
printre altele, are darul ăsta de a te face să simţi că aparţii Cuiva, că nu ești niciodată singur. Săracii de noi, cât de 
bogaţi suntem”! 

CÂND ŞI CUM DEVINE TRUPUL NOSTRU 
„TEMPLU AL DUHULUI SFÂNT “ 


Preot NICOLAE DALE 
Parohia Becicherecu Mic 


Sfântul Apostol Pavel, relatează şi totodată învaţă că trupurile noastre sunt mădularele lui Hristos (| Cor. 6, 
15); precum şi temple ale Duhului Sfant (| Cor. 6,19); încredinţându-ne că va locui în noi şi va fi Dumnezeul nostru 
(II Cor. 6,16), iar noi îi suntem fii şi fiice (II Cor. 6, 18). 

O definiţie a chipului lui Dumnezeu, întipărit în om şi o implicare a nemuririi omului în acestă calitate, ne 
dă Sfântul Atanasie cel Mare. El spune mai întâi că Dumnezeu a dat omului nu numai existenţa, ci şi capacitatea 
de a cunoaşte. De aceea, le-a dăruit oamenilor ceva mai mult, adică nu i-a creat pur şi simplu ca pe nişte animale 
neraţionale (necuvântătoare), ci i-a făcut după chipul său, împrăştiindu-le ceva şi din puterea cuvântului (logosului) 
său, pentru ca, fiind ca un fel de umbre ale cuvântului şi fiind raţionali (cuvântători), să se poată menţine pururea 
în fericire, trăind în rai viaţa cea adevărată şi anume cea a sfinţilor. 

Numai iubind pe Dumnezeu şi numai în conştiinţa că e iubit de Dumnezeu, omul înaintează într-o viaţă 
de care nu se mai satură niciodată. Numai Dumnezeu e infinit ca subiect, pentru că e un subiect care se face 
cunoscut ca mereu nou prin iubirea Lui față de cel ce găseşte în aceasta resurse mereu noi de a-L iubi pe El. 

În Hristos, umanitatea a realizat şi realizează aspiraţia sa de a transcende până la unirea cea mai deplină 
cu Dumnezeu, Absolutul personal. Pentru aceasta a trebuit ca unirea cu el să se faca în trei moduri: 

a) Trebuia ca umanul să se unească cu Dumnezeirea într-un unic ipostas, Cel al Fiului lui Dumnezeu, 
pentru oameni, ca aceştia unindu-se cu El ca şi un om, să se unească în El cu Fiul lui Dumnezeu Însuşi, devenind 
pentru veci fii ai Tatălui ceresc. 

b) Pentru aceasta, Fiul lui Dumnezeu trebuia să se unească în mod deosebit cu o Fecioară, luându-și din 
ea umanitatea curată de păcat, deschisă spiritual total lui Dumnezeu. 

c) Oamenii trebuiau să se unească cu Fiul lui Dumnezeu făcut om, ca persoane distincte, aşa cum au fost 
creaţi de Dumnezeu, neconfundaţi nici cu Dumnezeu, nici intre ei. 

Acestea sunt cele trei moduri de transcendere a umanului până la unirea cu Dumnezeu, primele două 
fiind necesare celui de al treilea. Modul din urmă se realizează în trepte, care se numesc Taine. 

Astfel, în Botez se naşte omul nou în Hristos, deplin personalizat şi deschis comunicării cu Sfânta Treime şi 
cu semenii. Botezul s-ar putea numi de aceea și Taina deplinei înfrăţiri a oamenilor înfiaţi de Tatăl, în Hristos, prin 
Duhul Sfânt şi, deci, vii în comunicarea lor iubitoare cu Dumnezeu şi cu ceilalţi. 

Botezul este taina prin care primitorul, prin intreita afundare în apă sfinţită şi invocarea numelui 
persoanelor Sfintei Treimi (Mt. 28, 19-20), se naşte de sus, din apă şi din Duh (In. 3,3-5), la viaţa în Hristos, moare 
şi înviază împreună cu Hristos (Rom. 6, 3-6), se îngroapă ca om vechi şi înviază ca un om nou, îmbrăcat în Hristos 
(Gal. 3, 27), devine fiu al lui Dumnezeu după har şi mădular al Trupului tainic al lui Hristos, iertându-i-se păcatul 
strămoşesc şi toate păcatele personale săvârşite până la acel moment (la adulţi). 

Întreita afundare, pe de-o parte, arată temeiul credinţei noastre în Sfânta Treime, iar pe de altă parte, 
simbolizează cele trei zile cât a stat Domnul în mormânt. Afundarea închipuie moartea noastră pentru viaţa în 
păcat, iar ridicarea din apă, învierea noastră cu Hristos, pentru viaţa cea nouă. Pânza albă în care e învelit pruncul 
la ieşirea din baia Botezului închipuie veşmântul luminat al celor lipsiţi de păcate (cf. Ps. 50), iar eshatologic, 
lumina slavei şi a nestricăciunii de care se vor bucura drepțţii în lumea viitoare. Făclia aprinsă simbolizează lumina 
spirituală de care se face părtas cel botezat, precum şi bucuria Bisericii pentru un nou-născut al ei. 

Botezul este uşa mântuirii. Este semnul legământului celui nou. 

„În Hristos aţi fost tăiaţi împrejur, nu cu o tăiere împrejur făcută de mână, ci cu tăierea împrejur a lui 
Hristos, în dezbrăcarea de trupul cărnii noastre pământeşti, fiind îmbrăcaţi împreună cu El prin botez“ (Col. 2,11- 
12). 

„Câţi în Hristos v-aţi botezat, în Hristos v-aţi şi îmbrăcat“ (Gal. 3,27). 

Sfântul Vasile cel Mare ne învaţă că: „Există o singură moarte şi o singură înviere, a căror prefigurare este 
Botezul. Pentru că Domnul a aşezat legământul Botezului, continând imaginea morţii şi a învierii, apa realizând 
imaginea morţii, Duhul împărtăşind viaţa. Prin trei afundări şi tot atâtea invocări, pentru ca marea taină a Botezului 
să fie împlinită, pentru ca imaginea morţii să fie reprodusă şi ca prin transmiterea cunoştintei lui Dumnezeu cei 
botezați să fie luminaţi”. 

„De nu seva naşte cineva luminat de sus, nu va putea să vadă Împărăţia lui Dumnezeu" (In. 3,3). Dar nimeni 
nu se poate naşte din nou în această viaţă, dacă nu va muri omului celui vechi sau cu alte cuvinte, dacă nu va muri 
păcatul lui. Cel ce se scufundă în apă cu păcatele sale, iese afară fără ele.. Cel ce se scufundă cu trupul, ca om trupesc, 
se ridică cu duhul, ca om duhovnicesc. Cel ce se îngroapă împreună cu Hristos prin Botez ca într-un mormânt, se 
scoală împreună cu Hristos întru învierea Lui (cf. Col. 2,12). Cel ce îşi îneacă mândria, neascultarea, iubirea de sine 
şi orice necurăţie a omului celui vechi, a omului păcătos, iese afară din apă cu smerenie, cu blândeţe, cu ascultare, 
cu dragoste. Cel ce 
moare sieşi, înviază întru pre at d a 
Dumnezeu (cf. Rom. 6, y 
3-8). Într-un cuvânt, cel ce 
se îngroapă păcătos şi se 
naşte din nou om drept, 
îşi însuşeşte pilda pe 
care a dat-o Hristos, prin 
botezul Său în lordan. 

Botezat în 
Hristos şi îmbrăcat întru 
EI, neofitul va primi 
darurile Sfântului Duh 
prin Taina  Mirungerii, 
care este o întărire a lui în 
starea de înfiere de către 
Dumnezeu, sau de om 
nou; o întâlnire în viaţa 
cea nouă a lui Hristos şi 
în conştiinţa de bărbat şi 
de împărat peste aceste 
forţe, ce i-o dezvăluie 
acestă taină în viaţa de 
toate zilele; o întâlnire 
în lupta cu patimile 
înrobitoare. Acum Duhul 
se imprimă mai ferm în 
om şi se îmbibă şi mai 
mult în toate mădularele, 
ca un untdelemn greu de P, 
distins de ele, înmuindu-i 
rigiditatea egoistă, | | < 

imprimându-se ca o i || 4 
pecete în toate organele ST o ip pa e 
trupeşti prin care lucrează 

sufletul lui, în care s-a sălăşluit Duhul Sfânt, dându-i chipul luminos al dragostei faţă de Tatăl, împreună cu Hristos 
şi cu ceilalţi fraţi în Hristos şi curajul să spună din puterea Duhului aflător în el, împreună cu Hristos:,„Avva Parinte!" 
Mâna dreaptă a preotului care unge cu Sfântul Mir principalele părţi ale trupului este într-un fel o prelungire a 
mâinii episcopului care a sfinţit mirul şi constituie, în acelaşi timp şi o punere a mâinilor. Prin Mirungere, neofitul 
primeşte pecetea apartenenţei la poporul lui Dumnezeu, intrând în noul om, cel euharistic. Pecetea darului 
Duhului Sfânt imprimă şi întăreşte chipul lui Hristos în cel nou-botezat. Pecetea nu este decât prezenţa activă 
a Sfântului Duh în omul botezat, imprimându-i acestuia un caracter de sfinţenie, de consacrare în Dumnezeu. 
Începând din această zi, Duhul Sfânt în Persoană locuieşte permanent în creştin, care devine prin trupul şi sufletul 

său templu al Duhului Sfânt (cf. Corinteni 3,16). 

Se unge cu Sfântul Mir fruntea, spre luminarea minţii pentru înţelegerea legii dumnezeieşti. După Sfântul 
Chiril al lerusalimului, aceasta semnifică ştergerea ruşinii pe care o purta omul în frunte după căderea strămoşilor 
noştri. Se pecetluiesc ochii, pentru a putea vedea lucrările lui Dumnezeu, nările, spre a deveni mireasă a lui Hristos 
(cf. II Corinteni 2, 15), gura, spre vestirea Evangheliei lui Hristos, urechile, spre ascultarea tainelor dumnezeieşti. Se 
unge la piept, ca o platoşă a dreptăţii împotriva vrăjmaşului, pecetluindu-se inima spre a arde continuu de iubire 
pentru Hristos. Se pecetluieşte spatele, spre întărirea puterilor fizice. Mâinile, simbolul faptelor, sunt pecetluite 
pentru ca să rodească fapte bune. Picioarele sunt miruite pentru ca viaţa cea nouă să se desfăşoare pe căile 
Domnului. Astfel neofitul, primeşte întreaga armură a Duhului Sfânt (cf. Efes. 6,1 si urm..), spre întâlnire în viaţa în 
Hristos. 

Mirungerea este indispensabilă de Botez. „Căci viaţa în Hristos şi viaţa în Duhul Sfânt nu sunt două forme 
distincte de spiritualitate: ele constituie aspecte complementare ale aceleiaşi căi care duce la îndumnezeirea 
eshatologică”. 

Formula sacramentală a acestei ungeri este preluată din Epistola a-ll-a către Corinteni (1, 21-22): „lar Cel 
ce ne întăreşte pe noi împreună cu voi, în Hristos şi ne-a uns pe noi este Dumnezeu, Care ne-a şi pecetluit şi a dat 
arvuna Duhului în inimile noastre”. 

Sfântul Mir este undelemnul amestecat cu mirodenii, pregătit (fiert) după o rânduială anumită, în primele 
trei zile din Săptămâna Patimilor şi sfinţit de către Patriarh împreună cu membrii Sinodului, la Liturghia de joi, 
în aceeaşi săptămână. Prin mulţimea mirodenilor din care e făcut, el închipuie mulţimea şi felurimea darurilor şi 
puterilor Sfântului Duh. Sfântul Mir e folosit nu numai ca a doua Taină după Botez, ci şi la sfinţirea antimiselor şi 
a bisericilor. 

„După ungerea cu Sfântul Mir - zice Sfântul Nicolae Cabasila - ne apropiem de Sfânta Masă, piscul cel mai 
înalt al vieţii duhovniceşti, la care odată ajunşi nimic nu ne mai lipseşte ca să dobândim fericirea dorită. De aceea, 
Sfânta Împărtăşanie este taina cea mai mare, pentru că mai încolo nu se mai poate merge, nici nu se mai poate 
adăuga ceva”. 

Cel născut la viaţa în Hristos, prin Botez, şi întărit în această viaţă prin Mirungere se uneşte cu Hristos, 
devenind „hristofor”, prin împărtăşirea cu Trupul şi Sângele Domnului (cf. | Corinteni 10, 16). Dacă prin Botez se 
realizează o anumită unire cu Hristos, o „frăţietate sau asemănare cu Hristos”, prin Sfânta Împărtăşanie unirea 
aceasta ajunge la culmea, în sensul că numai putem face nicio distincţie între ceea ce e al nostru şi ceea ce ea 
lui Hristos, întrucât credincioşii devin mădulare ale Trupului tainic al cărui Cap este Hristos. Până la unirea prin 
iubire desăvârşită, sufletul trebuie să urce drumul asemănării cu Hristos prin curățirea de patimi şi prin virtuţi. 
Pentru această luptă suntem pregătiţi prin Botez. Sfânta Împărtăşanie are rostul de a ne sădi de la început elanul 
spre această iubire desăvârşită cu Hristos. De aceea, ne împărtăşim prima oară după Botez. Pentru a ne consolida 
şi spori iubirea, ne împărtăşim mereu în cursul vieţii, întărindu-ne în acelaşi timp în lupta pentru desăvârşirea 
noastră morală. 

CUVÂNTARE CATEHETICĂ LA 
TAINA SFÂNTULUI MASLU 


Preot PETRU DANCI 
Parohia Zorile 


Printre nenorocirile și suferințele pe care le-a adus păcatul în lume este și boala. Dacă „răsplata păcatului este 
moartea” (Romani 6,23), boala reprezintă în acest context o destrămare a firii și vieţii omului orientată spre pieire... 
De aceea, prin restabilirea firii omenești, Fiul lui Dumnezeu întrupat, aducând omului viaţa plenară (loan 10, 10), 
îl izbăveşte de păcat, de suferință și de boală. În acest sens, Sfintele Evanghelii ne spun că încă de la începutul 
activităţii Sale de restabilire a chipului lui Dumnezeu în om, lisus „străbătând ţinutul acela, au început să aducă 
pe bolnavi pe paturi, acolo unde auzeau că este El. Și oriunde intra în sate, sau în cetaţi sau în târguri, puneau 
la răspântii pe bolnavi și-L rugau ca măcar de poalele veșmintelor Lui să se atingă. Și câți se atingeau de EI, se 
vindecau” (Marcu 6, 55-56; A se vedea și : 3, 10-12; Matei 3,24-25; 9,35; 14, 35-36;Luca 7,22) 

Sfintele Evanghelii ne spun, apoi, că după ce a ales pe cei 12 Apostoli, trimițându-i în misiune de probă, 
Mântuitorul le-a poruncit să „propovăduiască la tot omul venirea împărăției lui Dumnezeu”. În acest context, 
printre alte îndemnuri le spune: „...tămâduiţi pe cei neputincioși, înviaţi pe cei morţi, curâţiți pe cei leproși, 
demonii îi scoateţi; în dar aţi primit în dar să daţi” (Matei 10, 7-8). Împlinind porunca Mântuitorului, Sfinţii Apostoli 
au săvârșit, prin puterea și lucrarea Sfântului Duh, tot felul de vindecări, mai ales prin cuvânt, dar și prin ungere cu 
undelemn, după cum ne spune textul Sfintei Evanghelii:,, Și ieșind propovăduiau să se pocăiască, și demoni mulți 
scoteau și ungeau cu undelemn pe mulți bolnavi și îi tămăduiau” (Marcu 6, 12-13). 

Acest mod de tămăduire, prin ungere cu untdelemn, s-a păstrat cu multă sfinţenie în misiunea mântuitoare a 
Bisericii; după cum ne încredinţează Sfântul Apostol lacob: „Este cineva bolnav între voi? Să cheme preoții Bisericii și 
să se roage pentru el, ungându-l cu undelemn în numele Domnului, și rugăciunea credinţei va mântui pe cel bolnav și 
Domnul îl va ridica, și, de va fi făcut păcate, se vor ierta lui” (lacov 5, 14-15). 

De aici vedem că harul Sfântului Duh exercităndu-se într-o formă spirituală, vizează și viaţa trupească a omului, 
fiindcă omul este format atât din suflet cât și din trup. Precum păcatul și boala se află atât în suflet cât şi în trup, tot 
la fel și harul vindecător al Sfântului Duh se transmite și într-o formă materială, în cazul nostru, al undelemnului. 

Dar se poate transmite și prin apa sfinţită de la Botez, sau prin prefacerea pâinii și vinului în Trupul și Sângele 
Domnului. Toate acestea, adică: undelemnul sfinţit, apa sfinţită de la Botez, pâinea și vinul de la Dumnezeiasca 
Euharistie reprezintă forme materiale de transmitere și de primire a harului Sfântului Duh vindecător al bolilor 
trupești și sufletești, prin iertarea păcatului care le-a produs. 

Cercetând mai îndeaproape mărturia Sfântului lacob, scrisă sub inspiraţia Sfântului Duh, vom observa că în 
săvârşirea Tainei Sfântului Maslu, se îmbină armonios patru elemente: 

În primul rând vedem că e vorba de starea de boală ce poate fi tămâduită de câtre „preoții Bisericii care se vor 
ruga pentru cel bolnav” 

Fiind vorba de,„preoții Bisericii'înţelegem că nu oricine poate sâvârşi această Sfântă Taină, fiindcă numai preoţii, 
ca urmași ai Sfinţilor Apostoli, sunt investiţi cu puterea de a lega și dezlega păcatele oamenilor (loan 22, 21-23). 
Forma de plural:„preoții”, indică faptul că e vorba de mai mulți... 

De câți anume? Biserica a rânduit să fie șapte preoți, invocând situaţii din Vechiul Testament când apare cifra 
șapte, precum cele șapte daruri ale Sfântului Duh (Isaia 11, 2-3) și altele... 

Având ca temei cifra șapte, Tainei Sfântului Maslu i se mai spune în Biserica Greciei „Taina celor șapte preoți"; iar 
în Bisericile de limbă slavă este cunoscută ca fiind „slujba adunării soborului de preoți”. 

Desigur pot fi şi mai puţini preoți săvârșitori ai Sfintei Taine, dar după tradiția Bisericii Ortodoxe, unul singur nu 
poate săvârși această slujbă. 

În al doilea rând, cuvintele Sfântului lacob se referă la ungerea celui bolnav cu undelemn în numele Domnului. 

După cum vedem textul evidenţiază două aspecte: 

Mai întăi e vorba de ungerea celui bolnav cu undelemn. 

După cum am văzut, materia Sfintei Taine a Maslului este undelemnul, care defineşte însăşi numirea Sfintei 
Taine, știut fiind că însuși cuvântul „maslu”, provenind din slavonescul „maslo”, înseamnă undelemn. 

Cunoștem din Vechiul Testament că undelemnul era folosit la ungerea bolnavilor, mai ales a leproșilor (Levitic 
14, 11-18). 

Ungerea cu undelemn avea în Vechiul Testament și valoarea unei consacrări pentru o demnitate sacerdotală, 
profetică sau împărătească. Prin actul ungerii, erau consacraţi arhiereul și preoţii (Leviticul 8, 30). La fel profeţii 
şi regii lui Israel erau unşi (1 Regi 10, 1; 4 Regi 9, 6), iar undelemnul le conferea autoritate și putere din partea lui 
Dumnezeu. 

Apoi, undelemnul amestecat cu vin se folosea în antichitate ca un medicament vindecător al rănilor, precum îl 
intălnim în pilda samarineanului milostiv... (Luca 10, 34). 

Pe lângă aceasta, undelemnul are un înţeles spiritual, fiind semnul bucuriei. Însuşi numele „Mesia”, înseamnă 
în limba ebraică „Unsul”; la fel în limba greacă „Hristos”, înseamnă „Cel Uns”, înțelegând că prin El a venit în lume 
undelemnul izbăvitor, mântuitor, aducător al bucuriei Sfântului Duh, după cum mărturisește proorocul Isaia:„Duhul 
Domnului este peste Mine, că Domnul M-a uns să binevestesc săracilor, M-a trimis să vindec pe cei cu inima zdrobită... 
să mângâi pe cei întristaţi... să le pun pe cap undelemn de bucurie în loc de veșminte de doliu...” (Isaia 61, 1-3). 

Plecând de la semnificaţia simbolică a cifrei șapte, Biserica a rânduit să se citească asupra undelemnului, de 
șapte ori rugăciunea de sfințire: Doamne, Care, cu mila și cu îndurările Tale, tămăduiești zdrobirile sufletelor și ale 
trupurilor noastre, Însuţi, Stăpâne, sfințește undelemnul acesta, ca să fie, celor care se vor unge din el, spre tămăduire 
și spre izbăvirea de toată patima și întinăciunea trupului și a sufletului și de toată răutatea. Ca și întru aceasta să se 
preaslăvească preasfântul Tău nume, al Tatălui și al Fiului și al Sfântului Duh, acum și pururea și în vecii vecilor. 

În momentul când sunt rostite cuvintele sfințește undelemnulacesta..., preoţii prezenţi fac semnul binecuvântării 
asupra undelemnului, și din acest moment undelemnul devine undelemn sfinţit. 

Apoi e vorba de ungere în numele Domnului. Aceasta înseamnă că harul vindecător vine de la Dumnezeu; El 
este Doctorul trupului și al sufletului, aşa cum vedem din cuprinsul rugăciunii de ungere a bolnavului: „Părinte 
Sfinte, Doctorul sufletelor și al trupurilor, Care ai trimis pe Unul-Născut Fiul Tău, Domnul nostru lisus Hristos, să vindece 
toată boala și să răscumpere din moarte, tămăduiește pe robul Tău acesta (N) de neputinţa trupească și sufletească ce 
l-a cuprins și-l fă să vieze prin harul Hristosului Tău...” 

Faptul că nu toţi cei care primesc ungerea cu undelemn se vor vindeca, nu diminuiază întru nimic puterea 
vindecătoare a harului lui Dumnezeu. Vedem, bunăoară, că adesea într-un spital, la aceiași boală se dau aceleași 
medicamente, dar nu toţi obțin vindecarea... La fel și în cazul Sfântului Maslu, vindecarea depinde și de credinţa 
celui ce primește Taina... 

În al treilea rând, textul epistolei Sfântului lacob se referă la rugăciunea credinței, care va vindeca pe cel bolnav 

și îl va ridica Domnul. 

Textul evidenţiază importanţa şi rolul credinţei în primirea vindecării, ştiut fiind că credinţa este ușa de primire 
a harului în viaţa noastră:„Sunteţi mântuiţi în har, prin credinţă; şi aceasta nu de la voi, a lui Dumnezeu este darul” 
(Efeseni 2, 8), spune Sfântul Apostol Pavel. Apoi, cunoaștem din Sfintele Evanghelii că Mântuitorul nu a acordat 
tămăduiri în mod mecanic, ci în mod conștient, implicăndu-l pe cel vindecat în comuniunea iubirii Sale, cerându-i 
mai întâi credinţă. Așa se explică faptul că la un moment dat Domnul nu a sâvârșit nici o minune din cauza 
necredinţei (Marcu 6, 5-6). 

Când ne referim la „rugăciunea credinţei”, trebuie să înţelegem și prezenţa comunităţii în acordarea vindecării. 
Au fost multe cazuri când Mântuitorul a acordat tămăduire pe baza credinţei celor din jur. E cazul, bunăoară, a 
vindecării ficei femeii cananience sau a paraliticului din Capernaum (Marcu 2, 5). Sfântul Apostol Pavel accentuiază 
faptul că cei ce cred și îl mărturisesc pe Hristos ca Mântuitor al lor, constituindu-se ca mădulare ale Trupului lui 
Hristos (| Corinteni 12, 27), atunci când „pătimește un mădular, pătimesc toate mădularele împreună cu el” (| 
Corinteni 12, 26), precum aceeași comuniune frățească trăiește și bucuria vindecării... 

În al patrulea rând, Sfântul lacob vine cu precizarea că cel bolnav de va fi făcut păcate, i se vor ierta lui. 

De aici vedem că în foarte multe cazuri și situaţii boala se datorește păcatului. Astfel, Mântuitorul, după ce 
îl tămăduiește pe slăbănogul de la Vitezda, îl îndeamnă, spunând: „lată, te-ai făcut sănătos, de acum să nu mai 
păcătuiești, ca să nu-ţi fie ceva mai rău” (loan 5, 14). La fel , în cazul vindecării slăbănogului din Capernaum, 
Mântuitorul mai întâi îi iartă acestuia păcatele, și apoi îl vindecă: „Fiule, iertate îţi sunt păcatele... scoală-te, ia-ţi 
patul și mergi la casa ta” (Marcu 2, 5-11). 

Având ca efect iertarea păcatelor, Taina Sfântului Maslu trebuie pusă în legătură și cu alte Sfinte Taine, prin 
care, primind iertarea păcatelor, dobăndim și vindecarea, deopotrivă sufletească și trupească. Așa, este Taina 
Sfintei Pocăinţe, prin care dobândim iertarea păcatelor și restabilirea comuniunii cu Dumnezeu; la fel și Taina 
Dumnezeieștii Euharistii, prin care ne împărtăşim cu însuși Trupul şi Sângele Mântuitorului, spre iertarea păcatelor 
şi a tămâduirii sufletului și trupului. 

În acest sens se recomandă ca cel pentru care se săvârşeşte Taina Sfântului Maslu, să se mărturisească mai 
înainte şi să se împătrăşească cu Trupul şi Sângele Mântuitorului. 

Văzând importanţa Tainei Sfântului Maslu pentru întreaga comunitate eclesială, s-a îndădinat și săvârşirea 
Maslului de obște, deopotrivă pentru bolnavi cât și pentru cei sănătoși, ca un act cultic menit să ierte păcatele 
tuturor celor prezenți. 

Având ca scop vindecarea trupească și sufletească, Sfânta Taină a Maslului se poate săvârși atât la Biserică 
(Maslul de obște), cât și la casa bolnavului. 

Privind rânduiala săvârșirii Tainei Sfântului Maslu, observâm că aceasta este formată din trei părți: o parte 
pregătitoare, în care se cântă sau se citește canonul Sfântului Arsenie; a doua parte, în care se sfințește undelemnul; 
a treia parte în care se citesc cele șapte pericope din Apostol și Evanghelie împreună cu cele șapte rugăciuni, în 
timpul acesta este uns și cel bolnav. 

Pe lângă undelemn, care definește însăși numirea Tainei Sfântului Maslu, în săvârșirea slujbei se mai foloseşte 
şi făină care se pune într-un vas, precum şi șapte lumănări. De asemenea se mai folosesc și șapte beţișoare , 
înfășurate la capăt cu vată, pentru ungerea celui bolnav. Sfânta Evanghelie, din care se citesc cele șapte pericope. 
lar cu Sfânta Cruce, sfinţiţii slujitori binecuvintează pe cei ce participă la această Sfântă Taină. 

Taina Maslului poate fi oficiată oricând este cerută, dar Maslul de obște se săvârşeşte cu precădere în zile de 
post, pentru că rugăciunea unită cu postul devine mult mai puternică în lupta cu bolile și păcatele, dar și pentru 
faptul că Taina Sfântului Maslu este precedată, după cum am arătat, de Taina Pocăinţei, care necesită o pregătire 
prin post și prin rugăciunea a celor ce primesc această Taină. 

Dat fiind faptul că undelemnul rămas după ungerea bolnavului sau a credincioșilor este sfinţit, trebuie să i 
se acorde o întrebuințare evlavioasă. Astfel el poate fi pus în candele deasupra icoanelor, de asemenea se poate 
amesteca cu făina rămasă din care se pot face păinișoare ca să guste cel bolnav. Din făină nu se pot face prescuri 
pentru Sfânta Liturghie, deoarece aceasta a fost binecuvântată odată cu săvârșirea Sfântului Maslu 

Prin primirea acestei Taine pentru însănătoșirea trupului și a sufletului nu se desconsideră consultarea medicilor 
şi luarea tratamentului corespunzător bolii. Undelemnul sfinţit nu trebuie considerat ca un medicament miraculos, 
care să excludă alte medicamente. Undelemnul este prin excelență un leac duhovnicesc. Ca leac tămăduitor, 
undelemnul sfinţit ne întărește credința că „ ceea ce la oameni este cu neputinţă, este cu putinţă la Dumnezeu” 
(Matei1 9,26), care poate să ne vindece cu al Său har și cu a Sa iubire de oameni. 

FECIOARA MARIA 
ŞI GLORIFICAREA LUMINII DĂINUITOARE 
ÎN POEZIA LUI MIHAI EMINESCU 


Masterand GHEORGHE ROMEO BLAJ 


Motto 

„Pe Născătoarea de Dumnezeu şi Maica Luminii întru cântări  cinstind-o, să o mărim...” (Utrenia) 

Sacralitatea luminii dăinuitoare, pe care o glorifică poezia lui Mihai Eminescu, îi atribuie acestei opere poetice 
un înţeles ontologic, prevalent creştin, datorită pietăţii 
faţă de imaginea arhetipală a Fecioarei Maria. În mod 
crucial, înfăţişând relevanţa credinţei, prin călăuzirea 
Sfintei Fecioare, lumea îşi asumă jertfa ispăşitoare a 
lui lisus Hristos, pentru ca omenirea să mărturisească 
nădejdea resurecţiei. 

Mihai Eminescu i-a consacrat Maicii Domnului poezii 
elocvente (Rugăciune, Răsai asupra mea..., Basmul 
ce i l-aş spune ei). De asemenea, primele strofe din 
Luceafărul eminescian reliefează acelaşi arhetip glorios 
al Fecioarei: 


„A fost odată ca-n poveşti, 
A fost ca niciodată, 

Din rude mari împărăteşti, 
O prea frumoasă fată. 


Şi era una la părinţi 

Şi mândră-n toate cele, 
Cum e Fecioara între sfinţi 
Şi luna între stele”. 


În creaţia sa, Eminescu atribuie basmului sau poveştii 
o relevanţă existenţială. Datorită acestui fapt, Constantin 
Noica evidenţiază că „basmul are, ca nicio altă formă de 
creaţie artistică, o semnificaţie ontologică prin el însuşi. 
El reprezintă încercarea artistic organizată de a descrie 
fiinţa”?. Semnificativ, în Luceafărul, Eminescu a pornit de 
la un basm românesc, Fata în grădina de aur. Publicarea 
acestui basm (prelucrat de Mihai Eminescu) o realizează 
germanul Richard Kunisch (în anul 1861, într-un 
memorial de călătorie). Dintru început, chipul fetei din 
Luceafărul eminescian este asemănat cu imaginea arhetipală a Fecioarei Maria. În creştinism, pe Sfânta Fecioară 
o glorifică îngerii %, omenirea * şi luminile aştrilor *, acest univers ce aşteaptă miracolul resurecţiei, minunea 
redempţiunii. 

Fata din Luceafărul eminescian este reprezentanta maiestuoasă a seminţiei sale; tot astfel, în creştinism, Fecioara 
Maria înseamnă „culmea sfinţeniei, niciodată atinsă de altă creatură "9, Maica Domnului rămânând „mai cinstită 

decât heruvimii şi mai mărită fără de asemănare decât serafimii”” precum afirmă preceptele ortodoxe. „Motivul 
iconografic numit Deisis o arată ocupând în Împărăţia de slavă primul loc după Hristos, înaintea Sfântului loan 
Botezătorul”?, deoarece, prin sfinţenia ei, Maica Domnului se află mai presus decât toţi sfinţii. „lată şi alte denumiri 
pe care imnografii i le dau Mariei (...): Preasfântă, Preacurată, fără cusur sau fără pată, desăvârşită, ireproşabilă”? 
Născătoarea de Dumnezeu fiind considerată fără prihană, imaculată, Pururea Fecioară, „Împărăteasa cerului şi 
a pământului”!*. În mod relevant, cântările închinate Născătoarei de Dumnezeu încep astfel: „Preasfântă Maica 
Domnului, Sfântă Fecioară, Sfântă Mireasă a lui Dumnezeu, Sfântă Maică a Domnului”!”. 

După cum afirmă Sfântul loan Damaschin, „numim Născătoare de Dumnezeu pe Sfânta Maria. Acest nume 
constituie toată taina întrupării” 1%, ce atestă promisiunea izbăvirii, pentru omenirea pioasă. 

Negreşit, „prin dogma pe care a recunoscut-o oficial în anul 431 la Sinodul Ecumenic de la Efes, Biserica 
mărturiseşte că Fecioara Maria a născut cu trupul pe adevăratul Fiu al lui Dumnezeu, de o fiinţă cu Tată!” '2. În 
acest mod, legitimând „titlul Theotokos (Născătoare de Dumnezeu) sau adevărata Maică a Domnului, primit de 
Maica lui Hristos”, dogma Sinodului Ecumenic de la Efes (printr-o modalitate peremptorie) a proclamat unitatea 
Persoanei Cuvântului întrupat. „Maternitatea divină a Mariei este afirmată prin unitatea Persoanei lui lisus Hristos, 
născut din Fecioară. Această Persoană fiind cea a Cuvântului divin, a Doua Persoană a Sfintei Treimi, Maternitatea 
divină a Mariei, astfel proclamată a început să fie considerată adevăr revelat”!5). 

Fecioara Maria este aceea „ce a născut Lumina”!'9, prin care se atestă regenerarea ontologică, odată cu 
întruparea lui lisus Hristos: Întru El era viaţă şi viaţa era lumina oamenilor”? 

Elocvente rămân poeziile în care Mihai Eminescu îi atribuie luminii o însemnătate cosmogonică, originară 
(„Vedea, ca-n ziua cea dentâi, / Cum izvorau lumine”!9 ), precum şi un înţeles regenerator, existenţial („Răsai asupra 
mea, lumină lină, / Ca-n visul meu ceresc d-odinioară; / O, Maică Sfântă, Pururea Fecioară”!”). 

În variante, Luceafărul se înfăţişează precum o „Lumină din lumină”? sintagmă prin care Eminescu precizează 
consubstanţialitatea dintre Hyperion şi Părintele ceresc, aşa cum Sinodul | Ecumenic de la Niceea (din anul 325) a 
proclamat dogma despre faptul că lisus Hristos (Fiul lui Dumnezeu) este „de o fiinţă”? cu Dumnezeu - Tatăl. 

Protoevanghelia lui lacob menţionează că s-a distins,o lumină atât de puternică”22, încât strălucirea miraculoasă 
„a umplut peştera Betleemului”2. Scăzând lumina, a apărut Mesia. Faptul acesta evidenţiază consubstanţialitatea 
luminii cu Mântuitorul. Lumina ar fi „una din epifaniile”2” aparţinând lui lisus Hristos, după cum observă Mircea 
Eliade. 

Prin excelenţă, în mentalitatea creştină, steaua şi lumina evocă întruparea lui lisus Hristos, din Sfânta Fecioară, 
astfel încât versurile eminesciene reliefează acest fapt izbăvitor:„De dragul Mariei / Ş-a Mântuitorului / Luceşte pe 
ceruri / O stea călătorului”? 

În creaţia eminesciană Basmul ce i l-aş spune ei?%, scara din vis uneşte cerul cu pământul. Astfel se realizează 
comunicarea miraculoasă dintre perpetuitate şi vremelnicie, precum în episodul biblic referitor la visul lui lacob 
25, Acest episod biblic prefigurează întruparea lui lisus Hristos. Pentru mântuirea oamenilor, Cuvântul divin „S-a 
pogorât”?% prin „poarta cerului”2%. De asemenea, scara din visul lui lacob este „simbol al Maicii Domnului”2, 
astfel încât Fecioara Maria semnifică Înţelepciunea în taina divină şi umană, proprie întrupării, „locul privilegiat al 
prezenţei”: lui lisus Hristos. 

Vrând „să creeze un chip al frumuseţii desăvârşite şi să arate limpede îngerilor şi oamenilor puterea măiestriei 
Sale, Dumnezeu a făcut cu adevărat pe Maria atotfrumoasă. El a întrunit în ea frumuseţile parţiale pe care le-a 
împărţit celorlalte făpturi şi a constituit o podoabă comună tuturor fiinţelor văzute şi nevăzute; sau, mai degrabă, 
a făcut din ea un fel de amestec din toate desăvârşirile dumnezeieşti, îngereşti şi omeneşti, o frumuseţe sublimă 
care înfrumuseţează amândouă lumile, înălțându-se de la pământ până la cer şi chiar întrecându-l pe acesta 
din urmă”, consideră Sfântul Grigorie Palama. De asemenea, cu temei, Sfântul Grigorie Palama precizează că 
Fecioara Maria înseamnă „limita dintre creat şi necreat”3%. 

În versurile eminesciene din Basmul ce i l-aş spune ei, tenebrele care pot învălui peisajul terestru („cărarea 
tăinuită”, „a nopţilor mister”), precum şi fiinţa înnegurată (având „neagra maramă”) se deschid spre luminile unor 
chipuri cereşti („Îngeri stau treptat...treptat, / Cu chip blând şi luminat”). Veridicitatea revelaţiei îndrumă sârguinţa 
firii de la ţinutul pământesc („dumbrava înverzită”,„codrii cei de brad”,izvoare”„stâncile de fier”,„a peşterii răcoare”) 
la orizontul celest (scara din vis atestă nădejdea că omul pios încearcă să fie părtaş al sacralităţii dăinuitoare ). 
Imaginile poetice au un caracter ascensional, impunător („...stâncile de fier / Ce străbat norii din cer”, „Am visat un 
vis frumos.../ Pe un nour luminos / Am văzut la cer o scară / Ridicându-se de jos”). Astfel, somptuozitatea acestor 
imagini evidenţiază posibilitatea de redempţiune a omului ce se află în comuniune cu sacralitatea. 

„Ochiului (...), gândirii(...) li se dezvăluie sensul epifanic al peisajului, care identifică substanţa unanimă a 
universului cu lumina”*%, ce reprezintă un aspect definitoriu pentru poezia eminesciană. 

Se realizează trecerea de la umbra serii la delicateţea luminii (aşa cum, prin sfumato,au procedat pictorii 
renascentişti Leonardo da Vinci, Rafael,Correggio*%), astfel încât, în aceste versuri, Eminescu înfăţişează blândeţea 


„n 


unor chipuri tainice şi maiestuoase (,..într-o seară / Am visat un vis frumos..”, „lar pe schiţele de scară / Îngeri stau 
treptat...treptat, /Cu chip blând şi luminat”, „La picioarele Mariei / Genuncheat pe-un nor de-argint, / Alb ca lebăda 
pustiei, /Blând ca glasul poeziei, / Sta un înger cugetând”). Edificator este faptul că imaginea glorioasă a Fecioarei 
Maria se revelează printr-o somptuoasă cromatică aurie sau argintie, asemenea iconografiei bizantine(,Într-a 
cerului mărire / Scara de-aur se pierderea,/ lar pe-un tron de nemurire, / Tron de-argint şi strălucire, / Maica 
Domnului zâmbea”). 

Fiind „Maica Vieţii”, Sfânta Fecioară „exprimă dumnezeiasca lubire de Oameni”*”, după cum evidenţiază 
învăţătura creştină. „Legată ontic de Duhul Sfânt, Maria apare (...) dătătoare de viaţă. Noua Eva - Viaţă (...) apără 
orice făptură”3%, astfel încât Fecioara Maria se înfăţişează asemenea unei mame proteguitoare. 

Pentru Mihai Eminescu, în Basmul ce i l-aş spune ei, iubirea izbăvitoare şi visul celest înseamnă viziune, aducere 
aminte sau revelaţie ce atestă un loc edenic, o vreme originară („Te vedeam cu a mea minte; / Şi acum când te- 
am găsit / Pare-mi că-mi aduc aminte / Cum că-n vremi de mai nainte / Te-am văzut şi te-am iubit - / Să-ţi spun 


[i 


unde... într-o seară / Am visat un vis frumos...” „Ş-atunci te-am văzut: minune! / Acel înger ai fost tu”). În căutarea 

semnificației iubirii, acel teluric tumult existenţial („Sufletul meu dureros”, „Am vegheat zdrobit de plângeri”, ,... 
viaţa-mi se pierdu, / Sufletu-mi se abătu', „Lungi durerile-mi lumeşti”) se transfigurează într-o contemplare a 
luminii*” de pe unele chipuri ale bucuriei cereşti . Astfel , în vis , răsună „Raiul... luncile-i de laur / De-un blând 
Ave Maria”. În Rai, iubita are înfăţişarea îngerului ce o glorifică, prin cântări, pe Fecioara Maria („Acel înger ai 
fost tu”). Îngerul („O lumină triumfală”) coboară din Paradis pentru a răscumpăra suferinţele pământeşti ale celui 
îndrăgostit. În felul acesta, iubirea invincibilă, neprihănită (ce răscumpără inchietudinea fiecărui sfârşit) înseamnă 
o modalitate de izbăvire a fiinţei din lumea suferințelor („...ai venit să răsplăteşti / Lungi durerile-mi lumeşti, / Cu 
zâmbirea-ţi înţeleaptă / Şi cu ochii tăi cereşti”). Negreşit, existenţa îşi află un sens purificator datorită revelaţiei 
la care, în mod benefic, ar putea participa şi iubita ce reprezintă „a ochilor lumină” („O, lumină prea curată”, „Ai 
da-ncet neagra maramă / De pe păru-ţi blond, curat”). Semnificaţia sacră a lumii se revelează doar prin iubirea 
izbăvitoare. În acest mod, viziunea eminesciană îşi demonstrează afinităţile cu învăţătura Sfântului Apostol loan, 
care afirmă că Dumnezeu poate să fie cunoscut doar prin iubire: 

„Întru aceasta s-a arătat iubirea lui Dumnezeu pentru noi, că Dumnezeu L-a trimis în lume pe Fiul Său Cel Unul- 
Născut, pentru ca prin El viaţă să avem. 

Şi noi am cunoscut şi am crezut iubirea pe care Dumnezeu o are pentru noi. Dumnezeu este iubire şi cel ce 
rămâne în iubire rămâne în Dumnezeu şi Dumnezeu rămâne întru el”%0. 

În creaţia eminesciană Basmul ce i l-aş spune ei se prezintă însemnătatea sacră a poeziei pe care o înnobilează 
reflecția serafică, pioasă („La picioarele Mariei / Genuncheat pe-un nor de-argint, / Alb ca lebăda pustiei, / Blând 
ce glasul poeziei, / Sta un înger cugetând”). Fireşte, mentalitatea romantică atribuie muzicii*” un loc privilegiat, 
aşa cum, prin cântul îngerilor, Eminescu o glorifică pe Maica Dumnului („Îngeri stau treptat...traptat, / Cu chip 
blând şi luminat / Şi pe lire sunătoare, / Cântau dulce şi curat”). 

Prin iubire, asumându-și acea „jertfă de ispăşire”“2 a lui lisus Hristos, care este „Lumina lumii”*%, omul (creat 
„după chipul şi după asemănarea”*” lui Dumnezeu) caută să ajungă părtaş al „Fiinţei ce nu moare”. 

Datorită sacralităţii ce se înfăţişează în creaţia eminesciană, pietatea față de Fecioara Maria, glorificarea 
ontologică a luminii dăinuitoare, iubirea purificatoare, poezia cu propensiuni revelatoare, edenice şi visul celest 
evidenţiază nădejdea răscumpărării omeneşti prin Cuvântul arhetipal, izbăvitor. 


NOTE 

1) Mihai Eminescu, Opera poetică, Bucureşti, Editura Semne, 2007. Coordonare şi cuvânt înainte Alexandru 
Condeescu, p.672. 

2) Constantin Noica, Introducere la miracolul eminescian. Ediţie îngrijită de Marin Diaconu şi Gabriel Liiceanu, 
Bucureşti, Editura Humanitas, 1992, p.326. 

3) „Şi intrând îngerul la ea, a zis: Bucură-te, ceea ce eşti plină de har, Domnul este cu tine. Binecuvântată eşti tu 
între femei !” (Luca 1,28 ). 

4) „Şi de unde mie aceasta, să vină la mine Maica Domnului meu? 

Şi fericită este aceea care a crezut că se vor împlini cele spuse ei de la Domnul” (Luca 1, 43, 45). 

5) „Şi s-a arătat din cer un semn mare: O Femeie înveşmântată cu soarele; şi luna era sub picioarele ei; şi pe cap 
purta cunună din douăsprezece stele” (Apocalipsa 12, 1 ). 

6) Alexis Kniazev, Maica Domnului în Biserica Ortodoxă. Traducere din franceză de Lucreția Maria Vasilescu, 

Bucureşti, Editura Humanitas, 1998, p.109. 

7) Liturghier. Tipărit cu aprobarea Sfântului Sinod şi cu binecuvântarea Preafericitului Părinte Teoctist, Patriarhul 
Bisericii Ortodoxe Române, Bucureşti, Editura Institutului Biblic şi de Misiune al Bisericii Ortodoxe Române, 1995, 
p.155. 

8) Cf. Alexis Kniazev, Maica Domnului în Biserica Ortodoxă, ed. cit., p.109. 

9) Ibidem. 

10) Vezi Paul Evdokimov, Femeia şi mântuirea lumii. Prefaţa: Olivier Clement. Traducerea: Gabriela Moldoveanu. 
Verificarea şi îmbunătăţirea traducerii: Pr.Lect. univ. Dr. Vasile Răducă, Bucureşti, Asociaţia filantropică medicală 
creştină Christiana, 1995, p.213. 

De asemenea, Vechiul Testament (Psalmul 44,11) înfăţişează glorificarea Maicii Domnului:„Stătut-a împărăteasa 
de-a dreapta Ta, îmbrăcată în haină aurită şi prea înfrumuseţată”. 

11) Cf.Alexis Kniazev, Maica Domnului în Biserica Ortodoxă, ed.cit. p.109. 

12) Sf. loan Damaschin, Dogmatica. Ediţia a III-a. Traducere de Pr.D.Fecioru, Bucureşti, Editura Scripta, 1993, 
p.115. În privinţa întrupării lui lisus Hristos, „unirea s-a făcut din două firi desăvârşite, din cea omenească şi cea 
dumnezeiască; ele nu s-au amestecat, nici nu s-au confundat (...). Mărturisim o singură ipostasă în două firi 
desăvârşite a Fiului lui Dumnezeu întrupat” ( Sf. loan Damaschin, Dogmatica, ed.cit., p.100). 

13)Alexis Kniazev, Maica Domnului în Biserica Ortodoxă, ed.cit., p.87. 

14) Ibidem, p.79. 

15) Ibidem, p.83.Sinodul Ecumenic,„reunit în anul 431 la Efes pentru a combate erezia lui Nestorie, a proclamat-o 
pe Maica lui Hristos Theotokos, altfel spus adevărata Născătoare de Dumnezeu (...). Persoana celui care a fost 
născut cu trupul de Fecioara Maria este Logosul divin însuşi, a Doua Persoană a Sfintei Treimi. Acelaşi adevăr a 
fost reluat şi confirmat douăzeci de ani mai târziu prin definiţia dogmatică a celui de-al IV-lea Sinod Ecumenic, 
reunit în anul 451 la Calcedon, pentru a apăra învăţătura despre cele două firi, firea divină şi firea omenească, în 
lisus Hristos, neîmpărţite, nedespărţite, neschimbate, neamestecate în Persoana unică a Cuvântului divin”(Alexis 
Kniazev, Maica Domnului în Biserica Ortodoxă, ed.cit., p.29-30). 

16) Cf. Paul Evdokimov, Femeia şi mântuirea lumii, ed.cit., p.219. 

17) loan 1,4. Şi Cuvântul S-a făcut trup şi S-a sălăşluit între noi şi am văzut slava Lui, slavă ca a Unuia — Născut 
din Tatăl, plin de har şi de adevăr” (loan 1, 14). 

Vezi,de asemenea, despre ontologia purificatoare, glorioasă, leşirea 3, 14; loan 10, 30; Apocalipsa 1,4- 8. 

18) Mihai Eminescu, Opera poetică, ed.cit., p.680 (Luceafărul). 

19) Ibidem, p.518 (Răsai asupra mea...). 

20) Cf.M.Eminescu, Opere.Il. Poezii tipărite în timpul vieţii. Note şi variante: De la „Povestea codrului” la 

Luceafărul”. Ediţie critică îngrijită de Perpessicius. Cu 54 de reproduceri după manuscrise, Bucureşti, Editura 
Saeculum 1.0. Editura Gemina, 1994, p.389, 438, 449. 

21) lisus Hristos (Fiul lui Dumnezeu) este „Unul-Născut, Care din Tatăl S-a născut mai înainte de toţi vecii: 
Lumină din Lumină, Dumnezeu adevărat din Dumnezeu adevărat , născut iar nu făcut , Cel de o fiinţă cu Tatăl, 
prin Care toate s-au făcut; Care , pentru noi oamenii şi pentru a noastră mântuire , S-a pogorât din ceruri şi S-a 
întrupat de la Duhul Sfânt şi din Fecioara Maria şi S-a făcut om”(Liturghier, ed.cit., p.148). 

22) Evanghelii apocrife. Traducere, studiu introductiv, note şi comentarii de Cristian Bădiliţă, Bucureşti, Editura 
Humanitas, 1996, p.56. 

23) Cf.Mircea Eliade, Istoria credințelor şi ideilor religioase. II.De la Gautama Buddha până la_triumful 
creştinismului. Traducere de Cezar Baltag, Bucureşti, Editura Ştiinţifică, 1992, p.371. 

24) Ibidem. 

25) Mihai Eminescu, Opera poetică, ed.cit., p.495- 496 (Colinde, colinde). 

26) Ibidem, p.98-100 (Basmul ce i l-aşspune ei). 

27) Facerea 28, 10-16. 

28) Cf. loan 6,51. 

29) Facerea 28,17. 

30) Pentateuhul sau Cele cinci cărţi ale lui Moise. Tipărit cu binecuvântarea şi prefața Preafericitului Părinte 
Teoctist, Patriarhul Bisericii Ortodoxe Române. Versiune revizuită după Septuaginta, redactată şi comentată de 
Bartolomeu Valeriu Anania, sprijinit de numeroase alte osteneli, Bucureşti, Editura Institutului Biblic şi de Misiune 
al Bisericii Ortodoxe Române, 1997, p.73. 

31) Cf. Paul Evdochimov, Arta icoanei. O teologie a frumuseţii. Traducere de Grigore Moga şi Petru Moga, 
Bucureşti, Editura Meridiane, 1993, p.291. 

32) Apud Vladimir Lossky, Teologia mistică a Bisericii de Răsărit. Traducere, studiu introductiv şi note: Pr. Vasile 
Răducă, Bucureşti, Editura Anastasia (f.a.), p.223. 

33) Ibidem, p.224.Sistematizând principialitatea ontologică a izbăvirii, Sfântul Grigorie Palama (Palamas) 
evidenţiază, printr-o modalitate glorioasă, teologia energiilor divine, ilimitate,ce nu sunt create. Datorită energiilor 
nemărginite, revelatoare, divine, orice om rugător caută, prin mântuire, harul îndumnezeirii, nădejdea resurecţiei. 
Prin contemplaţia luminii de pe Tabor, atestând Schimbarea la Faţă a lui lisus Hristos, fiecare om ce se devotează 
rugăciunii speră ca, în linişte, umanitatea să obţină redempţiunea. 

34) Cf.loana Em. Petrescu, Eminescu şi mutaţiile poeziei româneşti, Cluj-Napoca, Editura Dacia, 1989, p.41. 

35) Rămân relevante creaţiile eminesciene Venere şi Madonă, În van căta-veţi..., poezii în care sunt 
menţionaţi Rafael şi Michelangelo. Se observă faptul că, în Scrisoarea IV, Eminescu evocă imaginea feminină din 
pictura lui Correggio. 

36) Liturghier, ed.cit., p.350 (Troparul la Adormirea Maicii Domnului). 

37) Cf.Paul Evdochimov, Arta icoanei. O teologie a frumuseţii, ed.cit., p.220. 

38) Ibidem, p.219. 

39) Cf.1 loan 1,5. 

40) Cf.1 loan 4, 9, 16.De asemenea, în mod peremptoriu, Sfântul Apostol Pavel îl consideră pe lisus Hristos 
„strălucirea slavei şi chipul fiinţei” lui Dumnezeu (Evrei 1,3). 

41) Semnificativ, „auzul e valorizat superlativ de filosofia romantică, aşa cum muzica ocupă, în ierarhia 
romantică a artelor, locul pe care pictura îl deţinea în mentalitatea artistică a clasicismului” (loana Em.Petrescu, 
Eminescu şi mutaţiile poeziei româneşti, ed.cit., p.18). 

42) 1 loan 4,10. 

43) „După aceea lisus le-a vorbit din nou zicând : Eu sunt Lumina lumii ; 

cel ce Îmi urmează Mie nu va umbla în întuneric, ci va avea lumina Vieţii” (loan 8, 12). O deplină asumare 
personală a firii omeneşti (în afara păcatului), de către Cuvântul dumnezeiesc (transcendent şi perpetuu), din 
Fecioara Maria, semnifică un fapt ce regenerează lumea. În acest fel, având o relevanţă ontologică, peremptorie, 
întruparea lui lisus Hristos înseamnă temeiul îndumnezeirii. 

44) Facerea 1, 26. Vezi,de asemenea,Psalmul 143, 3;Cartea înţelepciunii lui Solomon 2, 23. 


45) M. Eminescu, Opere. II. Poezii tipărite în timpul vieţii, ed.cit., p.405. 

PREDICĂ LA DUMINICA A 28-A DUPĂ 
RUSALII. 
LITURGHIA, ARVUNĂ A ÎMPĂRĂȚIEI LUI 
DUMNEZEU 


Preot AUREL FEDIUC 
Parohia Crai Nou 


„Un oarecare om a făcut cină mare și i-a chemat pe mulți: 
Veniţi, că iată acum toate sunt gata“ 
(Luca 14, 16-18) 


În fiecare Duminică şi sărbătoare dangătul clopotelor strigă duios chemarea sfântă de invitaţie la Cina 
bucuriei lui Hristos , bucurie coborâtă din ceruri pentru a ne urca pe noi acolo. Chemarea este adresată 
tuturor celor care vor să fie fii ai Luminii şi să se împărtășească de bunătăţile veșniciei, chiar din această viaţă. 
Domnul lisus Hristos„a pregătit Cina, ne cheamă la Liturghie, la Ospăţul ceresc de la biserică, pregătit ca 
arvună; iar mai apoi ca plinătate în Împărăţia Cerurilor. Mare dar! 

Evanghelia care s-a citit astăzi la Sfânta Liturghie este o parabolă spusă de Mântuitorul lisus Hristos cu 
referire la Liturghia cosmică din eshatologie. Mântuitorul a rostit această parabolă în „casa unui fariseu, când 
şedea la masă (ca invitat) ca explicaţie-completare la exprimarea unui necunoscut fariseu: „Fericit este cel 
ce va mânca pâine în Împărăţia lui Dumnezeu“ (Pr. Prof. Dr. Stelian Tofană, Evanghelia lui lisus, misiunea 
cuvântului , Ed. Mega , Cluj-Napoca , 2015 , p. 259). Acest lucru trebuie să ni-l dorim și noi cu ardoare, pentru 
căa mânca pâine în Împărăţia lui Dumnezeu înseamnă comuniunea veşnică cu EI. Aici în viaţa telurică 
și trecătoare comuniunea cu Dumnezeu prin Sfânta Liturghie ne aduce iertarea păcatelor, îndeplinirea 
dorințelor noastre -sănătate, ajutor- dar și „concluzia fiecărei Liturghii la care participă și se împărtășesc 
credincioşii: Am văzut Lumina cea adevărată, am primit Duhul cel ceresc. Acești credincioşi, înveșmântați 
în alb; vor completa la infinit numărul metaforic al celor 144.000 de pecetluiţi, fii ai Israelului încreștinat 
care vor sluji cu toţi Liturghia cosmică în cer, înaintea tronului lui Dumnezeu, bucurându-se veșnic“ ( Pr. Dr. 
loan Bude, Temeiuri biblice noutestamentare cu privire la oficierea Sfintelor Taine şi ierurgiii bisericești, vol. II, - 
Mirungerea- Ed. Învierea şi Eurobit, Timişoara, 2017 ,p. 55). 

Bucuriile de pe pământ sunt nedepline și trecătoare, însă bucuriile raiului sunt cele ce „urechea n-a auzit 
şi la inima omului nu s-a pus“ (| Cor. 2, 9). Însă, observăm că, nu toţi credincioșii sunt atenţi la chemarea 
lui Hristos, nu toţi îndeplinesc pericopa evanghelică. Spre durerea noastră aceasta ne spune că fiecare din 
cei chemaţi au găsit scuze și nu L-au onorat pe Mântuitorul cu prezenţa. Cea mai mare dramă a omului 
este când Îl refuză pe Dumnezeu, când uită de El; atunci omul devine un rătăcitor într-o lume dezorientată 
şi tristă. Şi în ziua de astăzi - în lumea postmodernă- cei care au uitat de biserică, care s-au îndepărtat de 
biserică și nu mai participă la slujbe sunt cei care plutesc în derivă pe marea vieții. 

Dar, „atenţie creștini! Într-o viaţă, într-o familie, într-o societate unde nu este lisus, acolo nu e viaţă, 
pentru că El este izvorul vieţii; acolo nu este pace, pentru că El e Domnul păcii; acolo nu e bunăstare și 
progres, pentru că „fără El nu putem face nimic“ (loan 15,5) (Ibidem, p. 115). Oare, cum vom putea să 
fim oaspeţi la Cina euharistică (cerească) a lui Hristos? Evanghelia ne spune că primul invitat la cină a 
motivat că și-a cumpărat țarină și trebuie să o vadă; dar uităm că: , Dumnezeu este Cel ce poruncește 
pământului să odrăslească tot felul de roade spre îndulcirea noastră...“ (Molitfelnic), sau ...„, mâncaţi mâncarea 

cerească - cel ce mănâncă Trupul Meu și bea Sângele Meu, are viaţă veșnică...“ (loan 6, 54). Cei care suntem 
în comuniune cu Dumnezeu, cu Maica Domnului și cu sfinţii la Liturghie, vom fi în comuniune și în ceruri. 
Împărăţia lui Dumnezeu se obţine cu silință (cf. Matei 11, 12). Aici în biserică şi prin biserică ne mântuim. 
Al doilea și al treilea invitat, de asemenea, au motivat că nu pot merge la cină pentru și-a cumpărat boi, 
respectiv și-a luat femeie, însă: „Adu-ţi inima jertfă lui Domnului - Hristos -, dă-o toată Atotţiitorului, întoarce- 
ţi faţa de la toată greșeala și de la toate pornirile păcătoase: lăcomia, răutatea, ura, zgârcenia, lenea, iubirea 
de arginți, dir parea, înşelăciunea, reaua voinţă ş și altele, şi li ea -te... « (Sfântul loan de Kronstadt, Viaţa 
: 2 mea în Hristos, în 
românește de 
Boris  Buzilă , Ed. 
Sofia ,  Bucureti 
„2005, p.197). „ 
Înţelepţeşte-mă, 
Doamne, și voi 
căuta legea Ta 
și o voi păzi cu 
toată inima mea. 
Povăţțuieşte-mă pe 
cărarea poruncilor 
Tale, că aceasta am 
voit (Ps. 118). 


Cei care 
sunt oaspeții 
Mântuitorului la 


Sfânta Liturghie şi 
împlinesc poruncile 
sunt cei ce „vor vedea faţa Lui (Dumnezeu) și numele Lui va fi pe frunţile lor. Și noapte nu va mai fi; și nu 
au trebuinţă de lumina lămpii sau de lumina soarelui, pentru că Domnul Dumnezeu le va fi lor lumină și 
vor împărăţi în vecii vecilor“ (cf. Apocalipsa). 

Lumina veşnică a raiului va fi a celor care-L iubesc pe Dumnezeu, acolo vor fi față către faţă , iar „fiii 
Luminii“ se vor bucura de Domnul nu în arvună, ci în plinătate. Observăm din pericopa evanghelică că 
stăpânul casei, după ce a fost onorat la cină de „săraci, neputincioşi, orbi și șchiopi“ a poruncit să-i fie 
umplută casa „cu cei de la drumuri și de la garduri“; fapt care ne face să înţelegem marea iubire a lui 
Dumnezeu față de oameni. Dumnezeu vrea ca toată lumea să se mântuiască și hotărârea Lui este ca lumea 
să fie îndumnezeită și chiar și „cei nesiguri, dilematici și mai păcătoși“ (cf. Andrei Pleșu ) sunt așteptați la Sf. 
Liturghie, la Cină, pentru că raiul este încăpător, iar Hristos este milostiv și mare iubitor. 

Totuşi, noi primim în arvună Împărăţia lui Dumnezeu, dar acestei arvuni trebuie să-i facem locaș în 
inima noastră și după ce plecăm de la biserică, de la Sfânta Liturghie. Trebuie să ne comportăm ca cei ce 
am primit har şi mai trebuie să înmulţim acest har. De aceea se spune „Liturghia după Liturghie“; iar „Cina 
să o luăm“ desăvârșit în rai cu Domnul nostru lisus Hristos și în Domnul Hristos - Raiul nostru. De aceea 
Dumnezeu și Împărăţia Lui trebuie să se așeze mai întâi în inima noastră, pentru că: „ori de câte ori se 
slujește Dumnezeiasca Liturghie, unde este de față Hristos în chipul Cuvântului lui Dumnezeu și al Pâinii 
Vieţii, acolo este Împărăţia. Și daţi-mi voie să subliniez un lucru: dacă Împărăţia lui Dumnezeu este în tine, 
nu va mai fi nevoie niciodată să vină cineva să te cheme la Liturghie sau la biserică. Vei veni singur. 
Nici nu-ţi vei putea închipui să nu mergi, fiindcă ești în Împărăţie și Împărăţia este în tine” (Anthoni M. 
Coniaris, Vitamine duhovnicești pentru întărirea sufletului, 1, Zi de zi cu Hristos de-a lungul anului bisericesc, în 
românește de Florin Codreanu, Ed. Cartea ortodoxă, București 2009, p. 258). 

Numai împărtășindu-ne constant din cuvântul lui Dumnezeu, cu Trupul și Sângele Său, dar și împlinind 
poruncile; vom gusta veșnic din Lumina Taborică și ne vom bucura de bunătăţile lerusalimului ceresc. Căci 
este scris: „lată „vin curând și plata Mea este cu Mine, ca să dau fiecăruia, după cum este fapta lui. Eu sunt 
alfa și omega, cel dintâi și cel de pe urmă, începutul și sfârșitul. Fericiţi cei ce spală veșmintele lor ca să 
aibă stăpânire peste pomul vieţii și prin porţi să intre în cetate ! (Apoc. 22, 12-14) Doamne ajută-ne! Amin! 

GÂNDURI DESPRE DUMNEZEU 


DELIA CONSTANTIN 


Conştiinţa este cea care adeseori conduce un drum către inima noastră, un imbold al sincerităţii cu noi înşine, 
în care regăsirea de sine are ca prototip desăvârşirea, un gând către o fericire a copilăriei, în care ne regăsim 
ca fiinţe umane, precum o rugăciune neîncetată către iubirea desăvârşită, ce produce o căutare profundă către 
sacru, către divinitate. 

Drumul către Dumnezeu este o rugăciune neîncetată ce dăinuie ca o călăuză spre fiinţa lăuntrică, o aducere 
aminte mereu de clipa veşniciei, ce pătrunde în ipostasul eternității, în care ne regăsim ca fiinţe umane, 
conduşi de către pronia Dumnezeiască, ca o întrepătrundere a smereniei desăvârşite. Calea desăvârşirii în care 
se aprofundează schimbarea omului lăuntric este o profunzime a sacrului divin, ce ţine de iubirea profundă a 
dragostei, ca valoare morală ce urcă mereu spre un urcuş divino-uman, o imitare a prototipului, ca semn al iubirii 
desăvârşite. 

Raportarea la întreaga creaţie, ce cuprinde un imbold asupra întregii omenirii, o putem suprapune cu 
rugăciunea, ca o desăvârşire a fiinţei noastre lăuntrice, un îndemn către mîntuirea creaţiei, a tot ce aparţine lui 
Dumnezeu Însuşi. Aceste gânduri ce ne aduc aminte de iubirea veşnică, de bunătatea nemărginită revărsată de 
Creator, El însuşi fiind Alfa şi Omega, Începutul şi Sfârşitul mântuirii noastre, ca făpturi, de o Împărăţie a dragostei, 
dincolo de această viaţă, o 
dragoste  Dumnezeiască, 
sunt o transpunere în 
creaţie a divinității, aparţin 
sacrului, ca potenţial 
suprem al divinului. 

Gândurile noastre devin 
rugăciunile noastre, ce 
aduc mereu o aprofundare, 
o stare de bucurie, în inima 
noastră, o stare aparte a 
gândului care încearcă 
să urce spre desăvârşire, 
ca o apartenenţă către 
miracolul iubirii, iubirea 
fiind şi ea o virtute ce se 
produce în fiinţa creaţiei. 
Divinitate, sacru, sunt 
cuvinte ce aduc cu sine o 
importanţă deosebită ca şi 
valoare morală, pun în prim 
plan o permanentă actualizare a noului, care mereu va conduce spre o transfigurare, spre un nou început, ca 
punct de realizare a transpunerii întregii fiinţe umane. Aceste gânduri care ne transpun dincolo de înţelegerea 
noastră, ca fiinţe create după Chip şi Asemănare, pun în valoare un miracol al eternei iubiri care aduce în prim plan 
un altar de jertfă, către sacralitate, spre ceea ce este de fapt un dar al lui Dumnezeu. 

În acest darallui Dumnezeu se arată atotputernicia Creatorului. Astfel, vedem într-un miracol dincolo de cuvinte, 
dincolo de apartenenţa comuniunii cu Dumnezeu, că Dumnezeul nostru este al iubirii, în deplină comuniune cu 
omul, această fiinţă minunată, creată din iubirea lui Dumnezeu şi aşezată într-un paradis al frumuseţii de nespus, 
care va năzui mereu spre Creatorul ei. 


32 Învierea 


ACTUALITATEA BISERICEASCĂ 


ANIVERSAREA ÎNTRONIZĂRII PREAFERICITULUI PĂRINTE PATRIARH DANIEL 

38 de ierarhi au fost prezenţi luni 30 septembrie în Catedrala Patriarhală pentru a participa la Sfânta Liturghie 
și Slujba de Te Deum oficiate cu prilejul aniversării a 12 ani de când Preafericitul Părinte Daniel a fost întronizat ca 
Patriarh al României. 

Celor veniţi să aducă rugăciuni de mulţumire în acest moment festiv, Patriarhul Daniel le-a urat să primească 
de la Dumnezeu „bucuria rodirii” 

„Singura bucurie adevărată din lumea aceasta este bucuria rodirii, care vine din osteneală”,„Să continuăm 
lucrările bune începute pentru că numai împreună putem să păstrăm Duhul comuniunii, Duhul Sfânt care 
ne împărtășește iubirea Preasfintei Treimi”, le-a spus la finalul slujbelor Patriarhul ierarhilor prezenţi, clericilor, 
reprezentanţilor autorităţilor centrale și locale, 
personalităţilor vieţii publice și culturale românești. 

Despre „bucuria rodirii” la aniversarea a 12 ani de 
patriarhat a vorbit și Arhiepiscopul Casian al Dunării de 
Jos după slujba de Te Deum. 

Înaltpreasfinţia Sa a evidenţiat realizările Bisericii sub 
coordonarea Patriarhului Daniel și impactul lor asupra 
„societăţii. 

Între proiectele de impact, ierarhul a menţionat 
construirea Catedralei Naţionale, înființarea Centrului 
Ide Presă Basilica, înfiinţarea de eparhii şi parohii noi în 
“diaspora, activităţile social-filantropice. 

Arhiepiscopul Casian a numit Catedrala Naţională,un 
pridvor al cerului pe pământul românesc” și a subliniat 
dubla ei „misie şi semnificaţie”: „Catedrala unităţii de credinţă păstorită de Întâiul Apostol Andrei și Catedrala- 
memorial pentru jertfele de-a lungul timpului pentru unitatea și demnitatea poporului român”, 

Despre Centrul de Presă Basilica, Arhiepiscopul Dunării de Jos a spus că este,o prelungire a Casei lui Dumnezeu, 
un mod de a prelungi eclesiologia, slujirea liturgică, slujirea educaţională, slujirea culturală și slujirea social- 
filantropică” în casele oamenilor. 

Între realizările din cei 12 ani, ierarhul a menţionat de asemenea întocmirea Noului Statut de organizare 
şi funcţionare al Bisericii Ortodoxe Române, dezvoltarea evenimentului „Întâlnirea Internaţională a Tinerilor 
Ortodocși”, numeroasele pelerinaje, aduceri de sfinte moaște în ţară și întâlniri istorice. 

Referitor la activitatea Bisericii în Diaspora, Părintele Arhiepiscop a evidenţiat faptul că cele aproape 1000 de 
parohii sunt „centre de cultură, de spiritualitate și de dor ostoit, unde tineri intelectuali lângă vlădicii noștri de 
excepție, lângă harnicii noștri preoți din diaspora au făcut o punte de har pentru totdeauna între românii de acasă 
şi de pretutindeni”. 

Preafericitul Părinte Patriarh i-a mulțumit Arhiepiscopului Casian pentru „cuvintele călduroase” și a subliniat 
faptul că „este datoria noastră să mulțumim lui Dumnezeu pentru toate”, motivând celebrarea aniversării de luni 
prin comuniune euharistică. 

Un moment deosebit din Catedrala Patriarhală a fost cel în care doi copii i-au adus Preafericirii Sale flori, 
urându-i „Să ne trăieşti Părinte Patriarh!” 

În continuare, evenimentul aniversar s-a mutat în Sala „Europa Christiana” de la Palatul Patriarhiei, unde au fost 
prezentate mesaje de felicitare din partea reprezentanţilor autorităţilor de Stat centrale şi locale, precum și din 
partea altor instituţii publice. 


ÎNTRUNIREA SFÂNTULUI SINOD, LA PATRIARHIE 

În ziua de 30 septembrie 2019, în Sala Sinodală din Reşedinţa Patriarhală, sub președinția Preafericitului Părinte 
Patriarh Daniel, a avut loc ședința de lucru a Sfântului Sinod al Bisericii Ortodoxe Române. 

În cadrul ședinței s-a hotărât: 

e CompletareaProgramului-cadru „2020-Anulomagial al pastoraţiei părinţilor și copiilor și Anul comemorativ 
al filantropilor ortodocși români”. Această completare se referă la repere tematice teologic-educaţionale, culturale 
şi mediatice, menite să reflecte mai bine cele două teme, omagială și comemorativă, în activitatea unităţilor de 
cult ale Patriarhiei Române. 

e Organizarea de evenimente și acțiuni 
cu prilejul aniversării a 30 de ani de la căderea p' 
regimului comunist din România, privind | UNEA COR Mae bl: 
comemorarea jertfei creştinilor care şi-au sacrificat acum eee III emma 
viaţa în decembrie 1989 și în timpul regimului |... LEON IPA E 
comunist pentru libertatea și demnitatea ) 
poporului român. 

e Evidenţierea, de asemenea, a modului 
responsabil în care Biserica Ortodoxă Română 
a folosit libertatea dobândită după căderea 
regimului comunist pentru a mărturisi prin cuvânt 
şi faptă Evanghelia iubirii milostive a lui Hristos, 
prin întreaga sa lucrare misionară, educaţională, 
social-filantropică și edilitară (Biroul de Presă al 
Patriarhiei Române). 


ANIVERSAREA EPISCOPIEI COVASNEI ȘI HARGHITEI 

Miercuri, 2 octombrie 2019, la Mănăstirea „Adormirea Maicii Domnului”, de la Izvorul Mureșului a avut 
loc Simpozionul cu tema „Episcopia Covasnei și Harghitei — 25 de ani de la înfiinţare”. 

În cadrul simpozionului au fost prezentate mesajele ierarhilor Bisericii Ortodoxe Române (Ilps loan, Ps 
Nicodim, Ps Andrei, Ps Siluan) și a personalităţilor vieţii publice naţionale și locale, cu ocazia aniversării a 25 de 
ani de la înfiinţarea Eparhiei Covasnei și Harghitei, și peste 30 de comunicări ştiinţifice, care au abordat probleme 
precum: Episcopia Ortodoxă a Covasnei și Harghitei, factor catalizator pentru întărirea credinţei în Dumnezeu a 
românilor din sud-estul Transilvaniei, pentru păstrarea și dezvoltarea tradiţiilor și a patrimoniului cultural strămoșesc; 
Episcopia Ortodoxă a Covasnei şi Harghitei instituţie divino-umană, cu rol hotărâtor în asigurarea dăinuirii şi afirmării 
spiritualităţii ortodoxe şi identităţii româneşti în mediul multietnic şi pluriconfesional din Arcul Intracarpatic; Episcopia 
Ortodoxă a Covasnei şi Harghitei (2019-1994) — 25 ani de la înființare ş.a. Au fost prezentate comunicări referitoare 
la păstorirea rodnică a celor doi ierarhi: Înaltpreasfinţitul loan, azi mitropolit al Banatului și Preasfinţitul Andrei, 
Episcopul Covasnei și Harghitei, relația Eparhiei cu autoritățile publice centrale și locale, cu instituţiile și asociaţiile 
culturale, cu unităţile de învățământ și cu societatea civilă, cu parteneri statornici din întreaga ţară, dorind, astfel, 
să oferim o imagine de ansamblu asupra parcursului istoric al Eparhiei - în primul sfert de veac al existenţei sale. 
În cadrul simpozionului a fost vernisată Expoziţia documentară Episcopia Ortodoxă a Covasnei și Harghitei — 25 de 
ani în slujba comunităţii românești din sud-estul Transilvaniei”, şi a fost prezentat filmul documentar File din istoria 
Eparhiei Covasnei și Harghitei. 

Preafericitul Părinte Patriarh Daniel a transmis un mesaj la împlinirea a 25 de ani de la inaugurarea Episcopiei 
Covasnei şi Harghitei. 

O eparhie tânără şi dinamică, într-o străveche vatră românească. 
Un sfert de veac de la inaugurarea Episcopiei Covasnei şi Harghitei 


Episcopia Covasnei și Harghitei sărbătorește anul acesta, 2019, împlinirea a 25 de ani de existenţă 
(1994). O eparhie tânără, situată aproape în inima României, cu un teritoriul canonic ce poartă peceţile 
unei istorii străvechi, având o contribuţie semnificativă în formarea poporului român. 

Bogate mărturii literare și arheologice atestă faptul că în aceste ţinuturi daco-romane, care au cunoscut 
creştinismul încă din secolul IV, s-au dezvoltat de timpuriu vechi organizări bisericeşti românești, care, 
însă, după cucerirea Transilvaniei de către unguri, în secolele XI-XIII, au avut o evoluţie politică vitregă, 
prea puţin favorabilă românilor ortodocși. 

Din cauza acestor schimbări, precum și a politicii ulterioare de oprimare și deznaționalizare a românilor 
ortodocși, de prozelitismul practicat de confesiunile romano-catolică şi reformată, vorbitoare de limbă 
maghiară, populaţia românească de credinţă creștin-ortodoxă din acest spaţiu a devenit cu timpul 
minoritară. 

În timpul regimului comunist ateu (1989-1945), Biserica Ortodoxă Română şi celelalte culte au fost 
treptat înlăturate din viaţa societății. 

În anul 1948, a fost eliminat învăţământul religios din şcoli, au fost interzise slujbele religioase în 
instituții publice, au fost suprimate multe periodice bisericești ale eparhiilor, au fost desființate multe şcoli 
teologice, a fost interzisă catehizarea tineretului, peste o mie de preoţi ortodocşi (la care s-au adăugat şi 
clerici romano-catolici, greco-catolici şi protestanți) au fost arestaţi, aruncați în închisori, trimişi la muncă 
silnică sau deportați. 

Începând cu anul 1959, au fost desfiinţate zeci de schituri și mănăstiri ortodoxe, sute de călugări și 
călugăriţe au fost scoși din ele în mod brutal, au fost confiscate sute de proprietăţi, iar mai târziu, în 
Bucureşti au fost demolate zeci de lăcașuri de închinare sub pretextul sistematizării. 

În timpul regimului comunist, toate cultele, dar mai ales Biserica Ortodoxă Română, au fost 
supravegheate şi controlate de stat. 

După căderea regimului comunist, în decembrie 1989, Biserica Ortodoxă Română a folosit libertatea 
de a se organiza şi activa conform vocației şi misiunii sale, de-a fi prezentă în viaţa poporului român. 

În acest context, s-a considerat ca fiind necesară înfiinţarea unei noi episcopii, care să fie sensibilă la 
nevoile şi dificultăţile pastorale ale românilor ortodocşi din acest spaţiu, marcat de Plusaiisi etnic şi 
religios, în care românii sunt minoritari. P - 

Totodată, noua episcopie avea ca vocaţie 
să cheme oamenii la reconciliere şi convieţuire 
paşnică, la solidaritate şi cooperare pentru 
binele comun. 

Astfel, în ședința din 24-23 martie 1994, 
Sfântul Sinod al Bisericii Ortodoxe Române, 
pe baza propunerilor Adunărilor Eparhiale ale 
Arhiepiscopiei Sibiului şi Episcopiei de Alba lulia, 
a hotărât înfiinţarea şi organizarea Episcopiei 
Covasnei şi Harghitei. 

În data de 25 septembrie 1994, considerată ca 
începutul efectiv al eparhiei, Preasfinţitul Părinte 
loan Selejan, astăzi Mitropolitul Banatului, a fost 
întronizat ca fiind primul Episcop al Episcopiei 
Covasnei şi Harghitei, de către vrednicul de pomenire Patriarh Teoctist Arăpaşu, în prezenţa Patriarhului 
Partenie al Alexandriei, precum şi a multor ierarhi ai Sfântului Sinod al Bisericii Ortodoxe Române. 

Preasfinţitul Părinte Episcop loan Selejan a păstorit, în perioada 1994-2014, cu multă înţelepciune şi 
râvnă duhovnicească, Episcopia Covasnei şi Harghitei pe care a ctitorit-o şi a consolidat-o prin creşterea 
numărului unităţilor bisericeşti (parohii şi mănăstiri), prin edificarea de noi lăcașuri de cult şi restaurarea 
celor vechi, prin intensificarea vieţii parohiale şi monahale, a activităţii educative, cultural-religioase şi 
editoriale, cu profund accent patriotic românesc, dar şi cu deschidere pentru cooperare interreligioasă. 

Apoi, începând cu data de 15 februarie 2015, Preasfinţitul Părinte Andrei Moldovan a fost investit ca 
părinte şi păstor duhovnicesc al clerului şi credincioşilor din Episcopia Covasnei şi Harghitei, lucrând de 
atunci „cu timp şi fără timp”, împreună cu clerul şi cu toate unităţile şi instituţiile bisericeşti din eparhie, 
pentru întărirea credinţei şi a comuniunii eclesiale, pentru promovarea misiunii pastorale şi a vieţii 
duhovniceşti şi culturale. 

Aceste activităţi contribuie la cultivarea conştiinţei unităţii, spiritualităţii şi demnităţii româneşti. 

Împlinirea a 25 de ani de la înfiinţarea Episcopiei Covasnei şi Harghitei este un prilej deosebit de a 
mulțumi cu evlavie lui Dumnezeu pentru darurile revărsate asupra acestei eparhii în această perioadă și 
de a pomeni cu recunoștință şi prețuire pe toți cei care au contribuit ca aceste daruri să fie roditoare, cler 
şi popor, păstori şi păstoriţi, părinţi şi fii duhovnicești, fraţi şi surori în Hristos-Domnul. 

Acum, la ceas aniversar, adresăm felicitări şi părintești binecuvântări Preasfinţitul Părinte Andrei, 
Episcopul Covasnei şi Harghitei, colaboratorilor săi de la Centrul eparhial, clerului, monahilor şi monahiilor, 
precum şi tuturor credincioşilor acestei eparhii! 

Cu părintească binecuvântare şi frăţească dragoste în Hristos, 


T Daniel 
Patriarhul Bisericii Ortodoxe Române 

SLUJIRI ALE IERARHILOR NOȘTRI ÎN ALTE EPARHII 

Peste 3.000 de credincioşi au participat, duminică 8 septembrie, la slujba de sfințire a Mănăstirii Maglavit, care 
are hramurile Naşterea Maicii Domnului şi Izvorul Tămăduirii şi la Sfânta Liturghie arhierească, săvârşită de un 
sobor de zeci de arhierei, preoţi şi diaconi. După slujba de sfințire săvârşită de IPS Irineu - Arhiepiscop al Craiovei 
şi Mitropolit al Olteniei, IPS loan - Arhiepiscop al Timişoarei şi Mitropolit al Banatului, IPS Daniil - Mitropolit al 
Vidinului, IPS Gheorghios - Mitropolit de Kitros, Katerini şi Platamon, IPS Antonie - Mitropolit de Elbasan, Librazhd şi 
Spathidoni, IPS Teodosie - Arhiepiscop al Tomisului, IPS Varsanufie - Arhiepiscop al Râmnicului, numeroşi episcopi, 
preoţi şi diaconi din ţară şi străinătate, toţi credincioşii au intrat să se închine în altar, momentul sfințirii bisericii 
fiind singurul în care şi femeile care nu sunt călugărite pot intra în altar. După slujba Sfintei Liturghii, IPS Irineu, 
Mitropolitul Qiizaiai, i-a IN Sat pe cei piezenli să nu lase flacăra credinţei să se stingă, ci să o mărturisească şi 
DP =» a i 0-75 TIj. 3 altora, aşa cum a făcut şi Petrache Lupu, de numele căruia 
4 = zl “ţi se leagă ridicarea acestei mănăstiri. 
; La finalul Sfintei Liturghii, prin gramată mitropolitană, 
stareţa Mănăstirii Maglavit, maica Maria Mărgineanu, 
| a fost înaintată în gradul de iconom stavrofor, “pentru 


a bunurilor”, iar rapsodului Tudor Gheorghe, “în semn 
de apreciere pentru lucrarea deosebită săvârşită în 
biserica noastră strămoşească spre slava lui Dumnezeu 
şi spre propăşirea neamului nostru românesc”, i-a fost 
1 conferită crucea Sfântului Nicodim. De asemenea, i-a fost 
conferită gramată de apreciere arhimandritului Vladimir 
Dărângă, fost stareţ al Mănăstirii Maglavit, “în semn de 
apreciere pentru strădania depusă la zidirea şi înfrumusețarea Mănăstirii din Maglavit, cu hramurile Naşterea 
Maicii Domnului şi Izvorul Tămăduirii Mănăstirea Maglavit”. IPS Irineu a înaintat gramate de mulţumire, pentru 
contribuţia la zidirea şi înfrumusețarea mănăstirii Maglavit, primarului comunei Maglavit, Dinu lon, constructorilor 
Ciurel Petre şi Cocea Vasile şi ctitorului lon Mihail. 

Sfinţirea Mănăstirii Maglavit a făcut parte din programul Întâlnirii Internaţionale a Tinerilor Ortodocşi (ITO) 
care s-a desfăşurat la Craiova, în perioada 5-8 septembrie, flacăra ITO fiind predată, duminică, tinerilor din 
Arhiepiscopia Timişoarei, care va fi gazda celei de-a 7-a ediţii, din anul 2020. 

x 


Preoți și credincioși, monahi şi monahii de la parohiile și mănăstirile Arhiepiscopiei Râmnicului au participat 
vineri, 27 septembrie, la prăznuirea Sfântului lerarh Martir Antim Ivireanul, ocrotitorul municipiului Râmnicu- 
Vâlcea și al Mănăstirii Antim-Troianu. Pentru mulţimea pelerinilor prezenţi, Sfânta Liturghie a fost săvârșită pe un 
podium amenajat în apropierea locașului de cult. Dumnezeiasca Liturghie a fost săvârșită de 2 ierarhi români, 
respectiv un ierarh din ţara natală a Sfântului Antim, Georgia și un ierarh din spaţiul arab, pentru care Sfântul 
Antim a tipărit cărţi in limba arabă. În sobor au fost Înaltpreasfinţitul Părinte Theodor, Mitropolit de Ahaltsihe 
şi Tao-Klargeti, Înaltpreasfinţitul Varsanufie, Arhiepiscopul Râmnicului, Preasfinţitul Părinte Quais, Episcop de 
Erzurum şi vicar-patriarhal al Patriarhiei Greco-Ortodoxe a Antiohiei şi a Întregului Răsărit, Preasfinţitul Părinte 
Paisie Lugojanul, Episcop-vicar al Arhiepiscopiei Timișoarei. 

În soborul slujitorilor, alături, 
de părinţii stareţi de la mănăstirile Mă 
vâlcene, au fost preoţii de la bisericile 
din municipiul Râmnicu-Vâlcea. De 
asemenea, în soborul preoţilor a fostk 
şi preotul Neluţu Oprea, paroh al| 
Parohiei ortodoxe române din Sofia. ! x 
Răspunsurile liturgice au fost date 4 
de Corala Sfântul Antim Ivireanul a 
Catedralei Arhiepiscopale, dirijată de - 
prof. Marian Cristian Stroe. După rostirea Sfintei Evanghelii, Înaltpreasfinţitul Părinte Theodor, Mitropolit de 
Ahaltsihe şi Tao-Klargeti, a vorbit despre viaţa și lucrarea Sfântului lerarh Martir Antim Ivireanul. 

La pomenirea Sfântului lerarh losif cel Nou de la Partoș, Mitropolitul Timişoarei, Catedrala mitropolitană din 
capitala Banatului a îmbrăcat straie de sărbătoare, cinstindu-și, prin rugăciune și cântări doxologice, ocrotitorul 
său spiritual. 


Mii de credincioşi din toate părţile ţării au venit în 
capitala Banatului, încă din ajunul sărbătorii, pentru 
i a se ruga și a aduce prinos de cinstire Sfântului 
lerarh losif cel Nou de la Partoș. 

Programulslujbelordedicatecinstiriiocrotitorului 

spiritual al Banatului a debutat cu slujba Vecerniei 
"II si ag cai 2 Asu : 
If unită cu Litia, oficiată, în prezenţa Întâistătătorului 

I Mitropoliei Banatului, Înaltpreasfinţitului Părinte 
„ Mada de Preasfinţitul Părinte Paisie Lugojanul, 

Episcop-vicaral Arhiepiscopiei Timişoarei, înconjurat 
Fă un sobor de preoţi și diaconi, format din consilieri 
de la Centrul eparhial, protopopi, precum şi slujitori 
de la mănăstirile şi parohiile eparhiei. Răspunsurile 
liturgice au fost date antifonic de către Corul bizantin 
„Sfântul lerarh Nicolae”, al Facultăţii de Litere, Istorie 


şi Teologie din Timișoare. 
După slujba Vecerniei, Înaltpreasfinţitul Părinte loan a rostit un cuvânt de învăţătură despre viaţia şi faptele 
ocrotitorului Banatului, precum și despre activitatea sa ca mitropolit al Timişoarei, într-un lui ll, pesta 


meleaguri erau ocupate de otomani. 

Conform unei frumoase tradiţii, după otpustul slujbei de 
seară, a avut loc, pe străzile Timișoarei, procesiunea cu moaştele 
Sfântului lerarh, la care au luat parte mii de credincioşi cu 
lumânări în mână, monahi, monahii și o mulţime de tineri de 
la ASCOR şi de la parohiile din Timişoara, implicaţi în activitățile 
de cateheză. Procesiunea s-a desfășurat pe traseul Catedrală — 
Podul Traian - Splaiul Tudor Vladimirescu - Podul Mihai Viteazul 
- Catedrală. După procesiune, racla cu sfintele moaşte a fost 
deschisă și aşezată pe solea din faţa Sfântului Altar. Programul 
liturgic a continuatla Catedrala din Timișoara pe întreg 
parcursul nopţii, cu slujba Utreniei, culminând la ora 24:00 cu 
oficierea Sfintei şi Dumnezeieștii Liturghii. Răspunsurile liturgice au fost date de Corala Bărbătească Ortodoxă 
Epifania din Timişoara (formată din preoți, diaconi, profesori şi cântăreţi bisericești), dirijată de prof. Florin Nicolae 
Şincari de la Colegiul Naţional Pedagogic „Carmen Sylva”. 

Sfântul lerarh losif cel Nou de la Partoș a trecut la Domnul în anul 1656, iar în 1950, Sfântul Sinod al Bisericii 
Ortodoxe Române a hotărât canonizarea sa şi strămutarea moaştelor sale din biserica mănăstirii Partoş în Catedrala 


a TEI ITI. PP DI mitropolitană „Sfinţii Trei lerarhi” din Timişoara. 
pă dupa aa RIA 4 După30odeanide la mutarea sa la Domnul, 


n 3.» 


| proclamarea solemnă a canonizării. De atunci 
n, A 3 şi până astăzi moaştele ocrotitorului Banatului 
sh Sg, odihnesc în dreapta pronaosului catedralei, în 
” raclă, frumos sculptată, de lemn de palisandru, 
EA ÎN tisă şi lămâi. 
L ii = În ziua sărbătoririi Sfântului losif cel Nou de 
a i] i la Partoș, ocrotitorul Banatului, Dumnezeisca 
E Liturghiea fostoficiată de un sobor de ierarhi, 
& format din Înaltpreasfinţitul Părinte loan, 
i Mitropolitul Banatului, Preasfinţitul Părinte 
Paisie Lugojanul, Episcop-vicar al Arhiepiscopiei 


| IRA A în 6-7 octombrie 1956, la Timişoara, a avut loc 
| At | 
pi 


: u 

Timișoarei, și Preasfinţitul Părinte Emilian Crișanul, Episcop-vicar al Arhiepiscopiei Aradului, preoţi și diaconi. 
Cuvântul de învățătură a fost rostit de Preasfinţitul Părinte Emilian Crișanul în cadrul căruia a vorbit despre 
viaţa Sfântului losif cel Nou, precum și despre faptul că sfinţii sunt oameni, care, încă din viaţa lor pământească, 
au bineplăcut lui Dumnezeu. Alături de numărul mare de credincioși, la slujbă au participat reprezentanți ai 
autorităților judeţene și locale, monahi, monahii și foarte mulţi elevi și studenți. 


OCROTITORUL BANATULUI PRĂZNUIT LA MĂNĂSTIREA DE LA PARTOȘŞ 

Duminică, 15 Septembrie, Biserica Ortodoxă Română face pomenirea Sfântului lerarh losif cel Nou de la 
Partoș, Mitropolitul Timișoarei și ocrotitorul spiritual al Banatului. Credincioșii bănăţeni au deschis, încă de Vineri 
dimineaţă, manifestările închinate Sfântului losif, 
printr-un pelerinaj de la Mănăstirea Timișeni- 
Șag către Mănăstirea Partoș, locul unde se află 
mormântul său, devenit, încă din 1656, un 
adevărat topos sacrosanct și tumaturgic pentru 
nenumărați pelerini. 

Ca expresie a evlafiei față de Sfântul losif cel 
„ Nou dela Partos, ocrotitorul spiritual al Banatului, 
] zeci de credincioși bănăţeni au purces, în preajma 
sărbătorii sfântului, într-un pelerinaj pedestru, 
pe urmele sfântului Mitropolit al Timișoarei. 

Mănăstirea Timişeni-$ag, punctul de plecare 
al pelerinajului, a fost animată, încă din zorii 
dimineţii, de prezența numărului mare de 
credincioși care, după participarea la Sfânta și 
Dumnezeiasca Liturghie, au pornit, în acordurile 
imnurilor doxologice, spre Mănăstirea Partoș, locul în care Sfântul Iosif s-a retras de bunăvoie, petrecând ultimii 
trei ani din viaţă. Acest pelerinaj, cu un profund rol latreutic și, 
totodată, anamnetic, reiterează, în nod simbolic, drumul pe care 
l-a parcurs Sfântul Mitropolit losif, în 1653, din cetatea Timişoarei 
până la Mănăstirea Partoșului, transformând, astfel, mica 
mănăstire într-o importantă și căutată vatră monahală. 

La amurgul zilei, după parcurgerea distanţei de aproximativ 50 
de km, cei peste 200 de pelerini au fost întâmpinați, la intrarea în | 
localitatea Partoș, de către enoriașii parohiei, în frunte cu părintele - 
Simeon Stana, exarhul mănăstirilor din Arhiepiscopia Timișoarei, 
şi părintele stareţ Varlaam Almăjanu, care a adus spre mângâ:ierea 
şi întărirea pelerinilor un fragment din moaștele Sfântului Iosif. 


5 
De aici, mulţimea pelerinilor și credincioșilor au mers, cântând A 
troparul sfântului, până la altarul de vară mănăstirii, unde a avut 


196 sl MERE alei A unită cu Litia, oficită de Înaltpreasfinţitul Părinte loan, Mitropolitul Banatului, înconjurat 


de un sobor de preoți și diaconi. 

Sărbătoarea Sfântului Iosif cel Nou a debutat în Mănăstirea 
de la Partoș prin slujba de priveghere săvârșită seara în ajun de 
către un sobor de preoți, avându- în frunte pe il tdi stareţ 


i] SAinta Liturghie, urrnată de tradiționala procesiune: cu icoana 
:49 sfântului şi cu racla în care se păstrează fragmente din moaştele 
+ sale. Procesiunea s-a făcut în acordurile fanfare Pro Amicitia 
Timişoara care, la finalul programului a susținut un buchet de 
piese muzicale patriotice și folclorice. A urmat agapa în incinta 
Centrului Social și cultural al mănăstirii. La slujbă au fost prezenți 
și reprezentanţi ai IGSU Banat, precum și ai Grupei Deta. 

DESCHIDEREA ANULUI ȘCOLAR PREUNIVERSITAR LA TIMIŞOARA 


Luni, 9 septembrie, cu prilejul deschiderii noului an şcolar, Înaltpreasfinţitul Părinte loan, Arhiepiscopul 
Timișoarei și Mitropolitul Banatului, a fost prezent în mijlocul elevilor și profesorilor de la Liceul Teologic Ortodox 
„Sfântul Antim Ivireanul” din urbea de pe Bega. Festivitatea de deschidere a anului școlar a debutat cu slujba 
de Te-Deum, după care a urmat intonarea troparului Sfântului Antim Ivireanul, ocrotitorul spiritual al unităţii 
de învățământ şi a Imnului de Stat. În continuare, prof. 
Adela Panait, directoarea Liceul Ortodox „Sfântul Antim 
Ivireanul” şi reprezentanţii Inspectoratului Judeţean 
Timiş și ai Primăriei Timişoara au rostit alocuţiuni ce au 
evidenţiat atât valoarea educaţiei în societate, cât și 
importanţa implicării părinţilor în sfera educaţiei formale. 
Totodată, Mitropolitul Banatului, în cuvântul său, a 
menţionat: „acești copii mai fac încă un pas spre spațiul 
cunoașterii. Ei nu poartă doar ghiozdane, ci pe umerii lor, 
începând de astăzi, li se pune o cruce, și anume: crucea 
ştiinţei, crucea înțelepciunii, crucea ascultării. Dumnezeu 
să binecuvinteze toţi copiii din România și să le dăruiască 
înțelepciune”! 

Din 2018, Şcoala Gimnazială „Sfântul Antim Ivireanul”, 
prima școală ortodoxă privată din judeţul Timiș, acreditată de Ministerul Educaţiei și înfiinţată după normele 
Ministerului Educaţiei Naţionale și Programele Școlare Naţionale în vigoare, a devenit Liceul Teologic Ortodox 
(de stat) „Sfântul Antim Ivireanul” Începând din 

toamna acestui an funcţionează și o clasă de a IX-a pă „A 
cu specializarea: Teologie Ortodoxă. Misiunea Liceul +43 
Teologic Ortodox „Sfântul Antim Ivireanul” este de %i% 
a creşte generaţiile viitoare de tineri cu o educaţie & 
temeinică, fundamentată pe valori creștin ortodoxe, "5 
puternici și dornici să înfăptuiască binele în propria ai d 
familie, la locul de muncă și în comunitate. ai MB 

Și Colegiul Naţional Bănăţean din Timişoara, cel mai asi < 
mare colegiu din partea de vest a României, și-a deschis A Ş F,, 
porţile pentru elevii care întâmpină noul an şcolar. pi a 67 i 5) a î 

A 


Alături de cei 2000 de elevi, însoţiţi de părinţi, bunici 
şi alte rude apropiate, la festivitatea de deschidere a 
participat, cu binecuvântarea Înaltpreasfinţitului Părinte 
loan, și Preasfinţitul Părinte Paisie Lugojanul, Episcop- 
vicar al Arhiepiscopiei Timișoarei, care a oficiat o slujbă de Te-Deum. După momentul de rugăciune, a urmat 
intonarea imnului Colegiului Naţional Bănăţean, urmat de fredonarea Imnului Naţional al României. 


ADUNAREA GENERALĂ A FEDERAȚIEI FILANTROPIA LA TIMIŞOARA 

Miercuri, 25 septembrie a avut loc la sediul Centrului 
eparhial din Timișoara Adunarea Generală a membrilor 
Federației Filantropia. 


În cadrul şedinţei au fost analizate proiectele în desfăşurare, 
au fost făcute propuneri care să îmbunătățească demersurile 
pe care fundaţia le are în plan social, cultural şi educațional, 
au fost luate decizii cu privire la noi proiecte şi la dinamizarea 
celor care se află în curs de desfășurare. În acest sens a fost 
propus un Proiect CRESE - Pocu 6.2 - FED Filantropia - Lider 
(formare copii + parinti + personal didactic) cu Arhiepiscopia 
Bucureştilor, ca partener de servicii; extinderea proiectului de 
Telemedicină către toți membrii FED și un nou de proiect de 

finanţare IOCC, prin care se dorește identificarea nevoilor de formare în rândul membrilor, ș.a.. Partea finală a 
ședinței a fost dedicată problemelor adminstrative ale federaţiei. Federaţia Filantropia este o fundaţie creştină de 
dezvoltare comunitară, filantropică, non-guvernamentală fără scopuri politice şi nediscriminatorie confesional. 
Aceasta acoperă o gamă largă de domenii de activitate: asistenţă socială şi social —- medical, asistenţă şi dezvoltare 
comunitară, asistenţă medical, educaţie şi cercetare interdisciplinară, cultură, dezvoltare organizaţională, tineret 
și mediu. Misiunea federaţiei este să dezvolte sistemul filantropic în spirit creştin umanitar. 

Scopul federației este de a oferi servicii comunitare - sociale, medicale, culturale şi educaţionale, în spirit 
creştin, contribuind la rezolvarea problemelor comunităţilor. 


MI În zilele de 10 şi 12 septembriea 
îl avut loc la sediul Centrului eparhial 
i din Timişoara sesiunea de licenţă din 
toamnă pentru patru absolvenţi ai 
Facultăţii de Teologie din Timişoara, 
din ultima promoţie şi din promoţia 
anului 2013. Astfel, prima probă a 
constat din examenul scris la disciplina 
fundamentală Dogmatică ortodoxă, 
care s-a desfăşurat în ziua de marţi 10 
septembrie, iar cea de a doua, joi 12 
septembrie, când a avut loc susţinerea 
“lucrării de licență, în prezenţa 
Înaltpreasfinţitului Părinte Mitropolit 
loan al Banatului şi a comisiei formate 
din cadre didactice ale Facultăţii. După 
declararea ca reuşiţi a candidaţilor şi după comunicarea mediei obţinute în urma susţinerii celor două probe, în 
biserica din incinta reşedinţei mitropolitane, după slujba de mulţumire, cei patru licenţiaţi au depus jurământul 
de credinţă faţă de instituţia emitentă şi faţă de Biserica Ortodoxă Română. 


În ziua de 29 septembrie, în duminica a XIX-a după Rusalii, parohia Ortodoxă din Ohaba-Forgaci, Protopopiatul 
Lugoj, a îmbrăcat haine de sărbătoare, primind vizita Înaltpreasfinţitului Părinte loan, Mitropolitul Banatului, 
prilej cu care au fost binecuvântate lucrările de 
restaurare a exteriorului bisericii. 

Înaltul ierarh a fost întâmpinat, la sosire, de 
un sobor de preoţi în frunte cu părintele loan 
Cerbu, protopopul Lugojului, care a adresat un 
cuvânt de bun venit, în numele preotului paroh 
și a credincioșilor prezenţi. După oficierea Sfintei 
Liturghii, Înaltpreasfinţitul Părinte loan a rostit un 
cuvânt de învățătură, bazat pe textul Evangheliei 
de la Luca (6, 36-31), făcând referire la cele două 
idei de bază din Evanghelie: iubirea vrăjmaşilor 
şi modul în care ar trebui să se desfăşoare viaţa 
noastră de creştini, în relaţia cu semenii noştri. 

La final, preotului paroh Valentin Nicolae Voicu 
i-a fost acordată distincţia de sachelar, în semn p 
de apreciere pentru munca și efortul depus la »i 
înfrumusețarea lăcaşului de cult. Mulţumirile . 
ierarhului s-au îndreptat și înspre autorităţile judeţene și locale, reprezentate de domnul preşedinte al Consiliului 
judeţean, Călin Dobra și de domnul primar al comunei Boldur, Cristian Stoi, căruia i-a fost dăruită o icoană a Maicii 

Domnului, în semn de recunoştinţă pentru sprijinul material acordat bisericii. 

La rândul său, primarul comunei Boldur i-a mulţumit Înaltpreasfinţitului Părinte loan pentru grija arătată pe tot 
parcursul desfăşurării lucrărilor, oferindu-i, din partea Consiliului local al primăriei Boldur, Diploma de Cetăţean 
de Onoare a comunei. 

La final, Mitropolitul Banatului a oferit credincioșilor prezenţi iconiţe sfinţite. 


EVENIMENTE BISERICEȘTI LA PAROHIA BIRDA 

Duminică, 1 septembrie a fost săvârșită slujba Utreniei și a Sfintei Liturghii în biserica cu hramul „Sfinţii 
Arhangheli Mihail şi Gavriil” din localitatea Sîngeorge, după ce în Ajunul sărbătorii a fost oficiată slujba Vecerniei 
în biserica parohială din Birda pentru cea de a 11-a Duminică după Rusalii. 

În cadrul Sfintei Liturghii cuvântul de învățătură a fost 
susținut de preotul Valentin Bugariu, parohul locului. SS 
Pornind de la textul pericopei duminicale (Marcu Î2 
18, 35-23) vorbitorul a scos în privelişte îndurarea lui şi 
Dumnezeu faţă de credinciosul care cu pocăință cere 
acest lucru. Tot în această zi Biserica cinstește începutul ; 
unui nou An bisericesc. 

Semnificaţia acestui moment sărbătoresc este arătat 
de Sfânta Scriptură, primul eveniment din activitatea 
publică a Mântuitorului s-a petrecut în sinagoga din 
Nazaretul copilăriei Domnului unde a citit celor prezenți bg 
la rugăciune un fragment din cartea Proorocului Isaia: „Şi 
a venit în Nazaret, unde fusese crescut; și după obiceiul 
Său a intrat în ziua Sâmbetei în sinagogă și S'a ridicat să 
citească. Și | s'a dat cartea profetului Isaia. Și deschizând 
El cartea, a găsit locul unde era scris: Duhul Domnului 
e peste Mine, pentru că El M'a uns; El M'a trimis să le binevestesc săracilor, să-i vindec pe cei zdobiţi la inimă, 
robilor să le vestesc libertate și orbilor vedere, pe cei asupriţi să-i trimit în libertate și să vestesc anul bineprimit al 
Domnului” (Luca 4, 18-19). Experienţa rugăciunii publice a Bisericii ne arată importanţa acestei prăznuirii a ivirii 
unui nou An bisericesc: „A toată făptura Ziditorule, Cel ce timpurile și anii ai pus întru puterea Ta, binecuvintează 
cununa anului bunătăţii Tale, Doamne, păzind în pace poporul și ţara aceasta, pentru rugăciunile Născătoarei de 
Dumnezeu și ne mântuiește pe noi” (Tropar). 


După otpustul Sfintei Liturghii a fost oficiată 
slujba Tedeumului la început de an cu rugăciuni 
speciale pentru pace și bunăstare a întregii lumi. 

Întâlnirea Tinerilor Ortodocși din România a 
devenit o manifestare a credinței în rândul tinerilor 
nu doar din România, ci şi din alte țări. Au fost 
prezenţi tineri români din diaspora europeană și 
! americană. 
| Din partea parohiei Birda a participat elevul 
Călin Oniea. La reîntoarcere ne-a împărtășit câteva 
impresii: „Întorcându-mă de la ITO 2019, pot afirma 
„  căacestevenimenta fost cel puţin de neuitat. Am 
avut parte de surprize plăcute, de oportunităţi, 
de revederi cu prietenii pe care i-am făcut în anii 
precedenţi dar cel mai important, am avut parte 
de ceea ce noi, participanții, îl numim „sentimentul 
ITO”. O emoție care greu poate fi descrisă în cuvinte 
şi care se întâlnește exclusiv în cadrul acestor Întâlniri al Tinerilor Ortodocși. 

Vă mulţumesc încă o dată pentru că îmi acordaţi in fiecare an ocazia de a participa la acest eveniment. Vă sunt 
profund recunoscător!” 

În 2020 gazda Întâlnirii Tinerilor Ortodocși va fi Arhiepiscopia Timişoarei. 

Luni, 9 septembrie clopoțelul a chemat și pe preşcolarii și școlarii de la Școala Gimnazială din Birda și structura 
din Sîngeorge la un nou an școlar. Festivităţile de deschidere în cele două școli au debutat cu intonarea Imnului 
de Stat al României urmat de slujba Tedeumului oficiat de preotul Valentin Bugariu. 

Prof. Sorina Oniţa, directorul Școlii Gimnaziale a prezentat profesorii și clasele apoi a mulțumit colaboratorilor 
instituţiei de învățământ: Consiliului Local și Primăriei Birda, Postul de Poliţie şi Parohiei Ortodoxe. 

Și în acest an, Parohia Ortodoxă Birda a dăruit rechizite pentru copiii proveniţi din familii cu posibilităţi 
financiare reduse din Birda și Sîngeorge. 

Bucuria debutului școlii pentru întâi școlari, a 
revederii pentru cei mai mari cu profesorii şi colegii lor, | 
emoția primei zile de școală, distribuirea manualelor, » 
credinţe și speranţe au plinit dimineaţa festivă a zilei. 

Duminică, 8 septembrie a fost sărbătorit hramul 
bisericii ortodoxe din Birda. Sărbătoarea Naşterii Maicii 
Domnului a debutat vineri 7 septembrie cu oficierea 
Slujbei Privegherii (Vecernia unită cu Litia și Utrenia). 
Cu acest prilej a slujit P. C. Părinte Codruţ Matei de la BB 
capela Spitalului de Psihiatrie din Gătaia. 

Sărbătorirea Nașterii Maicii Domnului a continuat 
în ziua de prăznuire cu Acatistul Maicii Domnului 
„Bucuria tuturor celor necăjiţi”, Sfinţirea Mică a Apei și 
Sfânta Liturghie. 

În cadrul Sfintei Liturghii s-au împărtășit cu Trupul 
şi Sângele Domnului mai mulți copii. 

Cuvântul de învățătură cu tema: „Chipul Maicii Domnului în rugăciunea Bisericii” a fost susţinut de către 
părintele Valentin Bugariu, parohul locului. În cadrul predicii chipul Maicii Domnului a fost ilustrat prin stihurile şi 
paremiile Vecerniei și pericopele evanghelice citite cu acest prilej. 

După otpustul Sfintei Liturghii a fost săvârșită rânduiala tăierii şi binecuvântării colacului hramului. Anul acesta 
naşul Rugii a fost credinciosul Florin Cohuţ care a pregătit cele necesare prăznuirii hramului: colacul și felurite 
dulciuri, băuturi răcoritoare, precum și florile care au împodobit biserica parohială. 

Au fost prezenţi la rugăciunea hramului un grup de credincioși de la parohia Sărcia din Banatului istoric. La 
finalul slujbei din partea Consiliului Parohial al parohiei românești din Sărcia au fost dăruite bisericii din Birda o 
frumoasă icoană a Nașterii Maicii Domnului și câteva numere din revista „Sărcia”. Din partea Bisericii din Birda 
oaspeţii au primit numere din revista de cultură și religie rurală „Arhanghelu!” și din Micromonografia Parohiei 
Birda, Editura Partoș, Timișoara, 2019 tipărită din iniţiativa Înaltpreasfinţiului Părinte loan, Mitropolitul Banatului. 

Ziarul „Timişoara” a avut reprezentanţi la această prăznuire a hramului bisericii ortodoxe din Birda. 

O Duminică de rugăciune euharistică, de comuniune și de bucuria primirii goștilor reunită sub cuvintele 
poetului din Mărţişor: „Niciodată toamna nu fu mai frumoasă”. 


„LUMINĂ ŞI CULOARE” LA VOITEG 

În organizarea Asociaţiei pentru Cultură şi Tradiţie ASCOULT, al Parohiei Ortodoxe şi al Şcolii Gimnaziale din 
localitate s-a desfășurat în comuna timișeană Voiteg un Atelier de creație pe parcursul a 6 zile: 12-7 septembrie și 
încununate cu un vernisaj. 

Au trudit patru pictori din Spania și România: Valeriano Hernandez, loan Oniciuc, Pavel Torony și Mihai Teodor 
Olteanu. Cel din urmă pictor, Teodor Olteanu este cel care a inițiat pe copiii parohiei Voiteg în tainele picturii la 
invitaţia P. C. Părinte Dragan Giorgiev. 

Același harnic și dinamic preot din Voiteg este cel care i-a însoțit pe pictorii veniţi la Voiteg într-un pelerinaj la 
mănăstirile Partoş și Săraca. 

Vernisajul expoziţiei a oferit publicului „de la răsăritul Soarelui și până la apusul lui” imagini din sat: instituţii 
(bisericile), flori şi oameni. La această gală de „Lumină și culoare” a participat și P. On. dr. Nichifor Tănase, consilier 
eparhial al Arhiepiscopiei Timișoarei. Gala s-a încheiat cu un recital de pian. 

Încă o dată în vatra satului din Voiteg, Biserica și Școala au colaborat susținând o Asociaţie — emblematică — 
pentru Cultură și Tradiţie strunită în chip admirabil de familia Carmen și Emil Cazan. 

SĂRBĂTOAREA ÎNĂLŢĂRII SFINTEI CRUCI ÎN VAMA CENAD 

Anul trecut, la sărbătoarea Înălţării Sfintei Cruci, 
Înaltpreasfinţitul Părinte Mitropolit loan a sfinţit Crucea ridicată 
în Vama Cenad. La îndemnul Înaltpreasfinţiei Sale, sâmbătă, 14 
septembrie, s-a oficiat la această cruce, Acatistul Sfintei Cruci. 
Din sobor au făcut parte, preotul Marius Podereu, protopop 
al Sânnicolaului Mare, preotul Gheorghe Covaci, paroh al 
parohiei Cenad şi ieromonahul Matei, duhovnicul Mănăstirii 
Morisena. La această slujbă au participat zeci de credincioşi 
şi soborul Mănăstirii Morisena. La final părintele protopop a 
susţinut un cuvânt de învăţătură. 


PELERINAJ AL CREDINCIOȘILOR DIN PAROHIA TEMEREȘTI 

În perioada 4-2 septembrie a avut loc pelerinajul credincioşilor de la parohia Temerești, Protopopiatul Făget la 
mănăstirile din fostele capitale ale Ţării Românești, Curtea de p7z 
Argeș, Câmpulung, Târgoviște, cât și Craiova. 

Timp de trei zile cei 43 de credincioși s-au închinat astfel 
în numeroase mănăstiri: Cozia, Curtea de Argeș, Episcopia 
Râmnicului, Mănastirea Sf. Antim din Râmnicu Vâlcea, — 4 
Nămăiești, Radu Vodă, Stelea și Catedrala din Târgoviște, = : 
Catedrala Mitropolitană şi Bisericile Madona Dudu și Sf. Ilie din > 
Craiova şi Mănăstirea Lainici. 

Pe lângă întâlnirea cu Dumnezeu și cu nenumărați sfinţi 
ale căror sfinte moaște împodobesc locaşurile sfinte vizitate, (2 
pelerinajul s-a dorit şi un mijloc de a cunoaşte istoria neamului [3 
nostru și locurile minunate ale ţării noastre, în acest sens [IE 
vizitându-se localităţile Râmnicu Vâlcea, Târgoviște - Curtea 
Domnească, şi Craiova. 

Bucuria și roadele duhovnicești ale participării la acest pelerinaj au rămas depline în inima fiecărui pelerin, 
iar organizarea de către Centrul de Pelerinaje „Sf. losif cel Nou de la Partoş” al Arhiepiscopiei Timişoarei a fost 
perfectă. Slavă lui Dumnezeu pentru toate! (a consemnat Pr. DORIN COVACI). 


ŞCOALĂ DE VARĂ LA PAROHIA TEMEREŞTI 

Anul acesta, în vacanţa de vară, la Parohia Temerești din Protopopiatul Făget a avut loc o școală de vară cu 30 
de tineri din parohie. Timp de trei zile au avut loc activități diverse şi interesante, la care tinerii au participat cu 
entuziasm. Astfel, în prima zi s-a organizat o drumeţie în pădurea din apropierea satului, în încercarea de a-i face 
pe tineri să înțeleagă importanţa protejării mediului înconjurător, dar și a înţelege mai bine echilibrul faunei şi 
florei locale. După masă tinerii au asistat la o interesantă 
îi demonstraţie de navomodelism şi aeromodelism făcută 
de inginerul Claudiu Pascotescu, iar seara s-a încheiat cu 
un foc de tabără. 
A doua zi, în școala din localitate s-a desfășurat 
un atelier de pictură pe sticlă, susținut de profesorul 
de religie Septimia Nica, apoi studenta la medicină 
„ Loredana Rain le-a oferit tinerilor elemente importante 
despre acordarea primului ajutor și despre igienă, iar 
după amiaza a fost dedicată rugăciunii, tinerii citind un 
acatist în Biserica satului, unde au ascultat și un cuvânt 
de învățătură al părintelui Dorin Jurji de la parohia Traian 
Vuia. 

Ziua următoare parohul Dorin Covaci a propustinerilor 
un seminar de prevenţie a delincvenţei juvenile, susținut 

de ofițerul de jandarmi Vasile Manolache, care, pe grupe de vârstă, le-a explicat tinerilor importanţa de a se ţine 
departe de toate răutăţile lumii în care trăim, precum și de a împlini poruncile lui Dumnezeu în viața noastră. Tot 
atunci, studenta teolog Mădălina Irimie a învăţat pe tineri să împletească metanii, iar ziua s-a încheiat cu o agapă 
frăţească. 

Duminica următoare tinerii au participat la Sfânta Liturghie, arătând oamenilor din biserică realizările lor. 

Activităţile amintite au fost împletite cu jocuri de cunoaștere și socializare, cu discuţii despre lucrurile 
importante în viața tinerilor, despre legătura lor cu Dumnezeu și Biserica, reprezentând momente binecuvântate 
în viaţa parohiei noastre (a consemnat Pr. DORIN COVACI). 


COMEMORAREA MITROPOLITULUI NICOLAE CORNEANU ÎN PROTOPOPIATUL DETA 

Vineri, 27 septembrie a fost organizată activitatea „Dor de cei ce nu mai sunt”la Școala Primară și Grădiniţa cu 
Program Normal din Sîngeorge, jud. Timiș. În cadrul acesteia, a fost comemorat Mitropolitul Nicolae Corneanu de 
la a cărei trecere în veșnicie s-au scurs cinci ani. 

Comemorarea a debutat cu o cateheză susţinută de de P.C. 
Părinte Valentin Bugariu cu tema: „Contribuţia Mitropolitului 
Nicolae Corneanu la dezvoltarea culturii teologice bănăţene” 
Vorbitorul a prezentat viaţa şi activitatea Înaltului Ierarh 
timişorean aflată în grija Maicii Domnului. Născut la la Praznicul 
Intrării Maicii Domnului în Biserică și plecat în veșnicie cu trei 
zile înaintea Praznicului Acoperământului Maicii Domnului, 
Mitropolitul Nicolae (1923-2014) a fost Părintele duhovnicesc 
al credincioșilor din Mitropolia Banatului și arhiepiscopul 
Timişoarei. 

A fost ales și apoi instalat la 4 martie 1962 în Duminica 
Ortodoxiei ca arhiepiscop al Timișoarei și Caransebeşului și 
mitropolit al Banatului. În această calitate a vegheat la buna 
desfășurare a vieţii bisericești în cele două judeţe ale Banatului. A avut contribuţii remarcabile la dezvoltarea 
culturii teologice, a învățământului religios și teologic precum și la statornicirea unor relaţii frățeşti cu celelalte 
confesiuni şi chiar religii la Timişoara. 

În partea a doua a activităţii a fost vizionat filmul biografic „Mitropolitul Nicolae Corneanu, Mitropolitul 
Banatului” produs de Trinitas Tv. Aici, elevii au putut observa fotografiile, înregistrările și mărturiile despre 
Mitropolitul Nicolae. 

La final copiii au putut observa câteva volume realizate de Mitropolitul Nicolae precum și un volum omagial și 
două comemorative închinate Părintelui Mitropolit. Tot cu acest prilej au fost expuse mai multe fotografii care îl 
înfăţişează pe lerarhul Banatului în diferite ipostaze: slujire liturgică, administrativă precum și în mijlocul copiilor 
şi tinerilor. 

Această activitate a fost realizată prin sprijinul doamnelor prof. Maria Miron și prof. Daiana Curea care au 
sprijinit nemijlocit acest demers. 


PELERINAJ AL PREOTULUI ȘI CREDINCIOȘILOR DIN PAROHIA SACOȘU TURCESC 

Sâmbătă 28 septembrie, un grup de 50 de credincioşi din 
parohia Sacoşu Turcesc organizat şi însoţit de părintele paroh 
Cristian Păiş a participat la un pelerinaj la o parte din mănăstirile 
“din judeţul Timiş. Grupul a fost însoţit de părintele Marius Florescu 
de la Centrul eparhial. S-a făcut oprire la mănăstirea Partoş, unde 
s-a citit acatistul Sfântului losif cel Nou, la mănăstirea Timişeni, 
unde s-a servit şi masa, apoi la mănăstirea Cebza, la mănăstirea 
Birda (sârbească) şi la mănăstirea Săraca. Peste tot s-a cântat şi 
s-au înălţat rugăciuni pentru binele personal şi al celor de acasă. 
Pelerinajul se înscrie într-o frumoasă tradiţie instituită de părintele 
paroh Cristian Păiş, începută anul trecut prin pelerinajul la mănăstiri 
. din protopopiatul Făgetului. 


44 Învierea 


Militarii Batalionului 183 Artilerie Mixtă General „lon Dragalina” Lugoj au organizat zilele acestea în urbea de pe 
Timiș o acţiune îndreaptată asupra generaţiilor din care fac parte părinţii și bunicii noștrii, în acest sens la iniţiativa 
domnului comandant, Col. lon Teca, împreună cu Asociaţia Militar Culturală „Sfântul Gheorghe” și Clubul Lions 
„Ana Lugojana” au participat la sărbătorirea Zilei 
Internaţionale a Persoanelor Vârstnice, demarând 
împreună o campanie de sprijinire și întrajutorare a 
persoanelor vârstnice. 

Astfel, în dupămasa zilei de 2 octombrie a fost 
organizată o acţiune social-filantropică la Căminul 
de Seniori „Anita Heim” unde au fost distribuite 
alimente necesare bunei funcţionări a bucătăriei 
instituţiei, precum și diferite daruri ce au fost 
împărţite vârstnicilor. Surpriza a constat într-un 
program artistic al copiilor de la Ansamblul Focloric 
„Voinicelul”, ce a adus zâmbetul pe feţele gazdelor. 
Activitatea a luat sfârşit printr-o acţiune de socializare 
şi dialog între oaspeţi și bătrânii instituționalizaţi în 
acest cămin. 

Nu au fost uitaţi în această zi nici veteranii de 
război, drept urmare prin intermediul Asociaţiei Naţionale a Veteranilor de Război, filiala Lugoj, reprezentată 
de domnule Prof. Șandru Adrian au fost vizitati și doi veterani de război, Nicolae Streian şi Mihai Molniceanu, 
precum și o văduvă a unui veteran, doamna Mioc Maria. Toţi aceștia au primit câteva daruri simbolice din partea 
organizatorilor acţiunii (a consemnat Preot militar al Garnizoanei Lugoj, EMANUEL GAFIȚA). 


În luna septembrie, un grup de 50 de credincioși din parohiile timişene Ictar Budinţ, Topolovăţu Mare şi Chizătău 
s-au bucurat de un pelerinaj realizat la mai multe obiective religioase din cuprinsul Episcopiei Caransebeşului. 
Pelerinajul a fost organizat la iniţiativa preotului Liviu Bugariu, parohul bisericii din Ictar Budinţ, prin Centrul de 
pelerinaje „Partoș“ al Arhiepiscopiei Timișoarei. Primul obiectiv vizitat de pelerini a fost Mănăstirea „Sfântul Proroc 
Ilie Tesviteanul”Vasiova, unde au fost întâmpinați de duhovnicul mănăstirii, care le-a vorbit depre istoricul acestui 
locaș monahal și a pus credincioșilor la 
suflet un cuvânt duhovnicesc. 

Apoi grupul de pelerini s-a îndreptat 
spre Mănăstirea „Acoperământul 
Maicii Domnului” Călugăra, unde s-au 
bucurat de minunatul peisaj natural ce | 
îngrădește mănăstirea, de închinarea la 
sfintele moaște și la icoana făcătoare de 
minuni a Maicii Domnului, care ascultă 
neputinţele și necazurile oamenilor, 
revărsând asupra lor mângâiere, alinare 
şi binecuvântare. 

Ziua s-a încheiat cu vizitarea! 
Mănăstirii „Cuvioasa Parascheva” Nera, * 
așezată în apropierea localităţii Sasca şi 
Montană. Aici viețuiesc o sută de maici, E > 
care se ostenesc cu rugăciunea și = : SS: 3 
munca. Maicile de la Mănăstirea Nera -—— — 2 e IS 
şi-au ales ca îndeletnicire pregătirea 
unor tratamente medicinale naturale în e in 

Laboratoarele Nera Plant, sub îndrumarea doctorului Pavel Chirilă, medic fitoterapeut şi homeopat. În paralel, 
maicile au urmat de-a lungul vremii cursuri de fitoterapie, școli de asistență medicală, farmacie și psihologie. 
Din dorinţa măicuţelor de a aduce darurile Domnului mai aproape de oameni, în mănăstire se prepară produse 
din ingrediente naturale, pentru tratarea unor afecţiuni trupești, pentru consum alimentar, precum și pentru 
întreţinerea sănătoasă a trupului. La finalul acestei zile toţi credincioșii s-au întors la casele lor înalțaţi duhovnicește 
„Slăvind pe Dumnezeu pentru momentele minunate trăite la cele trei vetre de spiritualitate și cultură creștină (a 
consemnat Pr. VALENTIN BIRĂU). 


AMINTIREA PROFESORULUI IOAN JEBELEAN DE LA SÂNNICOLAU MARE (1943-2005) 
loan Jebelean a văzut lumina zilei la 2 aprilie 1943 în satul Igris din judeţul Timiș, într-o familie de români 
ortodocși, fiind cel mai mare dintre cei trei fraţi, doi băieţi și o fată. 

Mama, credincioasă, își încuraja copilul să meargă la biserică, unde, la fiecare Liturghie citea Apostolul 
împreună cu alți copii din sat. 

Tatăl, ţăran autodidact, cu dragoste și respect pentru carte și 
oamenii cultivați, și-a încurajat copiii spre învăţătură și a reușit să 
îşi vadă băieţii profesori de matematică. 

Cel mai mare dintre fraţi, loan, urmează școala elementară în 
Igriș, cursurile liceale la școala medie mixtă din Sânnicolau Mare, 
apoi urmează Facultatea de Matematică-Mecanică fiind admis la 
Secția Matematică-Fizică a Universităţii de Vest din Timișoara, pe 
care o absolvă în anul 1965. Se întoarce în satul natal ca profesor de 
matematică și după numai un an de activitate este numit director 
al școlii generale din Igriş, unde funcţionează până în anul 1978. 
Din 1978 și până în 1980 este profesorla Școala Generală Saravale. 

Căsătoria îl aduce în Sânnicolau Mare, ca profesor cu gradul 
întâi la Liceul Industrial. Este primul profesor al liceului care este 
numit prin concurs, obținând cea mai mare medie pe judeţ, 9,54. 

Din 1982 este numit director al Liceului Industrial Sânnicolau 
Mare, care în 1990 primește titlul de Liceu Teoretic, pe care 
îl conduce în continuare până în 19 martie 2005, când trece în 
veșnicie, în cancelaria liceului fiind, și lucrând la monografia 
liceului pe care o pregătea în cinstea aniversării semicentenarului 
liceului. 

Din 40 de ani de slujire pe altarul învățământului românesc ca 
profesor de matematică, 35 de ani a fost director: 12 ani la școala 
din satul natal, „un sat uitat de lume, scăldat de apele Mureșului”, 
cum însuşi mărturisește în Monografia Liceului și 23 de ani la 
liceul căruia i-a fost elev și care în prezent îi poartă numele. 

În același timp a fost responsabil al Cercului Pedagogic al profesorilor de matematică, zona Sânnicolau Mare, 
metodist al Inspectoratului Școlar Judeţean Timiș la specialitatea matematică, membru al Consiliului Consultativ 
al Inspectoratului Școlar Judeţean Timiş, membru al Consiliului Consultativ al profesorilor de matematică în 
județul Timiş. 

A iniţiat prin nominalizarea Liceului Teoretic din partea Inspectoratului Școlar pentru a fi dotat din fondurile 
Uniunii Europene cu un cabinet de informatică modern, cu 25 de calculatoare performante la acea vreme, astfel 
că de mărțișor, la 1 martie 2002 a fost inaugurat primul cabinet de informatică din judeţul Timiş. 

A condus destinele celor două școli cu seriozitate şi conştiinciozitate, cu dragoste faţă de meseria de dascăl 
şi responsabilitate față de pregătirea elevilor, care, generaţii la rând îl omagiază și la întâlnirile lor de peste ani 
punându-i câte o floare pe mormânt. 

Pentru recunoaşterea meritelor sale, din septembrie 2007 liceul primeşte denumirea de Liceul Teoretic „loan 
Jebelean” din Sânnicolau Mare. 

Ca un creştin practicant, a fost prezent împreună cu familia, în fiecare duminică la Sfânta şi Dumnezeiasca 
Liturghie (a consemnat Protopop MARIUS GABRIEL PODEREU). 

AGENDA ÎNALTPREASFINŢITULUI PĂRINTE 
MITROPOLIT IOAN AL BANATULUI PE LUNA 
AUGUST 2019 


1 august 
A primit pe stavrofora Casiana Şimon, stareţa mănăstirii Timișeni. 


5 august 

A oficiat Sfânta Liturghie la așezământul monahal construit lângă Casa memorială a Sfântului loan lacob de la 
Neamţ. 

6 august 

A oficiat Sfânta Liturghie la Schitul Sihla, din judeţul Neamţ. 


7 august 
A primit pe preotul Mircea Szilagyi, protopopul Oficului protopopesc Timișoara II. 


8 august 

A prezidat Comisia specială pentru întocmirea Catalogului cu Sfinte Moaşte din Mitropolia Banatului, întrunită 
la Centrul Eparhial, cu participarea preotului conf. univ. dr. Constantin Jinga, de la Facultatea de Teologie din 
Timișoara, respectiv preotul conf. univ. dr. Lucian Farcașiu și preotul lect. dr. Gabriel Basa, de la Facultatea de 
Teologie “Ilarion V. Felea”, din Arad. 


12 august 

A primit pe doamna prof. univ. dr. Panaitescu Carmen, de la Facultatea de Medicină și Farmacie "Victor Babeș, 
din Timișoara; 

A primit pe preotul paroh Damian Griguţa, de la parohia Gherman, din protopopiatul Deta; 

A primit pe preotul paroh Ciprian Ştefoni, de la parohia Izvin, din protopopiatul Timișoara II; 

A primit pe preotul paroh Cornel Bercea, de la parohia Giulvăz, din protopopiatul Timișoara |. 


13 august 

A primit pe preotul paroh Bogdan Stănilă, de la parohia Leucușești, din protopopiatul Făget; 

A primit pe preotul paroh Petru Capotescu, de la parohia Begheiu Mic, din protopopiatul Făget; 
A primit pe preotul paroh Florin Avram, de la parohia Visag, din protopopiatul Lugoj; 

A primit pe preotul Ciprian Goguţ, de la parohia lecea Mare, din protopopiatul Sânnicolau Mare; 
A primit pe preotul Bujor Păcurar, protopopul Oficiului protopopesc Făget. 


14 august 

A primit pe domnul prof. univ. dr. Marius Marina, din Timișoara; 

A primit pe preotul paroh Constantin Stoian, de la parohia Mănâăștiur, din protopopiatul Făget; 

A primit pe preotul paroh Marius Şonea, de la parohia Giroc, din protopopiatul Timișoara |; 

A primit pe ieromonahul Varlaam Almăjanu, stareţul mănăstirii "Partoş”, din protopopiatul Deta; 

A primit pe preotul paroh Adrian Crașova, de la parohia Dumbrăviţa Banat II, din protopopiatul Timișoara II, 
dimpreună cu domnul Marcel Drăgoi, epitropul bisericii şi domnul ing. Bucur Cristian; 

A primit pe preotul paroh Timotei Sbera, de la parohia Timișoara Ronaţ, din protopopiatul Timișoara |, 
dimpreună cu preotul coslujitor Marius Mircia, respectiv domnul arhitect Codruţ Apostol, din Timișoara; 

A primit pe preotul paroh Teodor Cocan, de la parohia Sînandrei Colonie, din protopopiatul Timișoara |. 


15 august 
A oficiat Sfânta Liturghie la mănăstirea cu hramul "Adormirea Maicii Domnului”, Fârdea, din protopopiatul 
Făget. 


19 august 

A primit pe preotul Constantin Train, profesor la clasa cu profil seminarial-vocațional, din cadrul Colegiului 
Naţional "Carmen Sylva”, din Timişoara; 

A primit pe preotul Adrian Neaga, coslujitor la parohia Timișoara - "Sfinţii Cosma și Damian”, din protopopiatul 
Timişoara II; 

A primit pe doamna prof. Adela Panait, directorul Liceului Teologic Ortodox "Sfântul Antim Ivireanul”, din 
Timişoara. 


20 august 
A primit pe domnul prof. Aurel Gheorghe Ardeleanu, sculptor, membru al Uniunii Artiştilor Plastici din România; 
A primit pe domnul conf. univ. dr. Eugen Barzu, de la Facultatea de Arte și Design din Timişoara. 


26 august 
A primit pe preotul paroh Sorin Vasiu, de la parohia Giarmata, din protopopiatul Timişoara II; 
A primit pe domnul Cristian Berca, din București. 


27 august 

A primit pe preotul paroh Constantin Timariu, de la parohia Recaș |, din protopopiatul Timișoara ll; 

A primit pe domnul Silviu Oravitzan, artist plastic din Timișoara. 

28 august 

A primit pe preotul Octavian Blaga, din Canada; 

A primit pe doamna prof. Daniela Buzatu, Inspector școlar pentru disciplina Religie, din cadrul ISJ - Timiș. 
30 august 


A primit pe doamna lulia Sîrbu, din Timișoara. 


A consemnat preot MARIUS SFERCOCI 

